A DE 


i urtea de la Are 


Revistă de cultură 





ouă concepte (culturale, 
[una fiind inclusă) pe care 

le folosesc aici plecând de 
la înţelesul lor geografic, care se 
opun unul altuia dintotdeauna, dar 
care nu au cum exista altfel decât în 
tandem-comparaţie-concurenţă. 
Fiecare, cu aroganţa și pretenţiile, cu 
înţelepciunea și iluziile sale, pentru a 
parafraza titlul unei cărţi celebre, 
fiecare „demonstrându-se” mai ales 
prin exemple — altfel nici nu se poate, 
chiar dacă, statistic vorbind, 
într-adevăr, „marile personalităţi 
se formează în orașele mari”. Nu 
neapărat și marile gesturi culturale 
(știința fiind inclusă), nu toate, nici 
măcar cu precădere. Pornind dinspre 
paranteza dinainte, în lumea largă, 
multe universităţi de mare tradiţie 
sunt așezate în orașe mici, care 
trăiesc mai mult în jurul campusului 
(să invocăm doar Princeton-ul și 
Caltech-ul, în SUA), multe conferinţe 
de bine stabilită reputaţie sunt 
organizate în locuri izolate, turistice, 
dar nu suprapopulate. Observaţia 
este valabilă și în cultura română, 
iar tendinţa de „descentralizare” se 
accentuează. Ajunge să privim pe 
hartă locurile în care sunt editate 
reviste culturale, și nu sunt puţine 
acestea — fiecare judeţ are, cred, un 
titlu cu care, pe bună dreptate, se 
mândrește. Privind cu câteva decenii 
în urmă, un exemplu semnificativ este 
cel al puternicei mișcări literare 
numită acum „optzecism”, care a 
erupt, putem zice, sincronizat, în 
București (în mai multe cenacluri, 
precum Cenaclul de luni, Junimea, 
Universitas), lași (Junimea), Cluj 
(Echinocţiu), Timișoara, Craiova, 
Piatra Neamţ și câte vor mai îi fost. 
Anii din urmă sunt martorii unui 
fenomen similar, care va primi poate 
un nume după un deceniu-două: se 
scrie din răsputeri, se publică din 
răsputeri, chiar dacă, pentru că dă 
bine în democraţie, 
toată lumea se 
plânge (lipsă de 
bani, concurenţă 
neloială, monopol, 
copyright 
jecmănitor — a mai 
venit și recesiunea, 
vinovat universal 
pentru tot ce nu se 
face sau nu ne 
iese cum trebuie). 

[ez] 
Din sumar: 
Lj 


Florin Horvath: Mirungerea prin sfințenia tradiţiei 
Acad. Solomon Marcus: În ce Românie trăim? 

Centru și periferie 








Gheorghe PĂUN 





Curtea de Argeș, chiar dacă are 
câteva „puncte” pe care le poate 
aduce în discuţie, e vorba despre 
Câmpulung, un oraș aproape îrate, 
similar de la istorie la mărime și 
așezare, dar cu o tradiţie culturală 
care mă uimește și mă face senin- 
invidios (pe mine, argeșeanul get- 
beget). Nu știu câte comunităţi cu 
30-40 de mii de locuitori pot produce 
o listă de „oameni de seamă” 
comparabilă. Am în faţă o carte, 
Câmpulung și judeţul Mușcel. 
Monografie ilustrată, de Gheorghe 
Chiţa (Editura Ars Docendi, București, 
2007, ediţia a III-a), aș putea relua 
din finalul ei șiruri lungi de scriitori, 
pictori, sculptori, arhitecți, istorici, 
dascăli, personalităţi din alte domenii 
(am reprodus categoriile din carte), 
născuți la Câmpulung sau prin fostul 
judeţ, stabiliți aici după o vreme, 
vizitatori frecvenți. Scriitori: lon Barbu, 
Tudor Mușatescu, Mihai Tican- 
Rumano, Mihai Moșandrei, Radu Gyr, 
George Topîrceanu; pictori și 
sculptori: Theodor Aman, Constantin 
Baraschi, Dimitrie și George Mirea, 
loan D. Negulici — nici nu mai e 
nevoie să continui. 

lar tradiţia este dusă mai departe 
de mulţii „activiști culturali” (autentici, 
să nu rămânem în capcana 
șablonului) trăitori acum în orașul 
muscelelor — știu ce spun, dar nu risc 
o listă, aș omite prea multe nume. 
În schimb, invitându-vă la 
Câmpulung, ilustrăm numărul de 
față al revistei cu fotografii dintr-un 
frumos-nostalgic album, Chipuri de 
odinioară din Muscel, de Adrian 
Săvoiu, Gheorghe Chiţa și loan 
Crăciun (apărut la aceeași Editură 
Ars Docendi, în 2010), fotografii 
primite prin bunăvoința celui de-al 
treilea autor al albumului, căruia 
orașul îi datorează multe la nivel 
editorial și general cultural. 


u, nici vorbă, la Câmpulung 
nu a fost, nu este și nici nu 
cred ca va îi vreodată 


altceva decât centru. Așa cum se 
cuvine unei foste capitale voievodale. 





Islanda, din gheaţă 
și cenușă 


n toamna anului trecut, Ducu Gheorghiescu a petrecut o lună în 
| Islanda, însoţit de colegul-fotograf Adi Smădu, iar dintre miile de 

fotografii făcute acolo, vreo 40 au fost expuse la Muzeul 
Municipal din Curtea de Arges (vernisajul a avut loc marţi, 22 martie), 
după ce stătuseră două săptămâni și pe simezele Galeriei „Arta” din 
Câmpulung-Muscel. O lume aridă și aproape pustie, spectaculoasă 
însă, un spaţiu al gheizerelor, cascadelor, ghețarilor, fără copaci, dar cu 
aurore boreale, fără șosele, dar cu oi și cai, cu puţini oameni, dar cu 
structuri geologice „lunare” — toate numai bune de prins prin lentila 
aparatului de fotografiat. Spre încântarea celor prezenţi, care s-au 
întreținut cu Ducu Gheorghiescu mai bine de o oră. A fost prezentat și 
un film, realizat de cei doi „exploratori”. Pentru că Islanda este și un 
paradis al păsărilor, ei plănuiesc să meargă din nou acolo, în cursul 
acestei primăveri. 





Întâlnirea CIC 
din 13 aprilie 


fost o întâlnire one man show, care a stat pe umerii Marianei 
Asenizasu artist plastic, critic de artă, jurnalist piteștean, 
are a vernisat o expoziţie de pictură (nuduri) și și-a prezentat 
și volumul recent Brâncuși 
altcum, Editura Tiparg, 
Pitești, 2008, o carte 
incitantă, plină de 
personalitate și nerv, 
profesionistă. Sala “Orfeu” 
a Centrului de Cultură și 
Arte “George Topîrceanu” 
din Curtea de Argeș a 
fost, ca mai totdeauna, 
neîncăpătoare, pe lângă 
iubitorii de cultură din oraș 
și din localităţile vecine, 
fiind prezenți oaspeți din 
Râmnicu-Vâlcea, Pitești, 
București, precum și micii 
sculptori în lemn din 
Nucșoara, elevii 
cunoscutului meșter 
popular lon Rodoș 

Din actualitatea culturală 


Eliade după Eliade 


celei de a V-a ediţii a 
Simpozionului Naţional „Mircea 
Eliade și Mitul Eternei Reîntoarceri” care 
s-a desfășurat în sala de conferințe a 
Bibliotecii Judeţene din Pitești, organizat de 
Asociatia Culturală „Prietenii lui Eliade” în 
parteneriat cu instituţia gazdă, 
Casa Corpului Didactic și Centrul 
Cultural Pitești. Cuvântul de 
deschidere a aparținut scriitoarei 
Virginia Stănescu (S.U.A), 
specialist în studii despre istoricul 
religiilor, în memoria soţului ei, 
editorul Gabriel Stănescu, constant 
colaborator al acestui simpozion. 


impozionul s-a bucurat de | 

(O panioparea unor . 
importanţi cercetători, 

istorici literari, scriitori. Remarcăm 

comunicările prof. univ. Mihail 

Diaconescu („Mircea Eliade și 

misterul”), prof. univ. Nicolae 

Georgescu (România în Eternitate), 

dr. Marian Nencescu, redactor-șef al revistei 

Biblioteca Bucureștiului, Mircea Coloșenco, 

istoric literar, jurnalistului lon Filipoiu de la 

Radio România Cultural, scriitorului 

Florentin Popescu , editorului Constantin 

Firiţă. Dintre scriitorii piteșteni au tinut 

comunicări prof. univ. Mircea Bârsilă, 

prof. Lucian Costache, prof. dr. Gabriela 

Georgescu, scriitorul Marin Ioniţă. 

Salonul cărţii contemporane de anul 
acesta a cuprins două lansări de carte, 
Maria Chirtoacă, Creionări sentimentale, 
și Roxana Toader, Motive folclorice și 


- liade după Eliade a fost genericul 


simboluri în opera lui Mircea Eliade, apărute 
la Editura Zodia Fecioarei din Pitești. 


olocviile simpozionului s-au 
desfășurat în incinta Centrului de 
cultură Brătianu, Vila Florica, 


Valea Mare, moderator Simona Serban. Tot 
aici, la discuţiile din salonul Brătienilor, cei 


prezenţi au hotărât începerea „Conferințelor 
Criterion” în sala de orientalistică „Mircea 
Eliade” de la Biblioteca Metropolitană din 
București. 

În încheierea lucrărilor, prof. Mona Maria 
Vâlceanu a subliniat că simpozionul de anul 
acesta a fost o victorie, dar să ne gândim la 
cuvintele lui Eliade din articolul „Poimâine”, 
15 oct 1934): „Mai importantă decât o 
victorie este prima zi de luciditate de după 
victorie”. Dacă ne amintim cuvintele lui 
Eliade, o națiune rezistă în eternitate prin 
intelectualii ei, vedem că moștenirea Eliade 
ne onorează și ne obligă. (M. Vâlceanu) 


Omul și societatea 


C 


asa Artelor Poligrafice Editoriale 
ROTAREXIM, în parteneriat cu Asociaţia 
Culturală „Argedava” și Biblioteca Judeţeană 


„Dinicu Golescu”, din Pitești a organizat Sesiunea 
Internaţională de Comunicări Științifice cu tema OMUL 
ȘI SOCIETATEA — Perspective didactice. În 
| deschiderea lucrărilor, domnul George Rotaru, director 
CAPERotarexim, a subliniat importanţa organizării 
Expoziţiei de logistică educaţional-vocaţională și a 
decernat premiile, diplomele, medalio-plachetele și 
trofeele acordate de instituțiile organizatoare. De 
| asemenea, au fost lansate volumele Societatea 
democrată contemporană. Deschideri și limite, de prof. 
univ. dr. lon Tudosescu, De /a infinitul mare la infinitul 
mic, de prof. Emil Oprescu, revistele Philosophia 
Militans și Omul și societatea. Cărţile au apărut sub egida Editurii Rotarexim, Râmnicu 
Vâlcea, 2011. Comunicările în plen, ţinute de prof. univ. dr. lon Tudosescu, București, prof. 
univ. dr. Anton Florin Boţa, Pitești, drd. Al. Valentin Ștefănescu, Târgoviște, l-au avut ca 
invitat special pe Ph.D. Tomochiro Moriyama, Osaka, Japonia. Comunicările pe secțiuni 
au avut în dezbatere temele „Omul și mediul înconjurător”, „Istorie și realitatea socială”, 
„Metode alternative de învăţare — Soft educaţional”. (M. Vâlceanu) 

învinsă-i orice carte”. 


Cum am putea înţelege această maladie cosmică, 
această suferință universală altminteri decât în sens 


ontologic? Pentru că această 
boală, această suferinţă nu este 
altceva decât nostalgia 
sfâșietoare după ceva trăit și 
pierdut pentru totdeauna: starea 
aurorală, starea de Fiinţă. E 
disperata trăire a absenței a 
ceva esenţial, pe care-l căutăm 
în lumea exprimată fără a-l 
putea vreodată afla. 

Ca arhetip liric, actul orfic nu 
este altceva decât rezultatul 
unei crize de identitate, | 
căutarea permanentă a ceea ce | 
simt că sunt mai mult decât 
sunt eu, căutarea acelui ceva 
căruia-i aparțin dimpreună cu 
lumea în care mă aflu, ființa 
mea în esenţa ei 
transcendentă. „Melancolia 
perpetuă” despre care vorbea 


Leopardi, aceste răni, „izvoare deschise sub haină” 
ale lui Blaga, această nostalgie ardentă după ceva 
nedefinit, care traversează întrega lirică universală, 


obraz, fără nume/ ...Bolnav e 

omul, bolnavă piatra,/ se 
stinge pomul, se sfarmă vatra.; 
„Amare foarte sunt toate cuvintele /...(şi) cuvintele 
sunt lacrimile celor ce ar fi voit/ așa de mult să 
plângă și n-au putut”, cântăreții, poeţii, sunt bolnavi, 
ei poartă cu toţii „fără lacrimi/ o boală în strune” și 
duc răni „deschise sub haină” Lumea întreagă pare 
bolnavă în poezia lui Lucian Blaga. Însă „o boală 





de la Orfeu până la moderniști, suferință de un alean 


sfâșietor și indescriptibil, nu mărturisește altceva 
decât tânjirea după ceea ce știm că este însă fără a 
putea spune ce este, nici cum este: Fiinţa. 


întrebarea despre „a fi în lume”, despre 

esența omului. lar dacă poezia este un mod 
de evaluare „prin care se împlinește măsurarea 
delimitativă a ființei omenești” așa cum afirmă 
Heidegger, întrebarea poetică despre Fiinţă, în 
speranţa de a putea face această limitare întru 
nelimitat, este și o mărturisire a acesteia. Trăirea 
imposibilității de a găsi ceea ce cauţi cu disperare 
întreaga viaţă, resimţindu-i și trăindu-i prezenta, fără 
însă a-l putea atinge, este sursa acestei boli de care 
suferă omul și lumea, dar de care doar omul singur, 
poetul, e conștient. Dacă poezia este o amintire a 


N umai că întrebarea despre Fiinţă este 


m Pf ; 
Ființei despre ea însăși, atunci suferinţa poetului, 
expresie a suferinţei omenești, este suferința de sine 
însăși a Fiinţei, o suferinţă ontologică. 


oar în acest sens orice carte devine „o 
[) boală învinsă” iar acela care reușește să o 
învingă, vindecător de sine însuși, dar și al 


N 





ÎN a —— 


In ce Românie trâim? 


Acad. Solomon MARCUS 


n după 
| amiaza zilei 
de 4 martie 
2011 mă 
întorceam acasă, 
după o absență 
din ţară de două 
săptămâni. 
Deschid 
televizorul, pe un 
canal de știri, să văd ce mai e nou. 
Citesc: „Breaking News: Irina 
rămâne cu lri”. Ce-ar putea să fie? 
IRI imi sugera numele unei posibile 
organizaţii din Irlanda de Nord, care 
cumva a răpit o persoană cu 
numele „lrina”. Sau poate e vorba 
de o organizație din Țara Bascilor, 
care putea întreprinde o asemenea 
acțiune. Mergând și pe alte canale, 
m-am lămurit imediat despre ce 
anume este vorba. Personajele 
respective erau prea bine 
cunoscute, fiind de multă vreme o 
prezenţă frecventă în mass-media. 
Noutatea era trecerea de la iubire 
la despărțire, în urma căreia 
odrasla urma să rămână cu tatăl ei. 
E breaking news? Se pare că da, 
pentru destul de mulți. Dar nu e un 


caz izolat. În aceeași după amiază, 
la loc de cinste în buletinele de știri 
se aflau ultimele noutăţi despre 
Eugen, al Mădălinei Manole. Mai 
aflam că „Pepe se desparte de 
Oana”. Chiar acest mod foarte 
familiar de referire la personajele 
respective (Iri, Pepe, Oana) arată 
că se adopta ca o presupoziţie 
dintre cele mai naturale faptul că 
toată suflarea românească este la 
curent cu evenimentele preliminare 
relative la cei în cauză, că toată 
lumea e cu ochii pe ei. De aceea, 
nici nu vă mai spun cine sunt 
respectivii. „Meme rămâne.” Toată 
lumea trebuie să știe că e vorba de 
o situaţie care privește echipa 
Steaua, în urma schimbării 
antrenorului. lar faptul că a doua 
fetiță a lui Chivu a fost botezată în 
ltalia recunoașteţi că nu e o chestie 
de ici de colo. Cânava, un scriitor 
român se referea la un loc din 
România în care „nu se întâmpla 
nimic”. Să fi devenit România toată 
un astfel de loc? Ni se sugerează 
un răspuns afirmativ la această 
întrebare iar faptul e cu atât mai 
grav cu cât el provine de la cei 


care, prin profesia pe care 
o au, trebuie să descopere 
știrile autentice, care ar 
trebui să ajungă la public. 
Omisiunea lor, înlocuirea 
lor cu non-știri livrate ca 
„breaking news” sunt fapte 
grave, pe care societatea 
civilă va trebui să le 
sancţioneze. 


ă recunoaștem 
Şns că tabloul 
mediatic e mai 
colorat. Alternativ cu 
anodinul știrilor de felul 
celor de mai sus, avem 
știrile vitriolante, care se 
lasă cu moarte. Mai avem 
cortegiul de știri care dau 
impresia că suntem un 
popor de infractori. Şi mai 
avem disputele otrăvite de 
politicianism, sub forma de 
talk show-uri, care și ele, de multe 
ori, navighează în zona anodinului, 
dar la care se invocă mereu 
interesul naţional. 
Suntem însă destui cei care mai 
cunoaștem și o altă Românie, pe 


O boală învinsă-i orice carte 


A „ | Horia BĂDESCU 
i 
ntrat-a o boală în lume, / fără universului, își află salvarea trecând dincolo de 
| forme, risipindu-se „sub pământ, în apă, în vânt”, 
regăsind starea de Fiinţă din care venim și în care ne 
întoarcem cu toții. 

A trage zăvorul cu ultima pagină, pe ușa unei cărţi 
sau a unei spuse, nu înseamnă a închide, ci a 
deschide misterul pentru a pătrunde în el, pentru a 
afla „taina trăită unde s-a dus?” Fiindcă rănile 
acestor cântăreţi bolnavi sunt izvoare care provin din 
suferința Fiinţei și care ne pot face să o sorbim prin 
ele. Pentru a afla cale eternei reîntoarceri. 


u doar „lumina stinsă pe care-o tot laud”, ci 
și „lacrimile celor ce ar fi voit/ așa de mult 
să plângă și n-au putut” sunt mărturii ale 
nostalgiei eului poetic după Fiinţa absentă. 
Asemănătoare melancoliilor care însoțesc jocul 
ascunsului care se arată fără a se dezvălui cu 
adevărat, miracolul integrator pe care privirea poetică 
îl reflectă în ea și prin ea. Valoarea intuiţiei poetice 
rezidă în definitiv din relația Fiinţei cu ea însăși, a 
Ființei ca umanitate în raport cu expresia ei 
cosmică. Contrar raţiunii logice, intuiţia poetică 

nu delimitează, ci integrează, ea este suferinţă 
nepotolită, căutare integratoare și bucuria regăsirii 
de sine-însuși. Ca soluţie a unei crize de identitate 
ontologică, actul poetic se validează, de asemenea, 
în orizontul ontologicului. El nu validează crearea 
lumii, ci substanța sa. Actul poetic nu vizează 
întoarcerea lui Dumnezeu printre noi, ci întoarcerea 
noastră întru Acesta. Nu este o revenire la gest, ci la 
substanţa sacră a Fiinţei. Pe care cuvântul poetic o 
restituie lumii exprimate. Pentru a-i reda acesteia 
sensul de care s-a golit: „Noi suntem purtători de 
cântec/ sub glia neagră a tăriilor,/ noi suntem numai 
purtători de cântec/ pe la porți închise,/ dar fiicele 
noastre (cuvintele, n.n.) vor naște pe Dumnezeu/ aici 
unde astăzi singurătatea ne omoară.” 


Să luăm aminte! 


care mass-media o trec sub tăcere 
sau o marginalizează, din motive 
variate, pe care nu mai stăm să le 
discutăm aici. 

Dar, de fapt, discuția abia de aici 
începe. 








urtea de la Argeș 


Arghezi la Palatul Naţiunilor 


ala de negocieri. În dimineaţa unei frumoase 

zile de toamnă geneveză, l-am vizitat pe 

Tudor Arghezi la hotelul „Florissant” din 
orașul vechi, unde trăgea an de an cu predilecție. 
L-am găsit în holul clasic, cu pluș și candelabre, 
așezat pe un fotoliu, cu bascul în cap și cu bărbia 
rezemată în baston, ca în fotografiile știute. Eram 
impresionat de faptul că, la vârsta de 82 de ani, 
poetul acceptase să asiste la o ședință a Comitetului 
celor 18 ţări pentru dezarmare cu un interes alert și 
cu o bunăvoință generoasă. Mașina a trecut podul 
care lasă la stânga, pe o insuliță, statuia vechiului 
prieten al lui Arghezi, Jean-Jacques Rousseau, și s-a 
îndreptat pe lângă cheiurile lacului Leman și apoi pe 
Rue de Lausanne spre Palatul Naţiunilor. 

Şedinţele erau închise publicului. Dar, 
adeseori, apăreau, împreună cu delegaţiile, 
personalităţi ale țărilor membre, miniștri, 
senatori, deputaţi. Eram mândri că puteam 
spune colegilor străini care ne întrebau cine 
este domnul respectabil ce stătea alături de 
noi, că suntem onoraţi de prezenţa celui mai 
mare poet al României moderne. 

Şedinţa din 5 septembrie 1962 nu era 
obișnuită. Comitetul se pregătea să 
suspende lucrările pe perioada sesiunii 
Adunării Generale a O.N.U., care începea 
peste zece zile la New York. Printre 
reprezentanții prezenţi erau brazilianul Aranjo 
Castro (viitorul ministru de externe), 
mexicanul Padilla Nervo (fost ministru de 
externe), El Zayyat (viitor ministru de externe 
al Egiptului), sovieticul Kuzneţov (viitor 
președinte al Sovietului Suprem), canadianul 
Burns, indianul Arthur Lall (politolog și 
scriitor), americanul Dean și alţii. Lipseau, 
pentru moment, doi negociatori remarcabili, care au 
participat ani în șir la lucrările de dezarmare de la 
Geneva, fiind distinși, mai târziu, cu premiul Nobel 
pentru pace: Alva Myrdal (Suedia) și Garcia Robles 
(Mexic). 

omitetul, aflat la cea de-a 80-a ședință, 

discuta cu ardoare proiectul unui Tratat 

general și complet de dezarmare, dar nu 
trecuse de preambul și de articolul 1. Toată lumea 
era în favoarea Tratatului, dar măsurile prevăzute de 
unele ţări în etapa întâi a dezarmării totale erau 
împinse de altele în etapa a doua și invers. O nobilă 
idee se îneca în formalism procedural. Cu o mai 
mare șansă de realizare era tratată tema încetării 
experiențelor nucleare, ce se succedau la acea dată 
într-un ritm îngrijorător. Un proiect de tratat stipula 
încetarea experienţelor în cele patru medii, în 
atmosferă, în cosmos, sub apă și subteran, iar alt 
proiect cerea interzicerea lor numai în primele trei 
medii, exploziile subterane rămânând admise. (Un an 
după aceea, cel de-al doilea tratat a fost adoptat, iar 
exploziile subterane au continuat încă 27 de ani; 
negocierile pentru interzicerea lor se poartă și astăzi.) 
Un element nou în lucrările Comitetului era 
activizarea grupului celor 8 ţări membre neutre, care 
elaborase recent un memorandum independent de 
poziţiile marilor puteri. 

Președinții permanenţi ai Comitetului erau 
reprezentanții S.U.A. și U.R.S.S. Președinția 
ședințelor se făcea prin rotaţie și zarurile deciseseră 
ca, în această zi, sarcina să-mi revină mie, ca 
reprezentant al României. 

Atmosfera nu era încurajatoare. Un avion 
american de recunoaștere intrase în Extremul Orient 
deasupra teritoriului sovietic. Lectura notelor de 
protest și de răspuns, polemica celor două 
superputeri au ocupat o bună parte din timp, 
descurajând discursurile de atașament la cauza 
dezarmării și perturbându-le. In mod neuzitat, ședința 
a fost reluată și după-amiază. 

Acestea erau negocierile la care asista Tudor 
Arghezi cu casca la ureche și cu privirea așezată 
când pe frescele imense, în negru și aur, când pe 
oratorii ce se succedau la cuvânt. 


Acad. Mircea MALIȚA 


Alva Myrdal în cartea sa Jocul dezarmării (1976) a 
descris acel an 1962 drept un an semnificativ, pentru 
contribuția adusă de experţii ţării sale la 
demonstrarea tehnică a posibilității exploziilor 
subterane. Cartea oglindește însă, ca și titlul ei, 
dezamăgirea „aproape disperată” a diplomaţiei 
suedeze, la constatarea că, după mai mult de un 
deceniu de tratative, continua escaladarea cursei 
înarmărilor, militarizarea economiei și a vieţii 
naţionale în lume. O realitate aspră, în raport cu care 
discursurile asupra „voinţei de a dezarma” îi apăreau 
doamnei Myrdal ca o retorică găunoasă. 





ronicarul. Câteva zile după ce a asistat la 
reuniuni, Arghezi trimitea la București o 
cronică scurtă, intitulată „La Palatul 





Naţiunilor Unite”. Textul a fost pentru mine un caz 
exemplar și revelator pentru filtrul prin care poetul 
trecea evenimentele trăite. Simte, de la intrarea cu 
măsuri riguroase de control, suspiciunea care 
domnește, „văzduhul fiind încărcat de atomi explozivi 
și de bombe cu plastic”. Frescele nu-l impresionează. 
„N-am prea priceput de ce pictorii decoratori au ales 
pentru ilustrarea părețţilor și plafonului culoarea de 
funingini și fum. Dar, mi-am zis că fiind atâta mulţime 
de fum, fără foc, în relaţiile internaționale 
pretutindeni, se cădea să fie tonul respectat.” Intuiția 
poetului surprindea instantaneu ceea ce alţii, ca Alva 
Myrdal, constatau după decenii de experiență. 


deschisă ședința. „Prezida, într-adevăr, 

România, în persoana sau, mai exact, în 
personalitatea ministrului nostru adjunct, Mircea 
Malița, șeful delegației românești, pe care l-am 
cunoscut abia atunci. L-am văzut făcând ordine 
între neamuri și naţii. Cu un ciocan, bătea în 
catedră, ori de câte ori se ivea momentul confuz. 
Ciocanul era, probabil, stilizat ca al medicilor 
neurologi la cercetarea zgârciului de la genunchi. 
Ciocanul dă odată și articulaţia răspunde tresărind 
Dacă reacţiunea tace, e de rău. Dacă e prea 
vorbăreatţă, tot rău e. Genunchiul normal trebuie 
să danseze lin.” 

Adevărul e că confruntarea verbală între 
reprezentanţii S.U.A. și U.R.S.S. ameninţa să se 
extindă prea mult. Fiecare dorea să aibă ultimul 
cuvânt și ultima punere la punct a celuilalt. Am 
tușit, am dat cu ciocanul, am pus capăt polemicii 
și am spus că, poziţiile fiind explicate, trecem la 
ordinea de zi care ne așteaptă. Probabil că Arghezi 
a fost surprins de această recurgere la autoritate. 

Discursurile, după standardele reuniunilor 
internaţionale, au fost dintre cele mai elevate. Dar 
Arghezi reţine în primul rând faptul că vorbitorii, 
probabil din dorinţa de a demonstra continuitatea 
poziției lor, își citau discursurile anterioare. „Oratorii, 
complăcându-se să se amintească, să se 
autociteze, afirmau cu demnitate că au mai spus o 
dată sau de mai multe ori ceea ce vor să spuie din 
nou. Se pare că repetarea monotonă dă 


A rghezi a fost surprins văzându-mă că declar 


Homo sapiens 


argumentelor autoritate și anulează 
anticipat replicile nedorite să ia 
expresie sonoră.” lese la suprafaţă 
vechea neîncredere a lui Arghezi în 
tipul de retorică parlamentară pe 
care îl criticase în trecut. Concluzia 
sa, după ce a ascultat discursurile 
„Cu două urechi electrice la tâmple”, 
| nu este favorabilă. In „sedinţa activă 
în dezacorduri... păreau de acord în 
ce privește numai un adjectiv: fiecare dintre ei era 
distinsul coleg”. Nu păreau deloc grăbiţi să realizeze 
ceva: „Oratorii sunt veri buni și cuminţi cu eternitatea”. 

Atracția lui Arghezi pentru îndeletnicirea 
diplomatică e inexistentă. „Cu bastonul și pălăria 
luate din cuier, am multumit destinului că nu m-a 
provocat în arta de ocolire a cuvintelor pe spate a 
unei diplomaţii apusene pentru care nu aveam nici 
stofă și nici stambă măcar. Poate singura bucurie ar 
fi fost să fiu în loc de Domnule, Tovarășe, Colega — 
Excelenţă” notează Arghezi cu ironie. 

In schimb, ochiul cronicarului se oprește cu interes 
la oameni. E izbit de culorile fețelor ce contrastau cu 
fumul picturilor „albul rumen scandinav, negrul 
african, cafeniul arab”. „Cu un ochi de peisagist 
căutam toate nuanțele imaginate”. lar numele sonore 
ale ţărilor i se par denumiri emoţionante „ca de 
poeme, ca de bomboane, ca de parfume”. Delegații 
sunt oameni, priviţi dincolo de roluri: „reprezentanţii 
geniului omenesc, făcându-li-se foame, au luat o 
amânare”. 

In câteva linii a făcut portretul lui Kuzneţov, „temut 
în combativitate, atac și apărare. Figură bărbătească 
francă, de o voinţă concentrată, efigie de medalie, 
privire dominantă. Bronz. Insă mâna caldă.” Mai 
târziu, diplomatul va afla cu plăcută surprindere felul 
în care l-a văzut Arghezi. 








manifestă satisfacția de a fi stat în delegaţia 

română, cu care venise „sperând că printre 
străini mă voi simți între ai noștri o zi mai acasă”. „In 
sfârșit”, scrie Arghezi, „tara noastră se face, fără 
propaganda trâmbiţei, tobelor, surlelor și a tipsiei 
utilizate pasional de alţii, bine cunoscută ignoranței 
înfiorătoare, geografice și politice, occidentale prin 
valorile ieșite din ce în ce mai divers la lumină și 
capătă tot mai multă autoritate și putere morală. Până 
deunezi s-a crezut în «cercurile» competente că 
românii, cum s-a mai spus, umblă pe la malurile 
Pontului Euxin în patru labe, sărind din pom în pom, 
agăţaţi de coadă.” 

Cronica este caracteristică pentru Arghezi. 
Elementul contingent este sacrificat; sunt reţinute 
esenţele și umanul. Aparenţele nu-l captează, rezistă 
la punerea în scenă. Vorbele patetice nu-l conving, 
scepticismul e suveran. Dar ca român se bucură. 

(Va urma) 


N i N 
| n final, o declaraţie prin care poetul își 


Dimitrie Cantemir, văzut de Cucu Ureche 











Cogito, ergo sum 








Dan D. FARCAȘ 


tunci când suntem invitaţi 
As ne gândim la un 

adevăr incontestabil, 
prima idee care ne vine în minte este ceva de genul 
„| + 1 = 2”, semn al respectului general față de modul 
riguros în care aritmetica tratează conceptul de 
adevăr. Este însă faimosul „1 + 1 = 2” chiar atât de 
incontestabil? 

Am fost îndoctrinat cu acest adevăr încă pe când 
eram la grădiniţă. Ţin minte că pe perete atârna o 
planșă, înfățișând două mere roșii identice. Ni s-a 
spus „un măr și cu un măr fac două mere”, iar noi 
am repetat în cor această propoziţie. lată o excelentă 
piesă de hipnoză culturală impusă de școală și 
tradiție. Câţi oare își mai dau seama că s-a comis 
astfel una dintre acele sute de mici manevre prin care 
au fost alterate (pentru multi în mod ireversibil) 
instrumentele gândirii școlarului începător și ale 
adultului de mai târziu? Ni s-a sugerat, de fapt, 
subconștient, ideea că atunci când aduni merele (sau 
orice altceva), ele pot fi socotite, fără nicio pagubă, 
identice, deci că pot fi neglijate toate celelalte însușiri 
în afara numărului de obiecte și a categoriei (clasei) 
în care ele se încadrează. Am devenit astfel psihic 
orbi la ideea că problema adunării merelor s-ar putea 
pune și altfel. 

Eu am avut nevoie de aproape treizeci de ani 
până să mă întreb (cu toată seriozitatea) dacă un măr 
sănătos plus un măr putred, sau un măr mare și roșu 
plus unul pădureț fac oare și ele două mere? Și ce 
anume ar însemna în acest caz „două mere”? mere 
abstracte? mere bune de mâncat? Alţii probabil nu-și 
mai pun astfel de întrebări niciodată... 

La școală ni s-a spus că nu avem voie să adunăm 
mere cu pere. Avem voie totuși să adunăm mere 
pădureţe cu mere sănătoase, sau mere mici cu mere 
mari? sau — în general — două mere diferite? Or, 
atenţie! două mere perfect identice nu se găsesc 
nicăieri. Atunci, ce ne este permis să adunăm și ce 
nu? Și ce va fi, în mod exact, rezultatul adunării? de 
două ori ce anume? Mi-a plăcut să numesc această 
situaţie încurcată paradoxul merelor. 

Și tot la școală am învăţat că dacă două mere 
sunt împărţite la doi copii, fiecare va căpăta un măr 
(asta a fost prima lecţie despre operaţia de împărțire). 
Nu s-a suflat nicio vorbă despre ce se întâmplă dacă 
un măr e mic, stricat sau pădureț, iar celălalt mare și 
gustos. Soluţia ar fi, probabil, de a-l arunca pe primul 
și de a-l tăia în două pe cel de al doilea. Un om 
normal așa va proceda, întrucât vor intra în 
competiție trei paliere ale minţii sale: neverbal, 
colocvial și logic; iar concluzia aritmetică „2 : 2 = 1” 
va ieși înfrântă, după ce palierul neverbal îi va atrage 
atenţia omului nostru asupra erorii și îi va sugera 
soluția corectă. 





Bierce (despre care am scris în numărul din 

luna trecută), ilustrează un adevăr foarte 
important, anume că dacă folosim logica, ori 
matematica, în mod nemijlocit asupra unor judecăţi 
cât de cât generale privind realitatea, riscăm surprize 
neplăcute. Motivul este că matematica (la fel ca 
logica) nu poate lucra corect decât cu entităţi 
perfecte, perfect definite, în timp ce nimic din 
realitate, nici mărul nici alt obiect sau fenomen, nu 
poate fi prins în cuvinte sau măsurători decât cu erori. 

Erorile noțiunilor și judecăților generale privind 
realitatea sunt de neînlăturat deoarece (cum spunea 
și Aristotel) denumim un număr infinit de lucruri și 
fenomene cu un număr finit de cuvinte, în plus, 
instrumentele noastre au o precizie limitată, iar prin 
operaţiile de generalizare sunt neglijate „detalii 
nesemnificative” care într-un context schimbat se pot 
răzbuna. Și mai există și alte cauze. 

Dacă spunem despre un măr aflat în fața noastră 
„acest măr e bun de mâncat”, încă mai știm ce 
înseamnă „acest măr”. Dar dacă spunem „merele” , 
sau „măr” în general, ne-am desprins deja de o serie 
de atribute ale realităţii; mărul concret, cel din faţa 


A tât paradoxul merelor, cât și paradoxul lui 


Matematica și realitatea. 


Paradoxul merelor 


mea, poate fi roșu, necopt, pădureț, putred etc., 
însușiri pe care le-am trecut însă cu vederea la 
conceptul de „măr”. Ca urmare, un adevăr general, 
de forma „merele sunt bune de mâncat”, devine deja 
dubios (bune de mâncat pentru oricine? chiar toate 
merele? etc.); deci, judecata generală se dovedește 
încărcată de erori, deși la o examinare superficială 
părea adevărată. 


trecut, soluția pentru a scăpa de situațiile 

paradoxale de mai sus este una bizară, 
asupra căreia școala nu ne-a atras niciodată atenţia, 
anume de a lua în considerare două lumi (oarecum 
„paralele”) și anume: (i) un domeniu din lumea reală, 
descris prin constatări și măsurători purtătoare de 
erori, (ii) o lume ideală, ipotetică, imaginară, perfectă, 
cât mai asemănătoare cu acel domeniu din realitate. 

Graţie asemănării lor, între cele două lumi se vor 
putea defini numeroase punți de legătură, ca un fel 
de „dicţionar”. De pildă, gazelor reale le vor 
corespunde, în lumea ideală a termodinamicii, gazele 
ideale, volumul unor obiecte din realitate va fi calculat 
prin echivalarea cu corpuri geometrice perfecte etc. 

Dacă ne întrebăm deci „este adevărat că 1+1=2?” 
răspunsul este „depinde unde”. Este perfect adevărat 
în lumea ideală a aritmeticii (mai precis, a aritmeticii 
învăţate în școală, deoarece orice matematician mai 
răsărit se va simţi îndreptăţit să-ți arate că poate 
construi, dacă e 
nevoie, și o altă 
aritmetică, având 
reguli diferite). In 
schimb, dacă e 
vorba de entităţi din 
realitate, aproape 
sigur că „1+1=2” nu 
este întru totul 
adevărat, dar în 
majoritatea 
situaţiilor oferă o 
bună aproximaţie. 
lată doar un motiv, 
extrem de serios, 
pentru care, atunci 
când lucrăm cu 
formule 
matematice, nu 
trebuie să pierdem 
din vedere pe care 
dintre cele două 
paliere ne găsim: 
lumea reală sau 
lumea ideală, știind 
că matematica 
lucrează perfect și 
este îndreptăţită să 
opereze doar pe 
acest al doilea 
palier. 

E drept, sunt și 
situaţii, în lumea reală, în care adevărul „1+1=2” este 
practic fără erori. Am putea astfel aduna, probabil 
fără a greși prea mult, doi atomi din același izotop 
sau două cuante de lumină de aceeași frecventă. 
Aritmetica ne mai ajută să calculăm, aproape fără 
erori, mișcările astrelor ș.a.m.d. Oamenii au căutat 
să sporească numărul acestor situații, modificând 
realitatea de așa manieră încât să se potrivească 
la lumile ideale disponibile. O metodă a fost 
standardizarea. De la trocul din antichitate și de la 
monezi de aur mai mult sau mai putin neregulate ori 
tocite, s-a ajuns azi la valute abstracte. Dacă adunăm 
un euro plus un euro, vom obţine doi euro (cu 
condiția ca adunarea să se facă în același loc, 
moment, condiţii...). La fel, vom putea aduna, fără a 
greși prea mult, șuruburi de același tip, litri de apă din 
aceeași sursă etc. Dacă în aceste socoteli cineva ar 
descoperi vreo eroare, ea este sigur neglijabilă. In 
aceste cazuri, societatea omenească a găsit cu cale 


A șa cum subliniam și în articolul din numărul 





să modifice realitatea în așa fel încât să se 
potrivească aritmeticii, reducând erorile la minimum. 
Civilizaţia standardizează — în același scop — tot ce 
se poate standardiza, sortează merele după soi și 
mărime, construiește apartamente și autobuze 
semănând cât mai mult între ele ș.a.m.d. 

Totuși, prin standardizare, realitatea nu se 
transformă într-o lume ideală. De pildă, există mari 
probleme când transformăm omul în „cap de locuitor”. 
Am putea zice astfel: „un geniu plus un înapoiat 
mintal fac doi oameni”. Eroarea va fi, poate, mică la 
urna de vot (?!), dar va fi deja supărătoare dacă cei 
doi ar fi angajaţi pe o aceeași funcţie, ori daţi afară 
din serviciu prin aplicarea mecanică a aceleiași legi, 
sau dacă ar ajunge soldaţi în aceeași tranșee. De 
regulă, pentru progresul cunoașterii, „un geniu plus 
un idiot este egal cu un geniu” (cu condiţia 
îndepărtării idiotului). In același context, s-ar putea să 
constatăm că „un geniu plus un geniu fac împreună 
mai mult decât două genii separat” (în acest caz, 
matematicienii vă vor aminti că pot construi și 
„aritmetici supraaditive” în care este perfect adevărat 
că „1 +1 > 2”). Dar atenţie! Nici acest adevăr nu 
trebuie să-l absolutizăm. Cele două genii ar putea să 
fie caractere incompatibile, deci s-ar putea să nu fie 
prea înţelept să-i lăsăm laolaltă; tot așa cum „geniul” 
nostru s-ar putea dovedi neajutorat în anumite situații 
de viaţă, în care „idiotul” posedă simţul practic 
complementar ș.a.m.d. 

i Desigur, prin formula „Î + 1 = 2”, 
dar mai ales prin toată matematica 
zidită pe ea, generăm de mii de 
ani și vom continua să generăm, 
într-un mod extrem de eficient, 
previziuni, noi adevăruri utile și 
destul de sigure. Dacă ne gândim 
bine, acestui instrument i se 
datorește tot progresul tehnologic, 
mai ales cel din ultimele trei-patru 
secole. Dar în fetișizarea lui „1 + 1 
= 2” se află și izvoarele tehnocrației 
— dominarea tehnicii asupra 
umanului, transformarea vieților 
| noastre pentru a deveni cât mai 
| standardizate și uniformizate. 

Pentru un anumit domeniu din 
realitate pot fi construite în principiu 
mai multe lumi ideale, dintre care 
va fi aleasă apoi cea mai potrivită. 
| Carl Friedrich Gauss, unul dintre 
cei mai mari matematicieni ai 
tuturor timpurilor, era conștient de 
| aceasta, înțelegând că pot fi avute 
în vedere și alte geometrii decât 
| cea a lui Euclid. El știa foarte bine 
că, în lumea ideală a acestei 
geometrii, suma unghiurilor într-un 
| triunghi este egală cu 180 de 
grade. Dar nu era convins că acest 
adevăr este valabil și în lumea 
reală. Drept pentru care a tocmit 
niște topometri, i-a suit pe trei vârfuri de munte să 
facă măsurătoarea. La nivelul de precizie al 
aparatelor vremii, adevărul geometric a fost 
confirmat. Dacă ar fi sesizat vreo abatere, Gauss 
avea pregătite, în rezervă, alte lumi ideale, anume 
geometriile neeuclidiene... 


valabilă în matematică în general. De pildă, 

acum aproape un secol, s-au propus mai 
multe variante pentru fundamentele matematicilor 
(logicism, formalism, intuiționism), asupra cărora 
matematicienii n-au fost în stare să cadă de acord. 
Nu este nicio dramă, doar un alt exemplu pentru 
pluralitatea firească a lumilor ideale. Mintea 
omenească este liberă să creeze oricâte lumi ideale 
dorește, în particular de natură matematică. Evident, 
pentru unele se vor găsi petice de realitate cărora să 
li se potrivească, pentru altele nu. 


A ceastă pluralitate a lumilor ideale este 





Respiritualizarea, 
ca urgenţa morală 


Constantin POPESCU, Alexandru TAŞNADI 


„Există un lucru mai puternic decât toate oștirile 
lumii și acesta este ideea căreia i-a sosit timpul.” 
(Victor Hugo) 


Începând cu acest număr, profesorii Constantin 
Popescu și Alexandru Tașnadi, de la A.S.E. 
București, autori ai lucrării Respiritualizarea. Invaţă 


să fii om, apărută la Editura A.S.E. în anul 2009, vor 
depăna un dialog izvorât din armonia minţii, inimii și 
sufletului lor întru împlinirea ființei umane prin iubire, 
cunoaștere autentică și credinţă în certitudinea 
speranţei. In spiritul dialogurilor din cartea 
menționată, și în revista noastră Constantin Popescu 
va fi Costică, iar Alexandru Tașnadi, Sandu. 


andule, cred că ar fi bine să începem 
O aaocu nostru cu teza că respiritualizarea 

este o idee al cărei timp a sosit. Și aceasta 
ca urmare a faptului că ce s-a întâmplat până în 
prezent cu evoluţia noastră comună ne întărește 
convingerea că ideile și nu interesele trebuie să 
conducă lumea viitorului. Așa cum spunea și filosoful 
american Ralph Waldo Emerson, „forța spirituală este 
mai puternică decât cea materială”. 

— Intr-adevăr, Costică, lumea de până acum, 
sublinia și Papa loan Paul al II-lea în Enciclice, a 
evoluat dezechilibrat. Pe de o parte, s-a realizat un 
progres bazat pe cunoaștere, ca semn autentic al 
măreției omului, și acest lucru merită apreciat și 
încurajat. Dar, în același timp, în ceea ce privește 
moralitatea folosirii cunoașterii, lucrurile se pare că se 
află în regres. Această evoluţie a lumii noastre „a 
rupt” revoluția mijloacelor de revolutia așteptărilor 
umane, comportamentul de „a avea”, de comporta- 
mentul de „a fi”. Ne întrebăm, Costică, și noi dacă 
acest progres al cărui autor și apărător este omul 
face viața noastră de pe pământ mai umană, „mai 
demnă de aspiraţiile omului”, îl face pe om „mai bun 
în omenia sa”, mai conștient, mai responsabil de 
propria sa viaţă dar și de viața ecologică a lumii 
noastre? 

— Cred, Sandule, că se cuvine să amintim, în 
acest spirit, de concluzia dialogului dintre cele trei 
minţi luminate ale secolului nostru: filosoful Erwin 
Laszlo, psihologul Stanislav Groff și fizicianul Peter 
Russel, prezentată în Revoluţia conștiinței, potrivit 
căreia urgenţa morală a secolului XXI este o 
schimbare radicală a conștiinței umane (individuale și 





colective). Această urgenţă morală 
pe care construim, procesul de 
respiritualizare, presupune să 
armonizăm știința cu credința ca 
laturi organice independente ale 
spritului uman spre a le pune în 
slujba sănătăţii întregului viu 
comun (oameni, comunităţi, 
organizaţii, instituţii) și ecologiei 
lumii vii. 

— Desigur, Costică, respiritualizarea ca urgenţă 
morală trebuie să fie concepută și înfăptuită în baza 
valorilor fundamentale ce definesc armonia întregului 
viu, care, spunea fizicianul Fritjof Capra, este și 
conștient. Dându-i crezare președintelui Barak 
Obama, ca și cancelarului Angela Merkel, noua 
evoluţie trebuie să pornească de la acceptarea valorii 
fundamentale a libertăţii umane convieţuită în 
responsabilitate, adică a libertăţii în răspundere. Până 
acum, se pare că democraţțiile au pus accentul pe 
excesul de libertate (vezi democraţia occidentală) 
neglijând responsabilitatea. Evoluţia noastră 
neproporțională este, așadar, rezultatul excesului de 
libertate și deficitului de responsabilitate. 

Poate că nu întâmplător, Costică, Victor Frank, 
cunoscutul medic logoterapeut supravieţuitor de la 
Auschwitz și Dachau, în lucrarea sa Omul în căutarea 
sensului vieții, spunea că a propus Statelor Unite ale 
Americii să construiască o Statuie a Responsabilităţii, 
pe coasta de vest, complementară cu Statuia 
Libertăţii, de pe coasta de est. Deocamdată, o 
asemenea statuie nu a apărut! 

— In spiritul acestei viziuni—propuneri, Sandule, 
cred că în deschiderea dialogului nostru e bine să 
amintim și de teza laureatului Nobel în economie, 
Amartya Sen, exprimată în lucrarea Libertatea, ca 
dezvoltare, că nu există substitut pentru 
responsabilitatea individuală. Fiind adeptul tezei că 
dezvoltarea autentică presupune extinderea 
libertăţilor umane, Amartya Sen conturează mișcarea 
acestui proces în aria responsabilităţilor individuale și 
sociale. 

In această cale a dialogului nostru am putea să 
integrăm și concepţia unui alt laureat Nobel, în 
medicină, Albert Szent-Gy&rgyi, care atrăgea atenția 
asupra faptului că omenirea n-a intrat acum în era 
cunoașterii științifice, așa cum „se ronţăie” de obicei, 


că ea a beneficiat întotdeauna de 
atâta cunoaștere științifică de cât 
a avut nevoie. Problema, Sandule, 
afirmă savantul umanist amintit, 
este moralitatea folosirii acestei 
cunoașteri, astăzi când se pare că 
balanta înclină net în defavoarea 
omului, dacă avem în vedere că 
energia cosmotehnică ce se află 
la dispoziția omului poate distruge 
„globulețul nostru” planetar de câteva ori, ca și când 
o dată n-ar fi suficient! 

— Și eu cred, Costică, în teza că respiritualizarea 
ca urgență morală este o problemă de 
responsabilitate umană și instituţională ce-și are 
originea în ce spunea Kaiserling: dacă vrem să 
îmbunătăţim condiţiile vieții umane, trebuie să facem 
omul mai bun în interior”. Or, acest lucru este în 
responsabilitatea educaţiei și numai a educaţiei pe 
sensul vieții și pentru toată viaţa, așa cum 
argumentau Malița și Giarini în Dubla spirală a 
educaţiei și a muncii. Costică, în acest spirit am putea 
să interpretăm și cele spuse de profesorul american 
John Keneth Galbraith, că educaţia are două funcții: 
(i) să-l înveţe pe om să se auto-guverneze inteligent 
și (ii) să-l ajute să-și caute fericirea. 

— Așa este, Sandule, pentru că eu nu am făcut doi 
copii ca să ajungă „factori de producţie”! Prin 
educația lor în familie și în școală am urmărit ca 
aceștia să ajungă întâi Oameni și apoi specialiști. Nu 
mă interesează, Sandule, specialiștii care urmăresc 
doar banii pacienţilor și nu eliberarea de dureri a 
acestora, sau care-și oferă cunoștințele pentru a 
produce lucruri ce distrug viaţa oamenilor și a 
mediului natural. 

— Am putea să concluzionăm, Costică, la 
deschiderea acestei „ferestre” către înțelegerea 
respiritualizării ca urgenţă morală, cu teza că evoluţia 
contemporană se află pe contrasens, într-o profundă 
criză morală, culturală, spirituală, că lumea și-a 
pierdut busola valorilor în care să trăiască, să 
muncească, să iubească, să creadă și să spere. Să 
încheiem, dragă Sandule, cu ceea ce spunea Papa 
loan Paul al II-lea despre respiritualizare ca urgență 
morală: „Se impune urgent o mobilizare generală a 
conștiinței și un efort etic, comun pentru a pune în 
mișcare o mare strategie în favoarea vieţii... Aceasta 
cere de la toți curajul de a ne asuma un nou stil de 
viață, care constă în a pune la baza opţiunilor 
concrete — la nivel personal-familial, social și 
internațional adevărata scară a valorilor: primatul lui 
a fi asupra lui a avea, al persoanei asupra lucrurilor... 
În mobilizarea pentru o nouă cultură a vietii, nimeni 
nu trebuie să se simtă exclus: toți au un rol important 
de îndeplinit”. 





Mirungerea prin sfinţenia tradiţiei 


Florin HORVATH | 


are drumul spre înţelepciune 

sau drumul spre libertate 

este cu adevărat calea ce 
duce spre miezul Fiinţei? Simbolul 
cercului, recunoscut încă din 
străvechimea istoriei, a stat mărturie 
speranţei prin care spiritul și-a încordat 
„aripile”, remodelând nostalgia întoarcerii 
spre centru. 

Cuibărită temeinic în mentalul 
omenirii, ideea de obârșie = taină a 
începutului n-a fost brutal recuzată nici 
de adepţii științelor și nici de 
propovăduitorii dogmei, tocmai pentru 
conștienţa că s-ar fi încurajat un 
sacrilegiu asupra dreptului la speranţă 
întru cunoaștere. Nu rare au fost 
momentele în care omenescul 
încremenit în brațele neputinței și-a 
tânguit uimirea în fața cutremurătorului 
șir de răstigniri și re-răstigniri ale 
spiritului pe crucea propriilor îndoieli. 

Îngenunchiat la picioarele teribilului 
simbol, omul și-a abandonat 


„indrăznirea” ce s-a adeverit oarbă în 
fața simplităţii de dincolo de trufia 
legităţii pământești. Dezbrăcat de 
povara deșartelor ambiţii, a binemeritat 
starea de veghe = rugăciune dinăuntrul 
căreia spiritul putea îmbrăca odăjdiile 
speranţei. Abia după momentul în care 
a putut cuprinde crucea în suflet, taina 
punctului s-a desputernicit, 
fragmentându-se în sumedenia de feţe 
ale logosului perceptibil. Marele cântec 
de lumină, marea rostire universală a 
stat în cuprinderea urechii și ochiului 
lumesc, înlesnind putinţa de a întrezări 
punctul, adică obârșia. 


a așezat gura Hristosului 

menită să anunțe biruinţa 
luminii asupra întunericului, refacerea 
speranţei de întoarcere spre 
vecinătatea sacrului, a fost cel de la 
intersecţia brațelor crucii. Altfel spus, 
legătura cu planul divin, pierdută odată 
cu „marea coerciţie” a potopului, a fost 


| ocul în care Logosul Universal 


reînsăilată, re-legată prin noua cale: re- 
ligarea = religia cea nouă. Mărturisirea 
„Celui ce este!” prin noua învăţătură a 
reînnoit speranţa și ne-a dăruit calea 
spre întoarcerea către începuturi, spre 
miracolul facerii, spre misterul oglindirii 
Celui Nevăzut în tipar de lut însuflețit. 

Scânteia divină dăruită omului la 
facere descoperea drumul către Tatăl 
prin elementele de sacralitate ale jertfei 
Fiului: sacrul-oficiu prin care, în 
pietatea rugăciunii, putem beneficia de 
refacerea simbiozei sfinte dintre trupul 
și sângele Fiului, împuternicirea 
omenescului să-și înalțe spiritul prin 
curăţie recuperat din tenebrele 
lumescului, spre marea lumină. Dincolo 
de taina euharistiei, omenescul cel 
proaspăt recuperat întru eterna 
speranţă a întoarcerii spre sacru a mai 
primit un dar, pe care creștinismul îl 
consacră drept Cale și Rost, spre 
curăţia sufletului: mirungerea prin 
sfântul și atotputernicul mir. 


Dacă în tiparul 
întâiului Adam omul 
se putea „adeveri” 
drept maiestuosul 
„copac cu rădăcinile în cer”, neavând 
altă grijă decât aceea de a se hrăni 
cu esenţele divine ale Legii Universale, 
după marea cădere și mai cu seamă 
după potopul biblic, omul și-a căutat 
prin liberul arbitru dobândit firescul 
echilibru în substanta sa de 
îngemănare între ceresc și pământesc, 
între grăuntele = scânteia divină și lutul 
pe care-l însufleţea. 


ein ca ea RN sr 





u precauţia cuvenită, vă 
propun să ne închipuim 
pământeasca făptură ca pe o 
redimensionare între cele două planuri, 
dacă vreţi, ca pe copacul avându-și 
rădăcinile pe de o parte în cer = gândul 
în stare a se gândi pe sine și pe de 
altă parte în pământ = apartenenţa la 
seminţia și limba întru care s-a format. 
LEE 











ine sunt eu 
și, dacă da, 
câți? este 

i titlul unei cărţi la 
modă. Parafrazez, întrebându-mă cu 
spirit practic dacă fiecare dintre noi e 
cu adevărat „mai mulţi”. Câte identități 
schimbăm pe parcursul aceleiași vieți? 
Răspunsul logic: una singură, firește. 
Dar cum să-mi explic atunci scăpările 
care îmi „rotunjesc” personalitatea de 
când posed un buletin de identitate 
„străin”? Brusc am dobândit trăsături 
anglo-saxone. 

Știu, cetățenia e doar un act formal. 
Totuși, ne adaptăm vrând-nevrând la 
poporul care ne adoptă. Eu, cel puţin. 
Și nu-mi displace. 

De ce-mi place? Pentru că... Dacă 
mă gândesc bine, nici nu știu exact. 
Fac, uneori instinctiv, lucruri pe care 
nu le concepeam înainte. Banale, 


Cogito, ergo sum 


Gabriela _CĂLUTIU-SONNENBERG 





Virtuţi anglo-saxone 





plantelor mele aromatice, pe care eu, 
oricum, le recunosc simplu, dintr-o 
privire? 

Datele problemei sunt clare, 
premisele precum că ceva nu e în 
ordine sunt puse. Dar concluzia care să 
fie? Să-mi fac autocritica? Dar dacă nu 
e grav? Ce fac, îmi torn cenușă-n cap 
degeaba? Pe cine deranjează ordinea 
nemţească cu care îmi place să mă 
înconjor? Alte păcate merită mai multă 
atenţie decât ciudăţeniile molipsitoare 
ale unui popor bântuit de spiritul ordinii. 

Totul e bine câtă vreme nu se 
exagerează, ca în deja legendarul caz 
al golului fluierat de un arbitru zelos la 
un derby local, într-o comună din 
nordul Germaniei. La meciul cu pricina, 
în vâltoarea din faţa porții, un 
atacant a lovit mingea cu așa sete 
încât i-a sărit pantoful din picior. 
Mingea a ratat poarta, dar 


în ziua și la ora prestabilită, unuia care 
mă amână tranchilizant pe mafana. 
Firește, uneori te plictisești de atâta 
planificare și te întrebi pe bună dreptate 
la ce bun am mai lichidat socialismul 
centralizat dacă tot am aterizat în 
paradisul ordinii dictate de sus? Și 
mereu ne întoarcem la eterna 
întrebare: de fapt, de ce am emigrat? 


u toate dezavantajele 

birocraţiei, ai mult mai multe 

șanse să ţi se facă dreptate 
într-o ţară în care mai întâi lupţi ca să 
îmbunătăţesști legile, pentru că știi că 
ele se vor respecta, în loc să alegi 
varianta inversă, cea cu ocolitul legii, 
că e mai comod și mai rapid. Ce 


garanţie ai atunci că nu vine altul după 
tine, care o mai ocolește odată prin altă 
parte, de data asta în detrimentul tău, 
și te lasă cu ochii în soare, să-ţi 
blestemi destinul tragic de român? 

Spaniolii i-au poreclit pe nemți 
cabezas cuadradas (capete pătrate), 
pentru că se încăpăţânează să 
imagineze reguli pentru orice situație, 
oricât de măruntă ar fi ea. Cu toate 
astea, aceiași spanioli, pe care nemţii îi 
iubesc pentru felul lejer în care trăiesc 
pur și simplu, fără să-și bată prea mult 
capul, îi respectă fără crâncneală pe 
germani când e vorba să dea probă de 
profesionalism. Meșteri, născuți cu 
șurubul în mână, ce mai! 

Un exemplu: când am decis să ne 
cumpărăm un cuptor nou, soțul meu a 
verificat de trei ori dimensiunile 
aparatului care urma să fie livrat la 
domiciliu. Apoi a decupat în dulapul din 


cotidiene, ce-i drept, acțiuni involuntare, 
din reflex. Nu mă-ndoiesc că sunt 
reacţii din adâncime, nu doar de 
suprafaţă. 


e exemplu, nu e nimic nou să 
[unu pe balcon niște 
verdețuri utile pentru 

bucătărie. Suspect devii abia atunci 
când le semeni în ghivece identice, 
dispuse echidistant, și înfigi în fiecare 
câte un carton plastificat, pe care scrie 
„pătrunje/, „mărar” sau „cimbru”. Mă 
întreb ce-a fost în mintea mea când am 
înființat „grădiniţa” asta pe stil nemţesc?! 

Nu încetez să mă minunez, așa 
cum mă miram acum zece ani, când 
am văzut în mașina socrului meu 
interdicția explicită „fumatul interzis”. 
De ce un mod așa impersonal și rece 
de a exprima o dorinţă, în loc să spui 
clar, ori de câte ori vrea cineva să 
fumeze în mașina ta, că-l rogi să se 
abțină? — mă întrebasem pe atunci. Și 
cui, mă rog, îi servește numele 


pantoful a aterizat în plasă. Până 
să se dezmeticiească lumea, în 
timp ce portarul recupera pantoful, 
arbitrul a și declarat golul valabil. 
Protestele jucătorilor s-au dovedit 
inutile, arbitrul rămânând 
impasibil. Argumentul lui: 
„Pielea-i piele, asta e! 

Lăsând gluma la o parte, 
proverbialele virtuţi germanice 
au mai multe avantaje decât 
dezavantaje. Disciplină, 
exactitate, corectitudine, 
legalitate, seriozitate sună fad la 
prima vedere, dar scutesc de 
multe necazuri. Prefer un 
concediu planificat, cu rezervări 
de hotel pe parcurs, în locul unei 
vacanțe cu sufletul la gură, cu 
suspans zilnic, dacă găsim un loc 
liber de înnoptat pe unde ne 
poartă pașii. Mai bun e un traseu 
predeterminat, decât o orbecăială 
continuă de la Ana la Caiafa. 

Prefer un instalator care vine 





bucătărie un contur dreptunghiular. 
Când au venit meșterii să instaleze 
cuptorul, eram singură acasă. Le-am 
indicat locul în care urma să-l pună, iar 
ei s-au bucurat că cineva le-a făcut 
treaba dinainte. Cât ai zice pește au 
despachetat cuptorul, au împins 
carcasa în dulap și i-au dat un ghiont 
scurt pe ultimul milimetru. Cuptorul a 
încăput exact, de parcă ar fi fost de 
acolo. Cei doi băieţi s-au întors spre 
mine zâmbitori și mi s-au adresat plini 
de respect: Su marido es aleman, 
verdad? (Soțul dumneavoastră este 
german, nu-i așa?) 


oncluzia: poate că am 

„vocaţie de neamt”, nu știu, 

dar cu siguranţă există sorţi 
mai nefaste. Păzea, că mi s-a atrofiat 
gena dezordinii! E grav, doctore? În 
definitiv, cine ești tu, și dacă da, câţi? 

Noroc că nu se poate planifica totul. 

Și nu mă duce pe mine în ispită... 





ființarea omului se întâmplă până la 

amănunt înăuntrul Planului Divin, vom putea 
înțelege că și nostalgia sau calea spre începuturi se 
așază la rându-i într-o matrice bipolară, pe de o parte 
avându-și ca reper vecinătatea sacrului celest și pe 
de alta cea a devenirii pământești. 

Inţelegând astfel lucrurile, darul izvorât din chiar 
vrere divină mai are un chip, acela al perimetrului 
pământesc. Sentimentul de apartenenţă la ograda în 
care ne-am născut sau, extinzând, la ograda cea 
mare — ţara — în care vieţuim ca parte a familiei din 
care ne tragem și, în plan extins, a seminţiei întru 
limba căreia ne-am modelat, ca logos pământesc, 
subtext al Logosului Divin. Revenind la eterna, mereu 
actuala nostalgie a întoarcerii către începuturi, ne 
întrebăm dacă nu greșim înţelegând-o în 
complexitatea ei ca pe o nevoie de asemeni 
subsumată celor două planuri: ceresc și pământesc. 


Di: avem deschiderea de a accepta că 


i dacă starea de curăţie pentru planul ceresc 

este mirungerea cu sfântul mir, simbol al 

recunoașterii în prezenţa manifestată a 
puterilor cerești, ne întrebăm dacă, în planul 
pământeștii peregrinări către începuturi, nu putem 
dobândi o „curăţie” la nivelul terestru — o curăţie pe 
care de bună seamă o presupune acea rădăcină a 
lutului care se va întoarce în matricea simbolică a 
Maicii Pământești? 

Dacă echilibrul trebuincios omului poate fi 

dobândit prin meditaţie, rugăciune, am putea accepta, 
alături de calea rugăciunii ca punct terminus în 


legendarul Eden al începutului, și o cale a meditaţiei 
cu punct terminus în începuturile protoistoriei 
pământești, pe care nicidecum n-o putem exclude, 
cum spuneam, din planul divin al Marii Legi. 

Nevoia de a ne ști rădăcina, devenirea, din cele 
mai îndepărtate planuri ale seminţiei noastre, nu este 
cu nimic mai puţin justificată decât nevoia de sacru. 
Asemeni apropierii de planul sacru, unde starea sau 
curăția necesară unui asemenea demers are nevoie 
de un simbol — precum untdelemnul sacru, constatăm 
că setea de primordial este la fel de reală pentru 
omenesc, jumătatea complementară a drumului către 
marea tradiţie. Dacă acceptăm această idee, atunci 
putem susţine că cel de al doilea dar al omului, de 
astă dată în planul terestru, este mirungerea prin 
sfinţenia tradiţiei. 


spirituale, conceptul de început are o 

valoare absolută, aidoma transferului prin 
revelaţie. Tot ce înnobilează acel „început” ca esenţă 
a ideii, ca mesaj religios, ca substanţă a dragostei, nu 
poate fi cuprins și mai cu seamă nu poate fi sporit de 
istorie, pentru că a fost dat prin lucrare divină, 
neavând rostul de a fi desăvârșite prin curgerea 
timpului. Dimpotrivă, aripa lui Chronos macină și 
alterează valoarea absolută a spiritului, întocmai cum 
procedează în raport cu valorile vieţii. Din păcate, a 
trebuit să treacă ceva vreme până Occidentul s-a 
convins de sensul adânc al atâtor semne și embleme, 
de sensul cosmologic sub care s-au născut formele 
de gândire tradiţionale: semnul rupestru, simbolul, 
icoana, mitul. 


P utem aprecia că-n ordinea devenirii noastre 


Tot ce a fost exprimat înăuntrul culturilor „arhaice” 
are substanță de semnificație metafizică, lăsând 
mentalului celui ce caută să îmbrace haina unui șir 
sau sistem de afirmaţii generoase și concrete asupra 
realităţii ultime. Prin urmare, îndrăznim să credem că 
intuirea și apoi precizarea, înţelegerea leagănului 
unui popor, miracol al obârșiei sale, este de departe 
mai interesantă și primează în ordinea cunoașterii 
față de descifrarea unui manuscris medieval sau a 
textului de pe o stelă funerară. Dacă vreţi, nu „gloria” 
de a consemna istoria (evenimentul ca atare) stă mai 
presus decât „izbutirea” de a descâlci, a lumina, 
apartenenţa la o rasă originară... Această stare de 
spirit pe care o încearcă Europa se potrivește de 
minune interesului major al românilor. Este nevoie 
de un efort bine concertat spre a reașeza prezența 
noastră în cultura europeană. „Trecutul nu mai e 
prețuit, întrucât a fost istorie. El este prețuit mai ales 
întrucât a fost originar. Documentul cade pe al doilea 
plan; rămâne semnul, simbolul”, ne asigură Mircea 
Eliade (Drumul spre centru, Ed. Univers, pag. 99). 

Dacă tot ce a fost la început nu este cu nimic 
inferior celor ce sunt astăzi, această nostalgie a 
întoarcerii spre începuturi mărturisește nevoia de a 
ne raporta firesc la marea tradiţie, nevoia de a ne 
curăța de toate urâţeniile și îndoielile cotidiene, 
adjudecându-ne actul de mirungere prin sfinţenia 
tradiţiei. Să îndrăznim, dar, a ne întoarce în timp spre 
acel spaţiu extraprofan, mărturisit și înnobilat prin 
componenta sa magică. Să îndrăznim a ne descoperi 
dimensiunea primordială cu care am fost dăruiţi de 
Cel ce Este! 





Aniversare 





Un mare prieten al Basarabiei 


La 25 mai 1933, în comuna Chiojdeanca-Prahova, s-a născut academicianul Eugen Simion. 


Îl omagiem și noi, alături de bunul său prieten de peste Prut, academicianul Petru Soltan. 





criu cu tremur. Când îţi e tare dragă o 

persoană e dificil a-i creiona portretul, pentru 

că nu poți fi, într-un fel, nepărtinitor. Și asta 
mai ales în condiţiile de distanţă (în toate sensurile) 
dintre tine și persoana respectivă. Dar întrucât e 
vorba de un om valoros, am să recurg la un principiu 
după care se conducea bunul meu profesor Andrei 
Kolmogorov, celebru matematician cu viziuni 
enciclopedice, membru al mai multor academii, 
inclusiv al celei române: „Pentru a afla secretul unei 
cutii negre nu-i neapărat să o destfaci. E suficient a-i 
sesiza comportamentul.” 


de ședințe. Un enorm careu de mese, în 

interiorul căruia fel și chip de flori exotice, 
predispunând la bună dispoziţie, iar în jur — lume și 
lume aleasă — ambasadori, miniștri, scriitori, 
profesori. E în toi ședința Simpozionului Internaţional 
UNESCO, organizat de Comisia Naţională a 
României, având programate pe parcurs și alte 
întruniri în capitalele unor ţări din bazinul străvechii 
Dunări. Moderator — reputatul om de cultură Mircea 
Tomuș. Acesta, așezat în centrul unui grup de 
personalități ce completa latura mai mică — un fel de 
prezidiu — a careului, tot anunţa vorbitorii. Insă, 
înainte de a numi persoana respectivă, se ridica în 
picioare, demonstrându-și înalta și zvelta sa figură, 
chiar dacă era atacat de o chelie 
bifurcată: în vârtul frunţii extinse în 
lățime — un smoc de fire negre 
netezite spre stânga. Eu, fiind dus 
pe gânduri, tresar pe neașteptate la 
fraza: 

— Domnu” Soltan, ce se mai aude 
prin Republica Moldova? 
Moderatorul, cu o pulbere de 
zâmbet, se uită spre mine. 

Dar ce să se audă? Creierul 
meu, O veveriță speriată, își caută 
un ram de sprijin în a se prezenta și 
corect și laconic. Parlamentul de la 
Chișinău, ales în 1990, e în prag de 
destrămare, fracțiunea de agrarieni 
deja mulțumită că în noua 
constituție limba de stat va fi cea 
moldovenească, un guvern cu 
urechile ciulite spre Moscova. 
Intelectualii abia de mai ţin piept... 
Slavă Domnului: sunt pe ram. Mă 
ridic și încep: 

— Anul trecut, la Cluj, am fost 
invitat la premiera spectacolului 
Tulburarea apelor de Lucian Blaga. 
Un podium cu un appendix de punte, ce separa 
auditoriul în jumătăţi, se întindea până dincolo de 
ușile de la intrare. Un cârd de fete dezbrăcate de sus 
până la brâu, una mai frumoasă ca alta, de păreau 
opera unei singure mame, cutreieră acest podium 
straniu într-un extaz cu chiote și dangăte de râsete, 
tulburând nobilul public. In alt act, aceleași fete 
îmbrăcate până la broboade, smerite și 
îngenuncheate cu palmele adunate pe piept se roagă 
evlavios lui Dumnezeu. După părerea mea, o luptă 
pe viaţă și moarte dintre sânișorii cei bine pârguiţi și 
puritatea Maicii Domnului. Aceeași luptă o duce și 
Republica Moldova: trupul i-aparține Răsăritului, 
Moscovei, iar spiritul — Vestului, Bucureștiului. 

In sală cobori o liniște de te durea auzul. O gafă 
diplomatică. Așezându-mă, vecinul din dreapta îmi 
atinge cotul. 

— Uită-te cu ce grabă ia notițe ambasadorul rus... 

L-am prins și eu cu ochiul. Insă un bărbat din 
Prezidiu, bălăior, precum se zice la noi în 
Transnistria, având pleoapele un pic lăsate spre 
colţurile ochilor, îmi atrage atenţia, privindu-mă cu o 
țâră de curiozitate benefică, apoi pe o fărâmă de 
clipă întoarce ochii spre persoana ce-și lua notițe. 


PAS 
[cc cc de octombrie, 1993. Sinaia. Sala mare 





II întreb pe vecinul din dreapta cine-i acel domn. 

— E academicianul Eugen Simion. O somitate, un 
om de o mare corectitudine. 

Seara, îmbarcaţi într-un tren special, pornim spre 
Budapesta. 


susul Dunării. Un timp de toamnă blândă cu 

un soare moale, o apă lenevită și netedă se 
șerpuie la vale, malurile — diguri estetic pavate cu 
piatră, casele cu mușcate la balcoane — din ambele 
părți, munții înveliţi cu verde, terasele cu viță de vie 
de la poalele lor: toate acestea au scos pe puntea 
superioară a vaporului mult mai multă lume decât era 
în sala de ședințe de la Sinaia. Urcat și eu sus, mă 
apropii de un grup de bărbaţi, adunaţi la mijloc de 
punte, printre care se evidenția acel domn cu smocul 
pieptănat la stânga. Ceilalţi din preajmă se dovediră 
a fi domnii Eugen Simion, Marin Sorescu și loan 
Alexandru. Apropiindu-mă, mi se face loc, de parcă 
ne cunoșteam de-o sută de ani. Gata de la Sinaia a 
fost lăsată s-o ducă apa la vale. loan Alexandru 
imediat trecu la scriitorii din Basarabia, probabil, 
pentru a mă face să mă simt mai bine între acești 
bravi bărbaţi, și nu pot să nu adaug, ai neamului. 
Insă marea mea rușine e că domniile lor le 
cunoșteau opera mult mai bine decât mine. Imposibil 
a uita... loan Alexandru ridică mâinile spre cer și zice 
în glas tare: „Doru-mi-i de 
dumneavoastră...”, iar Marin 
Sorescu continuă: „...ca unui 
zid de o fereastră”. E vorba 
de celebrul vers al lui Nicolae 
Dabija. Domnul Eugen 
Simion comentează cu 
regret: „Lor li-i dor de noi, iar 
noi aici în Ţară parcă am fi 
surzi la tragediile și dramele 
de acolo. Tot facem politică 
seacă. Clopotul lui Nicolae 
Dabija îmi apleacă ochii spre 
pământ de atâta rușine.” Pe 
seama bietei Basarabii s-a 
vorbit încă lung timp... Insă 
| coborârea soarelui spre 
grebenii de munţi încetul cu 
“| încetul furișează lumea spre 
;.| cabine. 

Vaporașul nostru coboară 
ancora la debarcaderul 
Bratislavei. După cină, Marin 
Sorescu pare-mi-se îmi zice: 

— Hai cu noi în oraș. 

Un vehicul de tip sovietic, 
cu un bărbat pletos la volan, ne tot urcă la deal pe un 
drum scorțuros. Dacă nu mă înșală memoria, lipsea 
doar loan Alexandru. De acum era pe amurgite când 
ne pomenim într-un atelier spațios, cu sculpturi, 
improvizat în formă de contrafort și ticluit din geamuri 
de sticlă, peste care se întindea o stufoasă viță de 
vie. Stăpânul, bărbatul de la volan, se adresează în 
limba lui unui tânăr, ceea ce era ușor de prins din 
partea mea, să aducă un urcior cu vin și cinci pohare 
(m-a mirat această coincidenţă cu noţiunea 
respectivă din română). In centrul atelierului, un 
enorm buștean de stejar, la înălțimea unei mese și de 
o potrivă în diametru, la care se servea din pohare 
vinul făcut de mâna gazdei, precum spunea dânsul, 
conversând din când în când cu marii mei colegi de 
Dunăre, în germană. Insă pe acest buștean, în 
centrul lui, o elegantă sculptură cu luciu din lemn 
roșu — un tors de atlet fără a avea indicat sexul. In 
schimb, mai jos de șoldul stâng, o tăietură străbătută 
în toată grosimea, având profilul — acel simbol livresc 
ce exprimă cromozomul Y, caracteristica masculului. 

— E bărbat, zic eu. 

Domnul Eugen Simion se uită la mine cu zâmbet 
și bunăvoință. Imediat mi l-am amintit pe șeful meu 


A doua zi, un vapor românesc ne poartă în 


Acad. Petru SOLTAN 


de doctorat, academicianul 
Pavel Alexandrov, prietenul de 
o viaţă al lui Andrei 
Kolmogorov, persoana de o 
cultură universală, a cărui 
prima povată a fost: „Să nu te 
temi a întreba ceva, să nu te temi a afirma ceva. 
Dacă acestea sunt proștii — scăpi de ele. Dar dacă 
nu, atunci, după zâmbetul celui din faţă, tu prinzi 
inițiativa, chestiune fundamentală în procesul de 
autoperfecţionare”. Și în urma acestui zâmbet eu am 
devenit mai îndrăzneț. 

A doua zi, după prânz, în sala barului de pe vapor, 
e o altă ședință a Simpozionului în cauză, având ca 
oaspeți intelectuali de seamă ai Bratislavei, inclusiv 
cunoscutul nostru sculptor. Moderator — Marin 
Sorescu. Cer și eu cuvântul. De acum, cu inițiativa 
coaptă de peste noapte, vorbesc cu inspiraţie. La o 
infimă pauză de reculegere, agitatul academician 
Eugen Simion care stătea pe un scaun, alături de alţi 
colegi, în faţa moderatorului, exclamă: 

— Asta e limbă moldovenească? Pe naiba! E o 
indiscutabilă română! Și-și frământă mâinile 
satisfăcut, cu un surâs ce-i lumină și pe ceilalţi. 

Pentru mine, transnistreanul, această exclamaţie 
a fost un mare compliment. 





uternicul sentiment ce-l nutrește 
academicianul Eugen Simion pentru 
Basarabia adesea îl aduce de mână 
dincoace de Prut. Vine la Chișinău purtat, bănuiesc, 
de subconștient, vine ca la o casă de copii rupți de 
matcă. Și aduce întotdeauna în desagă atâta 
civilizaţie rafinată, de se revarsă peste margini, 
bucurând pe fiecare întâlnit în cale, fie cu o vorbă 
frățească, fie cu un zâmbet de încurajare, fie cu o 
strângere de palmă, fie cu un discurs spiritual în fața 
unui auditoriu. De fiecare dată înconjurat de lume — 
scriitori, intelectuali, oameni simpli — Domnia sa mai 
căută să circule izolat, singur pe străzile, prin 
parcurile Chișinăului, pe care nu ascunde că-l place. 
Mai ales îi place să se piardă printre oamenii de prin 
Piaţa Marii Adunări Naţionale, pe Aleea Clasicilor, să 
asculte clocotitul graiului moldovenesc, să se apropie 
de lume, să întrebe despre pâine, despre prețuri, 
despre viață. Nu caută să-i aleagă pe cei mai 
îmbrăcăţei. Intră în vorbă cu cei întâlniți ca un om 
de ai lor, respectându-le demnitatea — pe picior egal. 
Ţin minte, sosise la sărbătorirea celor 60 ani ai 
academicianului Mihai Cimpoi, cunoscutul nostru 
cărturar. Omagierea de mult începuse: o imensă 
coadă de doamne și domni — să-i strângă mâna, să-l 
bucure cu flori și cadouri care mai de care mai 
originale. Cineva din dreapta mea întreabă atunci: 
„Dar unde-i Simion?” Altul din stânga mea răspunde: 
„Vin de pe Piaţă. L-am văzut acolo între oameni”. 
Desigur e vorba de Președintele Academiei Române, 
Eugen Simion. Insă domnul Cimpoi nu-și făcea griji: 
dumnealui îi știa „slăbiciunile” înnăscute. In caz că 
academicianul Eugen Simion întâlnește persoane cu 
orgoliu exagerat, comportarea-i este rigidă. N-am să 
uit... Excelenţa Sa, ambasadorul României la 
Chișinău, domnul Marcel Dinu avea o idee să 
organizeze o întrunire în trei: Eugen Simion, lon 
Druţă și subsemnatul. Mi-a și spus chiar cum crede 
s-o facă. Spaţiul nu-mi permite să înșir detaliile. 
Reproduc doar unul. Hotelul Naţional din Chișinău. 
1 Decembrie. O zi de toamnă târzie, chiar dacă, 
conform calendarului, e început de iarnă. Lumea 
se tot adună la recepţia convocată de Ambasada 
Română cu ocazia Marii Sărbători Naţionale. In 
preajma restaurantului respectiv — Domnul 
Ambasador, cu lon Druţă și umila mea persoană... 
Când colo, ca din senin, apare sprintenel domnul 
Eugen Simion. Strânge în mod elegant mâna 
fiecăruia, apoi fără a face vreo pauză se adresează 
lui Drută: 
— Dar dumneata când vii la București după 
diplomă? 
— Soltan are algoritmul lui, replică maestrul. 
O 






Aniversare 








Teatrul Rus din Chișinău avu loc premiera 

spectacolului Apostolul Pavel, după piesa 
lui Druţă. La finele spectacolului, autorul e invitat la 
rampă, unde i se dau flori, iar domnul Andrei Andrieș, 
Președintele Academiei de Științe din Chișinău, îi 
înmână diploma de academician, chiar dacă Druţă 
fusese ales cu vreo cinci ani în urmă, și după asta 
sosi în vizită la Academie de mai multe ori. 

Domnul Marcel Dinu îmi spune: „Ce ar zice 
maestru', dacă noi am încerca să-i montăm vreo 
piesă la București?” „Să aflăm.” La masa de după 
spectacol Druţă cade de acord. Trecură multe zile 
de la acea întâlnire în patru, pe când la o întrevedere 
cu domnul Marcel Dinu, acesta pune punctul pei: 
„Încercarea mea de la bun început n-avea șanse de 
izbândă”. Aș presupune că academicianul Eugen 
Simion l-a descusut fundamental pe lon Druţă. 

Desaga adusă dincoace de Prut conţinea ceva 
sensibil la gravitație. Cel puţin, Academia de la 
Chișinău, academicienii acesteia pot s-o confirme. 

În câteva rânduri, fără publicitate, de pare că se face 
un lucru necesar și obișnuit, sunt aduse loturi de cărți 
că e extrem de dificil a estima valoarea acestora. 
Le-aș numi niște daruri dumnezeiești. Din colecţia 
Opere Fundamentale, coordonator acad. Eugen 
Simion, sunt aduse sute de volume din tezaurul 
literaturii române. Fiecărui membru al Academiei de 
la Chișinău i s-au donat, pe rând, câte două serii 
complete de cărţi inestimabile: standard german, 
hârtie fină, textele culese cu multă acuratețe, coperte 
de piele, supracopertă cu pozele clasicilor și 
fragmente-mottouri, o generală estetică filigrană. 

Mie mi-au revenit /.L. Caragiale (2 volume, peste 
3.000 de pagini), Nichita Stânescu (3 volume, peste 
4.500 depagini) — pietre rare ale bibliotecii mele. 
Graţie Academiei Române, graţie Președintelui 
acesteia. 

Însă, la un moment, pe când încă nu purtam 
baston, devin martorul unei scene unice: domnul 
Eugen Simion, suplu, într-un costum albastru, cu o 
țâră de zâmbet ce semăna încredere în cei prezenți, 
tot scotea câte o carte masivă de-o culoare verde- 
închis de după cauciucurile din portbagajul 
vehiculului. E vorba de tratatul de /storie a Românilor 
(2 exemplare a câte 8 volume), îngrijită de reputatul 
academician Dan Berindei: unul — pentru Institutul de 
Istorie al Academiei de Științe, altul — pentru 
Biblioteca Naţională a Republicii Moldova. A făcut-o 
ca un părinte pe care grija ereditară nu-l pune pe 
gânduri de ce o face. Și doar modelele Dimitrie 
Cantemir, Goethe, Norbert Wiener, Grigore Moisil, 
Pavel Alexandrov, Solomon Marcus, Viorel Barbu, 
Radu Miron etc. ar putea sugera un răspuns: să ne 
îngrijească solul pentru a deveni mai fertil. 


N -aveam niciun algoritm. În acea toamnă, la 


ra prin anii '70 ai secolului trecut pe când 

pronosticurile ciberneticii deveniră 

supraoptimiste, inclusiv cu supoziţia că ființa 
umană poate fi reprodusă cu ajutorul metalului și 
impulsurilor electrice. Iniţiata inteligență artificială se 
implică în simularea pe computer a artelor frumoase. 
Un produs software mai reușit a fost făcut în 
domeniul muzicii. Pentru a surprinde marile valori 
s-au studiat atât tonurile și combinatiile acestora ce 
determină melodiile, cât și formarea piramidelor de 
muzicieni care predomină cu gusturile respective. 
Legile de formare și destrămare ale indicatelor 
piramide sunt aceleași ca și cele ce determină o 
societate, un neam, un stat: tendinţa de dominație și 
impunerea de gusturi, apariţia neîmpăcaţilor și lupta 
pentru supremație. De exemplu, dacă un individ ce 
se află la poalele unei piramide aspiră la succes, 
atunci acesta necesită să producă muzică la gustul 
dominant al acestei piramide. Deci subiectivismul aici 
își joacă rolul. Astfel au fost înșelaţi reputați 
compozitori prin melodiile sintetice. Aceste legi rămân 
în vigoare pentru orice domeniu de activitate umană. 

Am la dispoziţie patru volume semnate de 

academicianul Eugen Simion: Moartea lui Mercuţio și 
altele trei de Fragmente critice. Ceea ce face Domnia 
Sa e o metaliteratură captivantă, chestiune pe care o 
întâlnești, bunăoară, la George Călinescu, numai că 
acolo e de alt parfum. Nu mă încumet a face 
metametaliteratură. Doar câteva impresii ce mi le 


relevă ca niște stropi de bucurie. 

Cât de plastic și multidimensional se prezintă 
academicianul Eugen Simion în tabletele scrise în 
imediaţii ani de după Revoluţia din '89! Nu-și 
ascunde emoţiile, indiferent de subiect: un fost coleg 
și bun prieten, însă care își schimbă macazul cu 180 
de grade de îndată ce se simte liber; valorile din 
societate pe care nu acceptă că acestea se 
amestecă după revoluție; România și Europa — 
durerosul complex de relaţii pe care îl dezghioacă 
de pe o poziţie civică, sănătoasă, ca o persoană 
responsabilă pentru neamul său, ca un profund 
gânditor și fin politician, toleranța, adeptul căreia este 
acest Om drag cu o vastă înţelepciune în cazul de 
centauristică — existenţa în complex de contradicții 
(n.n. — acest termen e introdus în literatura 
publicistică de scriitorul rus Daniil Granin); Ana 
Blandiana, distinsa poetă căreia i se pune la îndoială 
ideea de a face o selecție naturală a entității 
gânditoare din Piaţa Operei din Timișoara și Piaţa 
Universităţii din București de cealaltă parte a 
societăţii; vizitele făcute la Paris, Viena și multe 
abordări plăcute — niște naraţiuni bine netezite de un 
netrivial spirit umanist, de o persoană social-filosofică 
cu o cultură enciclopedică. Însă când vorbește de 
povara ce-i apasă sufletul — a cunoaște tot ce e scris 
și a reacţiona rapid și cu rost, mi-l amintește pe 
menţionatul 
Kolmogorov, un geniu 
al gândirii, care tot 
repeta: „Noi am ajuns în 
matematică să nu ne 
înțelegem unul pe altul, 
chiar și într-un domeniu 
îngust avem aceeași 
situaţie”. În artele 
frumoase, probabil, ne 
confruntăm cu ceva 
analog. Nu face 
excepţie nici literatura. 
Deci e foarte dificil a 
veni cu vreo idee de 
diminuare a menţionatei 
poveri pentru un 
metaliterat ce dispune 
de un depozit neuronic 
fără margini. 
Matematicienii au 
rezolvat problema prin 
clasificare. Chiar dacă 
este o analogie între i, 
procesele de creaţie din E 
matematică și literatură, 
a clasifica literatura ar fi 
echivalent cu 
încercarea de a face 
din mulțimea de stele un șirag de mărgele. Ne 
rămâne doar sentimentul de consolare. 


captivat asupra operelor lui Eminescu, Mihail 
Kogălniceanu, I.L. Caragiale, George 

Călinescu, Nichita Stănescu, Marin Sorescu (cu 
sufletul în chingi și gându-n rugi) etc., încât dacă 
domnul academician ar fi adus mai multe detalii din 
viața particulară a acestora, s-ar putea compune în 
baza celor scrise niște romane în stilul lui Andre 
Maurois. M-a frapat coincidenţa stării psihologice a 
regretatului Marin Sorescu din tableta respectivă cu 
cea cunoscută de mine de pe vapor (coincidenţă și în 
timp). Într-o dimineaţă, stăteam amândoi rezemaţi de 
parapetul bordului, uitându-ne spre apa ce tot fugea 
în urmă, când Domnia sa zice: „De-aș putea să-mi 
scutur în apele astea vreo douăzeci de ani, ca să 
mă întorc la satul meu, să pășesc desculț pe fundul 
brazdei și s-o mângâi. Să văd cu ochii mei fetele 
celea fără seamăn. Uite, o văd pe una, că mi se 
strânge inima și acum, plecându-și pleoapele în faţa 
mea... E un fel de ascundere a rușinii... că, știindu-se 
frumoasă, nu cumva să cred că gândul ar duce-o 
spre păcat. Am să mor și acest dor de sat o să-l iau 
cu mine...” 

Aceste patru volume, volens-nolens, m-au întors 
la Sinaia, la acel careu de mese, când domnul din 
dreapta mi-a răspuns: „E academicianul Eugen 


n 
| n Fragmentele Critice, unde se apleacă atât de 





Simion. O somitate, un om de mare corectitudine”, o 
personalitate cu propria sa înaltă piramidă, gustul 
căreia ţine de tradiționala matcă a obiceiurilor 
verificate de secole ale neamului românesc. În acest 
sens, o elocventă dovadă e prezentată de 
„Experienta românească. (Eugen Simion) În dialog cu 
Claudiu lordache” (Curentul, 02.02.1999). Această 
conversaţie îl descoperă pe academicianul Eugen 
Simion, cunoscut prin excesiva sinceritate, prin 
corectitudinea menţionată, prin felul de a concepe 
lumea în care viețuiește cu profundă perspicacitate, 
ca pe un Om cu majusculă: rafinat gânditor, nu numai 
în domeniul literaturii, ci, repet, și în filosofia social- 
economică, în politică, în probleme de o sănătoasă 
morală, în căutarea de perfecţionare a civilizaţiei 
poporului din care provine. „Și totuși, ce salt enorm a 
făcut civilizația noastră (românească)! Cum am spus 
și altă dată: noi am început viaţa în epoca 
gramofonului și o încheiem în epoca internetului.” 
Dacă mi-ar permite spaţiul, spre ilustrarea celor zise, 
aș reproduce acest interviu în totalitate. 

Închei acest punct special cu un postulat, 
parafrazându-l pe reputatul matematician polonez 
Hugo Steinhauzen: dacă un lucru e necunoscut în 
egală măsură pentru două persoane și una dintre ele 
e metaliterat, atunci acesta o va face mai bine. O 
chestiune ce face rost următorului compartiment. 


21 iulie 2003. 

București. Sunt sosit 

să-mi iau de la 
Academia Română însemnele 
de Membru de Onoare al 
acesteia. Pe la ora 9 dau un 
telefon profesorului universitar 
Dionis Lica, fostul meu elev și 
coleg, rugându-l să mă ajute: 
purtam de acum baston. Prin 
doamna Isidora Precup de la 
Departamentul Relaţii Externe 
sunt anunțat că domnul 
Președinte mă așteaptă. Drept 
că mai aveam de rezolvat și alte 
chestiuni la Academie, însă 
acestea erau legate într-un 
program cam de o jumătate de 
oră. Toate au mers strună: chiar 
Domnul Președinte îmi iese în 
întâmpinare cu acel zâmbet 
subţirel ce-i îmbobocește pe chip, 
fără să se uite la baston, fără să 
mă întrebe ce-am păţit — nu 
cumva să-mi facă vreo durere 
| sufletească. Lucru bine cunoscut 
că domnul Eugen Simion a făcut 
ca Academia Română să obțină 
în Țară o expresie de înaltă prestanță precum n-a 
avut-o până acum. Cât valorează doar învestirea 
titlului de Membru de Onoare al Academiei Române 
Sanctităţii Sale loan Paul al II-lea, de-acum urcat la 
ceruri, acestui Umanist de Geniu, mai ales, că, 
precum afirmă regretatul și eruditul om de cultură 
Edgar Papu: „...Sfântul Părinte — Padre Voicila, cum 
îi spun apropiații săi, este de origine română și ţine 
mult la lucrul acesta. Da, este descendent dintr-o 
familie de moldoveni (a se vedea Originea ceangăilor 
din Moldova, Băcău, 1998 — n.n.), care, împreună cu 
tot satul, a urcat spre miazănoapte de răul tătarilor, 
în urmă cu vreo două secole și ceva. Din acei 
moldoveni se trage Papa loan Paul al II-lea”. Ipoteza 
mea este că „acei moldoveni” ţin de Transnistria în 
sens mai larg (a se vedea Românii de la est de Bug, 
București, 1994, în care numele de Voicila e frecvent, 
n.n.). Eugen Simion, prin înalta funcţie de Președinte 
al Academiei Române, și-a demonstrat excelenta 
facultate de management, aristocrată conduită — 
morală și politică — și acestea atât de pronunţate, 
încât nu numai că s-au rostogolit peste frontiere, 
ci și de jure au fost confirmate acolo. 


entru toate cele expuse mai sus, n-am găsit 

alt calificativ decât să exclam: 

Academicianul Eugen Simion este un mare 
gânditor ce lasă în vale Vârful Omu”. 





Efectul Paleologu 





în interiorul lui.” (J. Maritain) 


unt convins că pe durata celor 16 ani de la 
 ncepuru schimbării structurale declanșate 

politic în 1989 s-au produs schimbări 
esenţiale marcate de suferinţe și sacrificii, dar și de 
erori costisitoare care, în ansamblu, ar trebui să-i 
determine pe toţi nostalgicii politici, de diferite 
orientări și din diferite motive, să încerce să 
dobândească un simț minim al realităţii și al istoriei, 
iar pe cei optimiști și de bună credinţă să-i facă să 
acționeze mai decis în funcţie de interesele morale, 
spirituale, economice și culturale de durată ale 
societății românești. Poate vă veți întreba ce este un 
interes spritual? Sau un interes moral? Sunt acele 
interese care asigură supraviețuirea și dezvoltarea 
morală și culturală a unui grup dincolo de și în 
complementaritate cu supraviețuirea biologică a 
acestuia. Cine nu-și respectă valorile spirituale și 
culturale își răneste proprille șanse de dezvoltare. 
Pe durata a 16 ani am încercat să înteleg de ce 
desprinderea din reflexele, inerția, structurile, 
mentalităţile, angoasele, tertipurile și șantajale 
regimului comunist este atât de dificilă, înceată, 
dureroasă și de multe ori frustrantă prin ineficienţa 
ei practică, politică, morală și nu în ultimul rând 
economică. Efortul meu este de întelegere, nu de 
judecător de la distanţă, un rol pe care nu mi l-am 
asumat și nici nu mi-l voi asuma. Deci, ceea ce 
urmează este expresia efortului meu de înțelegere. 
Mă opresc cu precădere asupra obstacolelor care 
au existat și care mai există, după înţelegerea și 
cunoașterea mea, în procesul acestei desprinderi 
structurale de comunism și 
regenerării morale și sociale a 
societăţii românești. Nu cred că pot 
să explic în întregime procesul, dar 
sunt sigur că am indentificat o parte 
dintre cauzele și condiţiile acestor 
obstacole. 


oi începe cu ceea ce este 
Verei și dădător de 

speranță. Comunismul a 
eșuat în tentativa sa de omogenizare 
totală (politică, culturală, morală, 
ideologică, comportamentală etc.) 
a României, chiar dacă a reușit să 
înregimenteze în grade diferite o 
mare parte a populaţiei în tiparele 
sale distorsionante. Dovezi: toți cei 
care au luptat armat împotriva 
comunismului (s-a scris, dar nu s-a 
scris atât de mult cât ar fi necesar 
despre această formă eroică de 
rezistenţă), toţi cei care au murit în închisori fără să 
accepte compromisuri, cei care au rezistat moral în 
închisori, toţi cei care au suferit în închisori, prin cei 
care au practicat diferite forme de disidenţă, cei care 
au rezistat cultural, cei care au rezistat în tăcere, 
precum milioanele de anonimi din micile și marile 
așezări, care au preferat privarea de bunuri minime 
unei colaborări cu răul, cei care au făcut parte din 
sistem, au realizat degradarea acestuia și au început 
să i se opună sau măcar să-l îmblânzească, prin cei 
care au avut tăria să-și recunoască erorile, cei care 
au avut tresărirea de omenie de a nu face exces de 
zel atunci când poziţia lor oficială le cerea asta și 
chiar au căutat să-i cruțe pe cei care erau 
condamnați de sistem și prin multe alte moduri și 
comportamente ale multor anonimi și anonime. 

A spune că „lumea”, așa cum s-a spus și publicat 
(chiar și după 2000), în perioada comunistă s-a 
comportat omogen, la fel de bezmetic și laș, sau că 
lumea, atunci, n-a știut ce este rușinea înseamnă a 
aplica un tăvălug moral care încearcă o culpabilizare 
pe vecie în primul rând a victimelor. Din nefericire, 
s-a încercat utilizarea unui tăvălug moral retroactiv, 


Textul care urmează, trimis din Statele Unite, a fost scris în anul 2006, dar, pentru că subiectul dezbătut 
pare la fel de actual ca acum cinci ani și ceva, credem, alături de autorul lui, că e potrivit a-l supune 
atenţiei cititorului, chiar dacă între timp unele lucruri s-au mai întâmplat în România. (Redacţia) 


Motto: „Soarta spre care duce logica internă a unui stat totalitar nu este o revoluţie care oferă automat 
putere/control poporului, ci o dezintegrare profundă, produsă printr-o înceată putrezire a conștiinței umane 

lucru care se mai încearcă și azi. Eșecul 
comunismului a fost că în ciuda „egalitarismului 
mental, ideologic și cultural” programatic, impus 

cu ferocitate, o varietate a comportamentelor, 
sentimentelor, gândurilor a supraviețuit. Că această 
supraviețuire a varietăţii a fost vizibilă sau latentă, 
curajoasă sau timidă, disimulată sau publică, în 
interior sau în exterior, este mai puţin important. 
Zeghea totalitară n-a fost purtată la fel de fiecare 
individualitate. In măsura în care fiecare recunoaște 
supraviețuirea acestei diversităţi, mai ales în planul 
puterii morale, atunci fiecare va fi capabil să-și 
exprime gratitudinea pentru cei care au avut tăria să 
reziste mai mult. A fi recunoscător celor morți în 
închisori, celor care au luptat în munţi, celor care au 
fost închiși și au rezistat, celor care au suferit în 
închisori mai mult decât au putut să îndure sunt 
gesturi necesare și firești. A fi recunoscător celor 
care s-au opus sistemului în diferite moduri și etape 
ale decăderii, inclusiv în cei 16 ani de post-comunism 
și tranziţie a acestuia este la fel de firesc. Acest 
exercițiu de gratitudine trebuie practicat de fiecare 
iar pentru a rodi nu poate fi impus din afară. A existat 
diversitate umană în toate grupurile și sub- 
sistemelele închisorii totalitare. 

Nu susţin că identific toate cauzele, dar cred că 
cele de mai jos fac parte din multitudinea cauzelor 
care ar ajuta la o înţelegere a situaţiei prezente. Și 
mai toate sunt cauze derivate, care aparţin mai mult 
procesului de comunicare, percepție și (ne)iînțelegere 
reciprocă între diferitele părți angajate în dezbatere. 





are sunt obstacolele: 
| 1. Participarea forțată, impusă în cei 45 de 
ani, în diferite forme, continuată, uneori 


chiar transgeneraţional, prin șantaj, presiune, 
represiune, prin cultivarea unor pseudointerese, prin 
marginalizare și frică (și din alte cauze), după 1989 și 
până azi. 

Un exemplu major al participării forțate este 
creșterea numărului celor deveniți membri ai PCR, 
de la 1.000 la aproximativ 4 milioane (cifra reală ar 
fi 3,7 milioane). Dar participarea forţată a atins și 
„marea masă” în forma ODUS și FDUS, care se 
pretindeau voluntare și apolitice. In ambele cazuri 
refuzul de aderare se plătea scump. Unii au plătit 
scump neparticiparea în ambele forme. Scopul era 
ca toți să fie în aceeași oală: acest scop a fost 
urmărit cu ferocitate crescândă spre sfârșitul anilor 
1980. Este interesant că unii care sunt cunoscuți ca 
disidenţi au sfătuit anumite persoane care făceau 
rezistenţă anonimă să nu refuze intrarea în FDUS 
sau să nu îndrăznească să-și dea demisia. 

2. O firavă, incoerentă și nesistematică critică a 
ideologiei comuniste, a programului politic comunist, 









| a partidului comunist și a formei 

| comuniste de guvernare ca fiind la 

| originea unor crime impotriva umanităţii. 
De prea multe ori discutarea acestei 

1] probleme a oscilat între invectivă, insultă, 
| grosolănie verbală împotriva adepților 
ideologiei comuniste și încercări 
nostalgice de recondiţionare a valorii 
„ideologiei comuniste originare/pure”, 
fapt ce întreţine o confuzie cu puternice 
consecinţe morale și politice. 

Exemple: Ideologi și politologi critici ai sistemului 
comunist au preferat în 1990 să producă insulte la 
adresa lui Marx și nu argumente împotriva 
programului politic marxist. Situaţia continuă și azi. 
In partea cea mai vizibilă este menţinerea 
simbolurilor comuniste ca vestigii istorice de 
prestigiu, iar pe versantul practic întâlnim menţinerea 
rolurilor de comisari politici atât la unii politicieni cât și 
la unii făcători de opinie publică (intelectuali). 

Nu susţin că nu s-au întreprins în România critici 
exprese ale sistemului comunist, ca ideologie și 
practică. Dacă ne gândim numai la metafora 
generoasă „prostia încremenită în proiect” (Liiceanu), 
sau la analiza critică a folosirii limbajului de Marx 
(Patapievici: Zbor în bătaia săgeți), critici esenţiale 
făcute de personalităţi publice de primă mărime, ar fi 
suficient să se spună că o astfel de cauză nu prea 
este actuală. Este, pentru că oricât de revelatoare ar 
fi o metaforă sau unele eseuri inspirate referitoare la 
erori esenţiale ale teoriei marxiste, ne aflăm încă 
departe de un studiu analitic sistematic care să 
oblige pe cei care cred în programul politic marxist 
(vorbesc de cel original) să răspundă la argumente 
ce evidenţiază caracterul intrinsec violent al acestui 
program, brutalitatea mijloacelor pe care le 
recomandă și posibilitatea ca din aplicarea fidelă a 
acestui program ideologic (Manifestul Partidului 
Comunist de K. Marx și F. Engels) să ia naștere cu 
necesitate o mega-violență care nu poate fi scuzată 
prin scopuri utopice. 

Sigur că împotriva unei analize sistematice a 
comunismului au fost ridicate multe obstacole. Nu mă 
refer la cele întâlnite de mine. Ci la unul întâlnit de 
G. Liiceanu, caruia i s-a cenzurat, după spusele lui, 
următorul text mai mult decât relevant: „Orice tip de 
comunism, indiferent de fața sa și indiferent de calea 
pe care ar propune-o, trebuie privit ca un nou tip de 
experiment făcut pe trupul unui popor, ca propunere 
politică iresponsabilă și ca perspectivă a unui nou 
masacru. Comunismul nu a adus în acest secol, pe 
niciun metru de pământ al planetei, altceva decât 
teroarea, moartea, mutilarea spiritului și tristeţea 
infinită” (6 martie, 1990). Exact, dar din nou de aici 
și până la o analiză de adâncime mai este mult de 
lucru. Sunt necesare multe studii. 

Există și analize amplu documentate ale istoriei 
comunismului în România, mai ales la structurile lui 
de vârf (aș putea da mai multe titluri), dar în astfel 
de lucrări unii dintre cei care s-au angajat în 
implementarea programului comunist sunt consideraţi 
ca marcați de un soi de „misticism” și/sau „romantism 
revoluționar”, iar alţii ca personalităţi deformate (de 
exemplu, despotice), fără să se discute sistematic și 
explicit că programul comunist originar și original 
conţine o violenţă de mega-proporţii indiferent de 
ce tip de personalitate îl va aplica. Cea mai mare 
resursă pentru critica de adâncime a comunismului 
sunt analizele celor care au suferit în închisori și ale 
celor care se ocupă direct de suferințele victimelor și 
de comportamentele de rezistenţă eroică împotriva 
comunismului. 

3. Sabotarea sistematică a cunoașterii științifice, 
care implică verificarea inter-subiectivă, a trecutului 
comunist. Blocarea accesului la arhivele fostului 
sistem, deformarea, distrugerea unor surse și 
accesul selectiv în functie de interese de moment la 
unele dintre surse. 

4. lluzia că un sistem totalitar care a existat pe o 
durată de 45 de ani s-a prăbușit complet, că toate 
componentele sale esenţiale s-au destrămat 
instantaneu doar printr-o revoluţie populară fără 
participarea unor forţe din interiorul sistemului. 
Menţinerea falsei probleme/opţiuni: lovitură de stat 
sau revoluţie/revoltă. Cultivarea cu insistenţă 
(diversionistă) a acestei false dileme a sporit confuzia 
asupra legitimităţii noii puteri și, mai ales, a modului 
de relaţionare la aceasta. 
> 






neperceperea contribuţiei celor din interiorul 

sistemului comunist (persoane cu funcţii de 
conducere în partid și instituţiile subordonate sau 
epurate mai de mult din astfel de funcţii, trecute 
într-un fel de rezervă) la începerea schimbării 
structurale declanșate în 1989 și la iluzia că prin 
eliminarea dictaturii personale a lui Ceaușescu s-a 
creat un vid de putere politică ce aștepta să fie 
ocupat de personalităţi morale, de intelectuali 
disidenţi și de persoane oneste cu competente 
tehnice. Inlăturarea dictatorului n-a însemnat automat 
și înlăturarea rețelei dictatoriale și a sistemului 
represiv cu multiplele sale ramuri specializate. S-a 
neglijat realitatea că sistemul își elaborase din timp și 
variantele pentru supraviețuirea sa în cazul diferitelor 
scenarii. Aceste scenarii includ structurile sale, chiar 
forțele de schimbare (demult luate în considerare de 
unii „analiști de interior” sau disidenţi), între care și 
odraslele biologice și/sau ideologice ale celor din 
conducerea partidului, care ar fi (fost și sunt) cele mai 
apte forțe ale schimbării sistemului. Sistemul 
comunist a fost un sistem criminal, dar a-l considera 
lipsit de inteligenţă este o eroare strategică, nu doar 
tactică. 

Prin această confuzie s-a desconsiderat 
diferenţierea ideologică, comportamentală și de 
viziuni între cei din interiorul sistemului care erau 
direct implicaţi în puterea politică și interesaţi în 
schimbări în interiorul sistemului (de persoane, de 
priorităţi, de metode etc.). Sigur că tinerii și toţi cei 
care au participat la „revoluţia de stradă” au fost 
împotriva sistemului comunist și nu doar împotriva 
unui dictator sau a unor guvernanți centrali sau locali. 
Cei care au fost participanţi la „revoluţia de stradă” au 
dorit în primul rând eliminarea sistemului comunist 
(Proclamaţia de la Timișoara, zona liberă de neo- 
comunism din București, decuparea stemei 
comuniste din steag sunt doar expresii de marcă ale 
acestei tendințe). Cei aflaţi în zona de putere au dorit 
menţinerea controlului și au avut mijloace de infiltrare 
și control, în anumite limite, în toate celelalte zone ale 
actiunii sociale. 


P; de o parte, această confuzie a dus la 


regimului comunist care au participat la 

elaborarea unor planuri de înlăturare a dictaturii 
personale, care au participat la diferite forme de 
protest împotriva dictaturii, la înlăturarea acesteia și 
la procesul de instaurare a noii puteri s-au considerat 
în același timp disculpaţi de colaborarea (uneori 
direct violentă) cu sistemul și îndreptăţiti în accesul 
privilegiat la oportunităţiile (inclusiv economice) create 
de noua situaţie. A nu recunoaște rolul lui |. Iliescu, al 
lui P. Roman, V. Măgureanu, S. Brucan, G. Voican și 
al celorlalţi, al generalilor, al TV (cu toate manipulările 
ei grotești) în eliminarea dictatorului și a puterii 
acestuia este o iluzie împotriva evidenţei. Care au 
fost motivele celor din interior care s-au opus 
dictatorului (dorinţa pentru binele public, luciditate, 
realism politic, invidie, frică, ură, umilire personală de 
către dictator, spirit de răzbunare, sete de putere, 
dorința de a realiza un socialism cu față umană, 
gorbaciovism, romantism, patriotism, spălarea 
păcatelor anterioare, greaţa față de violenţa 
ideologică și prostia sistemică etc.) are doar 
importanţă psihologică și, desigur, morală. Dar, pentru 
practica politică, varietatea posibilă a acestor motive 
n-a avut consecinţe vizibile imediat. Aceasta nu 
înseamnă că motivele nu pot avea consecințe pe 
termen lung. Au și au avut, iar în unele cazuri 
motivele degradante au contribuit la re-căderea 
persoanei în vechile obiceiuri practicate în comunism. 
Motivele comportamentului politic și, mai ales, 
rezolvarea problemei scopuri-mijloace influențează 
calitatea vieţii politice. Eliberarea din capcanele 
insalubre ale politicii comuniste este condiţionată de 
evoluţia motivaţiei politice a actorilor individuali și 
colectivi. 

Trebuie să evităm și iluzia conform căreia 
eliminarea dictatorului a însemnat automat și 
eliminarea completă a aparatului și sistemului 
dictatorial. Acestea au fost surpate treptat, mai ales 
de către cei care s-au opus explicit comunismului și 
neocomunismului, iar reziduurile acestor structuri 
monstruoase mai dăinue în forme latente, dar și 
vizibile. 

Esenţial este că acţiunile generate au coincis cu 
momentul istoric în care forțele anticomuniste interne 
(mișcarea poloneză, în primul rând, ca exemplu, și 
marea suferință din România și din celelalte ţări) și 
internaţionale (Papa loan Paul II și R. Reagan) au 
atins o sincronicitate unică. Este rar când în istorie se 


N n i Es 
| n aceaste condiţii, cei aflaţi în zona de putere a 


Istoria de lângă noi 


produce o astfel de sincronicitate; de aceea o putem 
numi pronie. Desigur că a închide ochii în faţa unui 
astfel de moment înseamnă a cobori și mai mult în 
infern și a rămâne în infern mult mai mult timp. 

A considera în același timp că toți din interiorul 
PCR au avut același comportament în timpul celor 
45 de ani ar fi o iluzie care ar nedreptăţi diferenţe 
comportamentale semnificative pentru acel context. 
Dar a nega frecvența comportamentelor înrobite 
sistemului, uneori marcate de violență, ar fi o altă iluzie. 


individ din lume, indiferent de ideologia și de 

comportamentul său anterior, de a se 
converti și deveni dintr-un Saul un Paul mi se pare o 
mare greșeală și chiar mai grav. Dar pentru ca o 
astfel de convertire să fie posibilă este în primul rând 
datoria fiecărui Saul să-și recunoască public erorile, 
să-și ceară iertare victimelor directe și indirecte. 

Faptul că, din 1990, în unele cazuri proaspătul 
convertit a trecut printr-un proces de reversibilitate, 
s-a rereconvertit și s-a urcat pe tanchetă pentru a 
intimida partidele de opoziție sau a chemat forțe de 
represiune pe care le-a îmbrăcat minerește pentru a-i 
elimina din scena politică pe cei care erau împotriva 
comunismului și formelor de neocomunism, asta este 
o altă suită de cauze și condiţii care trebuie evaluate. 

Din cele de mai sus se evidenţiază două fapte 
corelate care aparțin lanţului cauzal discutat: faptul 
că, pe de o parte, celor din interiorul sistemului 
(interiorul roșu) care s-au opus conducerii comuniste 
nu li s-a recunoscut contribuţia la căderea regimului 
comunist de guvernare și opoziţia din interiorul roșu, 
atâta cât a fost, faţă de unele decizii dictatoriale, iar, 
pe de altă parte, faptul că cei care au fost critici 
consecvenți și morali ai sistemului comunist au fost 
îndepărtați sistematic din zona de putere stabilită 
după 1989, aceste două aspecte au accentuat 
conflictele și au dus la continuarea practicilor 
vechiului sistem, inclusiv a participării forțate. 

5. Identificarea totală a celor care au făcut parte 
din diferitele structuri ale sistemului cu răul sistemic. 
Prin această identificare s-a anulat diversitatea 
comportamentelor celor din interiorul sistemului. 

Atenţie, vorbesc despre comportamente, care pot 
fi energizate de motive diverse, ceea ce nu înseamnă 
neapărat motive intrinsec pozitive. Aici stau dovadă în 
primul rând mărturiile celor care au suferit în inima 
infernului comunist, în inchisorile comuniste. Sunt 
multiple dovezi produse mai ales de cei care au fost 
în închisori, dar nu numai. Pe scurt, nu toţi gardienii 
pușcăriilor erau la fel de răi și violenţi, unii exprimau 
sentimente de milă și compasiune faţă de deţinuţi. 
Este o distanţă astronomică între răutatea celui care 
distruge un cuib de pasăre vizibil din celulă pentru că 
acesta ar susține speranţa prizonierului și gardianul 
care oferă un polonic suplimentar de ciorbă, așa 
chioară cum era, unui întemnițat vlăguit la limita 
morții, este o distanţă între gardianul care lovea cu 
plăcere și sete și cel care lovea cu reţinere și doar 
din ordin etc. Asta o știu mai exact cei care au suferit 
și cei care i-au torturat. Aceasta este dovedită și de 
cei care au fost transformați din gardieni în prizonieri 
tocmai datorită unor astfel de gesturi. 


A nu lua în consideraţie posibilitatea fiecărui 


să se gândească la faptul că nu toţi activiștii 

PCR s-au comportat mereu și faţă de toti la 
fel, nu au sucombat total și identic răului sistemic. Să 
ne înţelegem, nu este vorba aici de categoriile 
utopice „comuniști de omenie” și „naziști de omenie”. 
Omenia a existat cu mult înainte de comunism și 
nazism și va supravieţui în forme variate la toate 
popoarele. Comunismul n-a produs omenie, ci a 
inhibat-o și distrus-o prin ura de clasă. Acel grăunte 
de omenie pe care unul avea puterea să-l exprime 
într-o situaţie infernală în timp ce egalul său în pozitia 
de putere se scălda în plăcerea de a chinui aceeași 
victimă nu a fost produs de sistemul comunist, de 
intransigenţa revoluţionară. Aceste două 
comportamente nu au nimic comun cu cei care 
practicau complementar interogatoriul în slujba 
sistemului: unul era investigatorul rău și direct violent 
iar celălalt era investigatorul de o „bunătate parșivă”. 
Dacă ne gândim numai la Ultima Carte care 
reproduce astfel de stiluri de interogare, ambele 
subjugate răului, nu putem face o astfel de confuzie. 
Ambele stiluri acționau complice în aplicarea răului 
sistemic. 

6. ldealizarea, idolatrizarea și chiar auto- 
idealizarea unora dintre cei care au fost disidenţi, 
care au avut tăria morală să se opună sistemului. 
Știm că unii dintre disidenţii de renume din fosta 
RDG și din fosta Uniune Sovietică au fost recrutați 


O:: ar fi de greu de imaginat, este necesar 


de sistemul de represiune și au facut „o disidență de 
serviciu”, cu acceptul și sub controlul sistemului de 
represiune. Astfel de cazuri sunt discutate și în alte 
țări foste comuniste. Au existat ele și in România? 
Ipoteza pe care o avansez este că, la fel ca în cazul 
deţinuţilor politici care au făcut ani grei și lungi de 
pușcărie iar la eliberare sau pentru a fi eliberaţi au 
făcut, în unele cazuri, compromisuri (eu nu am 
căderea să-i critic în niciun fel pentru aceasta, ei au 
fost în infern), probabil că și unii dintre cei care au 
practicat de bună credinţă forme de disidenţă au fost 
forțați prin presiuni violente să devină „disidenţi de 
fațadă”. Probabil că unii au cedat. Din această 
perspectivă, cred că gestul lui Alexandru Paleologu 
trebuie revizitat. Toţi cei care au urmărit evoluția și 
scrierile ulterioare ale lui Al. Paleologu au mai multă 
informaţie decât posed eu. Mă opresc doar la esenţa 
gestului: recunoașterea publică a erorii (slăbiciunii 
etc.) esenţiale. Pe mulţi gestul în sine i-a speriat. 

De ce un astfel de gest este esenţial? Nu discut 
valoarea lui personală și pentru convertirea 
persoanei. Mă opresc doar la un aspect practic: 
ieșirea din ciclul participării forțate (un model moale al 
metodei Makarenko). Din acest moment, sistemul își 
pierde puterea principală asupra celui care-i fusese 
captiv. O parte din confuzia, tragediile, certurile, 
neîncrederea și ineficiența politică de după 1989, și 
care se continuă, se explică prin faptul că acest gest 
exemplar n-a fost repetat pe măsura existenţei 
participării forțate. Din acest punct de vedere, în loc 
să se producă un efect Paleologu, s-a produs o 
întârziere, o amânare a acestui efect. Cred că gestul 
lui Al. Paleologu va trece perioada de secetă și va 
rodi spre binele fiecărei părţi aflate în dialog și a 
relaţiilor dintre toate acestea. Pentru ca efectul 
Paleologu, indiferent de limitele particulare ale 
gestului autorului, să se împlinească, poate ar fi 
necesar ca în complementaritate la acel celebru, în 
România, Apel către lichele, să se considere 
posibilitatea (unei invitaţii morale) ca elitele, disidente 
sau nu, să-și recunoască ceea ce ele și numai ele pot 
să recunoască a fi erori personale. In alt mod spus, 
să adopte o perspectivă Gandhiană. 


andhi spunea că în orice confict cu 
(IA cusmana sau oponenții săi politici mai întâi 
încearcă să vadă unde au aceștia dreptate 
și unde greșește el, Gandhi. Apoi urma 
recunoașterea publică a acestor puncte: unde aveau 
dreptate oponenții și unde greșea el. Numai după 
aceasta Gandhi începea să pledeze pentru alegerile 
sale pe care le considera juste. 

In încercările mele de a adopta această 
perspectivă, am greșit de multe ori, dar n-am renunţat 
la ea. Pentru cine se întreabă despre erorile celui ce 
scrie aceste rânduri, voi menţiona doar o eroare, 
esenţială, pe care mi-am recunoscut-o și anterior: 
slăbiciunea morală de a accepta să fiu membru PCR. 
Faptul c-am încercat să corectez această eroare 
printr-o nesupunere civilă în urma căreia am forţat 
excluderea mea din partid în timpul dictaturii nu 
micșorează cu nimic responsabilitatea mea pentru 
comiterea erorii iniţiale. Presiunea de a intra în partid 
aparținea sistemului, dar responsabilitatea și eșecul 
moral al acelei acceptări îmi aparțin. 

Sigur că aceste cauze aparţin unui context mai 
complex și probabil că nu sunt nici cele mai 
importante. Dar cred că ele trebuie considerate cu 
atenţie în primul rând de către cei care au puterea să 
influenţeze opinia publică, starea mentală a 
populaţiei, modul comunitar de a gândi cu voce tare 
asupra problemelor comune. Cei care pot face acest 
lucru în primul rând sunt intelectualii, și mai ales cei 
care, fie că vor, fie că nu vor, fie că se numesc așa 
sau nu se numesc așa, formează elita unei culturi. 

Nu trebuie generate iluzii asupra consecinţelor 
automat benefice ale unui efect Paleologu. De ce? 
Probabil că și acesta a cunoscut și va cunoaște 
distorsionări ca multe alte fenomene ale tranziţiei, 
care, probabil, vor mai exista și după primirea formală 
în Uniunea Europeană. Mă gândesc că în unele 
cazuri acest efect poate să decadă într-o dezvăluire 
de fațadă care să permită dobândirea unei credibilităţi 
pentru a continua cam același comportament. Se 
poate întâmpla ca unii care și-au recunoscut sincer 
erorile să fie apoi condamnaţi, chiar descalificaţi total 
de către cei care nu au avut acest curaj și asta 
tocmai pentru a evita adâncirea terapiei și eliminarea 
infecţiei structurale. Și desigur că pot fi multe alte 
posibilităţi. Nu peste mult timp, noile erori acumulate 
vor deveni mai presante decât vechile păcate, iar din 
această combinaţie cine știe care ar putea să fie 
rezultanta. Indiferent de aceste degradări posibile, mi 
se pare că în esenta lui un astfel de efect are resurse 
regeneratoare. 


Arta muzicala contemporană în 


Republica Moldova 


n anul 1940, arealul sociocultural numit atunci 
| RSSM, iar după anul 1991 Republica Moldova, 

a început să fie dirijat de rigorile construirii artei 
socialiste. Acest proces a fost întrerupt de război, în 
timpul căruia, majoritatea artiștilor din RSSM a luat 
parte la serviciul militar. Dintre muzicienii evacuaţi la 
Kokand (Uzbekistan) s-a format Ansamblul de cântec 
și dans condus de M. Brezdeniuc, preluat de 
D. Gherșfeld. Orchestra de jazz instituită de Ș. Aranov 
a evoluat în mai multe spitale, unităţi militare etc. 
Pe lângă cântecele patriotice, compozitorii creau și 
lucrări conceptuale de proporții mari. Menţionăm suita 
simfonică Moldova, Doina pentru soprană și pian, 
Concertul pentru vioară, Poemul Nistrului de Șt. 
Neaga. Ultima lucrare s-a înscris în fondul de aur al 
compozițiilor muzicale despre război și pace. 

După terminarea războiului, au fost reînființate 
Conservatorul de Stat și Școala Muzicală Specială, 
Uniunea Compozitorilor, Filarmonica Naţională. Aici 
continuă să activeze Orchestra Simfonică și capela 
corală Doina, la care, la mijlocul sec. XX s-au alăturat 
Orchestra de muzică populară Fl/uieraș, Ansamblurile 
de cântece populare Lăutarii, Mugurel, formațiunile 
vocal-instrumentale Contemporanul, Plai, Legenaă. 
In cadrul Teatrului Moldovenesc Academic Muzical- 
Dramatic Pușkin, se organizează studiourile de balet 
(1945) și de operă (1947). In anul 1957, Teatrul 
Pușkin s-a divizat în două instituţii: Teatrul 
Moldovenesc de Stat Muzical-Dramatic și Teatrul 
Moldovenesc de Stat de Operă și Balet, numit 
actualmente Teatrul Naţional de Operă și Balet (noul 
lui edificiu a fost deschis în 1980). In 1974, la 
Chișinău a fost inaugurat Palatul Naţional, în 1978 — 
Sala cu Orgă. 

Cei mai de seamă reprezentanţi ai artei 
muzical-interpretative din a doua jumătate a 
sec. XX sunt violonistul Serghei Lunchevici, 
violoncelistul lon Josan, clarinetistul Eugen 
Verbetchi, _dirijorii Boris Miliutin, Timofei 
Gurtovoi, Dumitru Goia, Alexandru Samoilă, 
maeștrii de cor Veronica Garștea, Gheorghe 
Strezev, maeștrii de canto academic Maria 
Bieșu — prima Cio-Cio-San a lumii din 1967, 
Mihai Muntean, Tamara Alioșina, Ludmila 
Erofeeva, Polina Botezat, Valentina Savițchi, 
Vladimir Dragoș, cântăreții Tamara Ciobanu, 
Nicolae Sulac, Gheorghe Eșanu ș.a. La 
confluenţa sec. XX-XXI s-au manifestat duetul 
de piane lu. Mahovici și A. Lapicus, 
colectivele corale Credo (pe lângă Ministerul 
Afacerilor Interne), Moldova, Renaissance 
(fondator Teodor Zgureanu), Orchestra de 
cameră și Corul de cameră (pe lângă Sala cu 
Orgă), Orchestra Simfonică a Companiei 
Teleradio-Moldova (conducător Gheorghe 
Mustea), Orchestra Prezidenţială, Ansamblul 
de muzică contemporană Ars Poetica fondat 
de Gh. Ciobanu, condus de Oleg Palymski și 
multe altele. Au căpătat un caracter sistematic 
unele manifestări prestigioase, precum Mărţișor (din 
1967), Festivalul Internaţional al Vedetelor de Operă 
și Balet Vă invită Maria Bieșu (din 1990), Festivalul 
Internaţional Zilele muzicii noi (din 1991). 

în perioada postbelică, s-a manifestat pe deplin 

| creaţia componistică, susținută, examinată, 

promovată de Uniunea Compozitorilor (din 1991 
— Uniunea Compozitorilor și Muzicologilor) condusă 
de D. Gherșfeld (1944-1946, 1956-1964), Șt. Neaga 
(1946-1948), L. Gurov (1948-1956), V. Zagorschi 
(1964-1990), Gh. Ciobanu (1990 până în prezent). 

In primul deceniu postbelic, a continuat procesul 
de formare a sistemului de genuri (muzica simfonică, 
instrumentală și vocală de cameră, muzica corală, de 
concert etc.) pornit în perioada interbelică. Acest 
proces s-a bazat pe asimilarea tradiţiilor clasico- 
romantice ale muzicii universale, contopindu-le cu 
elementele folclorului local. Nu orice inovaţie a fost 
încurajată sub cupola „realismului socialist” separat 
prin „cortina de fier” de „modernism și formalismul 
burghez”. In al doilea deceniu postbelic, avântul 
„dezghețului” nu a devenit puternic, deoarece 
compozitorii chișinăuieni nu au putut să facă 





nemijlocit cunoștință cu arta de avangardă vest 
europeană, cum puteau, de exemplu, colegii lor de 
breaslă din Polonia, graţie Festivalului Internaţional 
Toamna varșoviană instituit în 1956. Cele mai 
rodnice contacte s-au stabilit cu reprezentanții 
celorlalte centre culturale din fosta U.R.S.S., mai 
întâi de toate, grație Decadei literaturii și artei 
moldovenești care a avut loc la Moscova în anul 
1960. Despre aceasta mărturisesc operele lui 

D. Gersfeld și A. Stârcea, primele lucrări de proporții 
ale lui V. Zagorschi, Simfoniile nr. 3 și 4 de S. Lobel, 
Simfoniile nr. 5 și 6, Concertul pentru violoncel și 
orchestră de V. Poleakov. 

Criza perioadei de stagnare (anii '70-'80) 
caracterizată prin relaţii de clan, dezinformare, 
intoxicare ideologică etc. i-a ocolit, în linii generale, 
pe reprezentanţii breslei componistice de la Chișinău. 
Aici s-a stabilit situația favorabilă pluridirecționalităţii 
creatoare: alături de muzica tradițională ce apartinea, 
mai ales, reprezentanților generaţiei mai în vârstă 
(L. Gurov, V. Masiukov, D. Fedov, D. Gherșfeld, 

D. Gheorghiţă, N. Chiosa, A. Mulear, V. Vilinciuc), au 
apărut unele lucrări experimentale, „proavangardiste”, 
scrise de reprezentanții generaţiilor matură și tânără. 
Elementele tehnicii de serie au pătruns în Ultima (nr. 
7) simfonie de V. Poleakov, în baletul La răspântie și 
în Rapsodia pentru vioară, două piane și percuție de 
V. Zagorschi, predilecție pentru meta- și polistilistică 
au manifestat Gh. Neaga, Z. Tkaci, B. Dubosarski, 
elemente ale aleatoricului limitat (relativ) au intrat în 
lucrările lui B. Dubosarski, Gh. Mustea, |. Macovei, 

T. Chiriac, invenţii modale, ritmice, facturale și 
timbrale demonstrează lucrările instrumentale ale lui 


P. Rivilis. 
numite 
A move 
personale, 


ca și cele obiective, 
au provocat exilul 
(la confluenţa anilor 
'60-'70) unor 
compozitori și 
» | profesori avansați 

| precum Nahman 
| Leib și Mark 
Kopytman. In anii 
'70-'80, cel mai de 
| seamă reprezentant 
4 l[altendințelor 
i | „proavangardiste” a 
fost Vladimir Bitkin 
— aderent al 
| tehnicilor serială, 
punctualistă, 
aleatoare. 
Emigrarea lui Bitkin 
a coincis cu al 
doilea val al exilului 
intelectualilor din Chișinău (printre compozitorii care 
au părăsit Moldova, în afară de V. Bitkin, se numără 
D. Gherșfeld, A. Sokireanski, S. Lisii, E. Lazarev, 
V. Lorinov (Fuksman), A. Luxenburg, N. Rusu- 
Kozulina, V. Simonov, iar dintre muzicologi — 
E. Kletinici, |. Miliutina, E. Golubeva), care a avut loc 
la sfârșitul anilor “80 — începutul anilor '90. 

In pofida tuturor greutăților și obstacolelor apărute 
în perioada de tranziţie spre confirmarea statalității 
Republicii Moldova (susţinerea insuficientă a culturii 
atât în plan financiar, cât și în cel legislativ, păstrarea 
mentalităţii birocratice concomitent cu aruncarea 
oamenilor de creaţie în tulburările capitalismului 
anarhic), creația componistică contemporană 
continuă să se manifeste multilateral. Aici domină 
(cu puţine excepţii) adaptarea direcțiilor de creaţie 
la condiţiile specifice erei postmodernismului, 
selectarea, combinarea, întrepătrunderea acelor 
tehnici de compoziţie și exponenţilor stilistici ce 
corespund atât obiectivelor estetice ale timpului 
curent, cât și predilecţiilor creatoare ale 
personalităţilor artistice. Drept dovadă servesc 
lucrările componistice ale lui Gh. Ciobanu, V. Beleaev, 
O. Palymski, M. Afanasiev, M. Stârcea, L. Știrbu ș.a. 





Istoria de lângă noi 





Vladimir AXIONOV 


eneralizând rezultatele 
(G evoluției creaţiei 
componistice postbelice și 
actuale, ajungem la următoarele concluzii. 

In cadrul operei, domină fabula istorică: Grozovan, 
Aurelia, Serghei Lazo de D. Gherșfeld, Inima 
Domnicăi sau Balada eroică de A. Stârcea, Glira de 
Gh. Neaga, Alexandru Lăpușneanu de Gh. Mustea, 
Decebal de T. Zgureanu. Opere-basm au scris 
E. Lazarev și Z. Tkaci. Opere de cameră au creat 
Z. Tkaci și V. Bitkin, iar opere monopairtite au scris 
V. Verhola și M. Stârcea. Monoopere au prezentat 
Gh. Neaga și Gh. Ciobanu. 

In domeniul muzicii de balet s-au manifestat 
V. Zagorschi, E. Lazarev, D. Gerșfeld, V. Poleakov, 

A. Mulear, Z. Tkaci, V. Slivinski, E. Doga. 

Cantata și oratoriul au fost în centrul atenţiei lui 
Șt. Neaga, E. Coca, S. Lobel, V. Zagorschi, 

E. Lazarev, S. Lungul, |. Macovei, S. Buzilă, poeme 
vocal-simfonice au compus E. Doga, L. Gurov, 

A. Stârcea, lucrări corale religioase aparțin lui 

T. Zgureanu, N. Ciolac, V. Ciolac, D. Kiţenko. 

Compozitorii chișinăueni cultivă următoarele 
genuri simfonice: fantezia, capriciul, rapsodia, poemul 
simfonic, uvertura de concert, suita simfonică. 
Deseori sunt interpretate concertele instrumentale 
apărute de sub pana lui D. Fedov, V. Poleakov, 

G. Neaga, S. Lobel, Z. Tkaci ș.a. Cel mai de seamă 
aport la evoluţia simfoniei l-au adus V. Poleakov și 
S. Lobel — autori ai câtor șapte simfonii. Pe lângă 
simfoniile instrumentale axate pe o formă ciclică, au 
apărut simfoniile monopartite și monociclice: 
Simfonia-balet de V. Zagorschi, simfoniile concertante 
ale lui T. Chiriac, Simfonia de A. Fiodorova, Simfonia 
nr. 3 de Gh. Neaga, simfonia Sub soare și stele de 
Gh. Ciobanu. Simfoniete au scris V. Poleakov, 

T. Chiriac, O. Negruţa, S. Buzilă, V. Rotaru, A. Mulear. 
Simfonia de cameră a fost cultivată de V. Verhola, 

B. Dubosarschi, S. Lobel. Intrepătrunderea muzicii 
instrumentale și vocale este caracteristică simfoniilor 
vocale compuse de |. Macovei, S. Lobel, E. Lazarev, 
Gh. Neaga. 

De prin anii '50 încoace se dezvoltă intens muzica 
instrumentală și vocală de cameră. Mai multe lieduri 
și romanțe au scris V. Zagorschi, A. Stârcea, N. Chiosa, 
S. Lungu, V. Rotaru, Z. Tkaci. In domeniul cântecului 
de estradă s-au afirmat E. Doga (vestit în mai multe 
țări ca autor de muzică de film), D. Gheorghiţă, 

V. Vilinciuc, V. Slivinski, C. Rusnac, A. Teodorovici, 
L. Știrbu. 


profesioniști se realizează de către liceele de 
muzică C. Porumbescu și S. Rahmaninov, 

fondate în 1990 în baza reorganizării Școlii muzicale 
speciale, Colegiul de Muzică Șt. Neaga înfiinţat în 
1945, Colegiul de Muzică și Pedagogie din Bălţi 
instituit în 1969, Colegiul de Muzică din Slobozia 
(1954) transferat la Tiraspol în 1970, Colegiul 
Republican de Creaţie Populară din Soroca, fondat 
(1991) în baza Școlii Republicane de Cultură și Artă. 
Invățământul muzical universitar și postunivesitar se 
efectuează în cadrul Academiei de Muzică, Teatru și 
Arte Plastice (AMTAP), constituită în 2002 ca 
succesoare a Conservatorului de Stat reorganizat în 
Institutul de Stat al Artelor (1963), divizat, în 1984, 
în Conservator (din 1993 — Academia de Muzică) și 
Institutul Moldovenesc de Stat al Artelor, comasate 
în 1999 sub cupola Universităţii de Stat a Artelor. 

Catedrele de /storia Muzicii și Folclor, Teoria 
Muzicii și compoziţie ale AMTAP, Uniunea 
Compozitorilor și Muzicologilor, Sectorul Muzicologie 
din cadrul Institutului Patrimoniul Cultural (din 1990 
până în 2006 — Studiul Artelor) al Academiei de 
Științe a R. Moldova sunt cele mai de seamă centre 
ale studierii artei profesioniste și folclorului muzical 
naţional. In anii '50-'80 ai sec. al XX-lea, aici s-au 
manifestat L. Axionova, B. Kotlearov, G. Ciaicovschi- 
Mereșanu, Z. Stolear, E. Kletinici, |. Miliutina, E. 
Vdovina, E. Golubeva, P. Stoianov, în ultimele decenii 
ale sec. XX și la începutul sec. XXI — V. Axionov, 
G. Cocearova, E. Mironenco, M. Belîh, S. Badrajan, 
|. Suhomlin-Ciobanu, V. Galaicu, V. Ghilaș ș.a. 


P rocesul de pregătire a cadrelor de muzicieni 





Călugării sciți 


Daniel GLIGORE 


„„„.NU mai este elen și iudeu, 
tăiere împrejur și netăiere împrejur, 
barbar, scit, rob ori liber, ci toate și întru toţi Hristos” 
(Coloseni 3, 11) 


Pavel colosenilor evidenţiază creștinarea 

sciților. Misiunea Sfântului Apostol Andrei în 
actuala Dobroge și a Sfântului Apostol Filip în actuala 
Oltenie și Muntenie sunt realităţi istorice. 

In Sinaxarul Constantinopolitan, la Prăznuirea 
Sfântului Apostol Andrei, la 30 noiembrie, este 
menționat că Sfântului Apostol Andrei i-a revenit „a 
predica în toată regiunea Bitiniei și a Pontului, în 
provinciile romane Tracia și Sciţia, în părțile Pontului 
Euxin.” Astfel, a propovăduit primul chemat la 
apostolie în cetăţile Histria, Tomis (Constanţa de azi), 
Callatis (actuala Mangalie), Dionysopolis (Balcic), 
Cuzgun (actualul lon Corvin) etc. Aici, la Cuzgun, 
spune o veche tradiţie creștină că s-a odihnit Sfântul 
Apostol Andrei cu însoțitorii lui într-o pădure de la 
marginea satului în care sunt două peșteri. Peșterile 
au servit ca loc de odihnă și de închinare, ulterior 
fiind folosite ca locașuri de cult pentru primii creștini 
din Scitia Mică. 


A ceste cuvinte scrise de Sfântul Apostol 


decenii ale secolului al XIX-lea și care se 

continuă au dus la descoperirea a peste 
30 de bazilici în Dobrogea de astăzi, toate din 
secolele IV-VI. 

Argumente ale creștinismului primar sunt și 
piesele artei paleocreștine, precum inscripții 
(aproximativ o sută), în special pe monumente 
funerare din sec. IV-VI, un disc de argint aurit 
(diametru 61 cm.) apartinând episcopului Paternus 
al Tomisului (începutul sec. VI) — astăzi în Muzeul 
Ermitaj din Skt. Petersburg, opaițe paleocreștine în 
Dobrogea și în alte părţi ale României. Episcopul 
Paternus a participat și a semnat documentul sinodal 
din anul 520 de la Constantinopol cu titulatura de 
„Provinciae Scythiae Metropolitanus”. 

Donariul de la Biertan, obiect votic creștin, datând 
din epoca constantiniană (sec. al IV-lea), a fost 
descoperit în apropierea localităţii Biertan din Sibiu. 
Inscripția EGO ZENOVIVS VOTVM 
POSVI (Eu, Zenovius am depus acest 
dar), sub care se află monograma lui 
lisus Hristos, este o dovadă a latinităţii, 
creștinătății și continuității populaţiei 
autohtone din Transilvania în primele 
secole creștine. 

La aceste dovezi de prosperitate a 
vieții creștine în teritoriul actualei 
Românii, trebuie adăugată și misiunea 
fundamentală îndeplinită de monahii sciți 
în Occident, Orient și în întreaga lume. 
Mă voi rezuma doar la câteva aspecte 
esenţiale. 


(Decan arheologice începute din ultimele 


Apus, date după model 

răsăritean însă adaptate 
specificului locului, aparțin Sfântului loan 
Cassian (360-435), originar din Sciţia 
Mică. Era un foarte bun cunoscător al 


P rimele reguli monahale din 


cu unele adaptări necesare locului. loan Cassian a 
adus așadar viețuirea monahală răsăriteană în apus. 


personalitate a lumii creștine de la sfârșitul 

secolului al IV-lea și mijlocul secolului al 
V-lea care a pus cronologia în legătură cu Nașterea 
Domnului. Titlul de „cel Mic” sau „Exiguus” l-a luat el 
însuși ca gest de modestie și smerenie. După 
propriile afirmaţii, reţinute de Cassiodor, s-a născut 
în Sciţia Mică, în jurul anului 470. Educaţia a primit-o 
în una dintre mănăstirile din Dobrogea. Călătorește în 
Orient. Răspândirea monofizitismului 
în Orient îl determină să ia atitudine 
și să meargă în Constantinopol. Bun 
cunoscător de greacă și latină, este 
invitat de papa Ghelasie la Roma, 
unde ajunge la sfârșitul secolului al 
IV-lea și se stabilește la Mănăstirea 
Sfânta Anastasia. 

Are o activitate deosebit de 
bogată la Roma pe durata 
episcopatului a zece papi (Atanasie 
II, Simachus, Laurentius — antipapă, 
Hormisdas, loan |, Felix IV — care a 
revenit în Scaun pentru a treia oară, 
Bonfaciu II, Dioscur — antipapă, loan 
II; Agapet |, Silveriu și Vigiliu). 
Dionisie Exiguus a lăsat o 
inestimabilă operă Bisericii Creștine. 
Prin traducerile făcute din părinții și 
scriitorii Bisericii Creștine din Orient, 
precum Chiril al Alexandriei, Grigorie 
de Nysa, Proclus etc., a făcut 
cunoscută teologia răsăriteană în mediul latin, făcând 
accesibilă învățătura creștină cristalizată din punct de 
vedere dogmatic, așa cum a fost gândită, trăită și 
transmisă de teologii răsăriteni, cunoscători ai 
argumentării filosofice, mai puţin familiară Romei la 
acea vreme. Este un promotor al teologiei creștine 
răsăritene, redactată în limba greacă, în Biserica 
creștină din Occident, Biserica din Orient și Occident 
având aceeași credință apostolică. Tot monahului scit 
îi solicită episcopii Romei să traducă în latină 
colecţiile de canoane bisericești, fixate de diferite 


D ionisie cel Mic sau Exiguus este o 


> NP ca 


prima biserică creștină de pe 





limbii grecești, o dovadă în plus a 
existenţei unui mediu creștin răsăritean 
în Dobrogea. Aici, pe lângă latină, se vorbea și 
greaca, cel puţin în cultul bisericesc. După ce a trăit 
la mănăstirile din Betleem, Egipt, Alexandria, 
Constantinopol, ajungând până în deșertul Skete, 
unde a trăit în preajma marilor vieţuitori Moise și 
Pafnutie, cunoscând tradiţiile monahale conobite, 
sarabaite și anahoretice, a devenit ucenicul Sfântului 
loan Hrisostom care l-a și hirotonit diacon și cu care 
a mers în acțiuni misionare în zona Dunării. In anul 
404/5 a mers la Roma, unde l-a cunoscut pe Leon, 
viitorul episcop de Roma. In 415/6 a înfiinţat la 
Massilia (Marsilia de astăzi) o mănăstire de călugări 
și una de călugărițe, pentru care a conceput primele 
reguli monahale din Apus, după modelul răsăritean, 





sinoade sau concilii, alcătuind trei culegeri juridice 
distincte, conţinând de la canoanele apostolice până 
la scrisorile papale contemporane. Astfel, Dionisie 
este întemeietorul dreptului canonic apusean. Din 
neamul nostru este primul istoric bisericesc care a 
avut o viziune nouă, creștină, asupra cronologiei, 
reformând calendarul creștin prin fixarea ca punct de 
început al erei creștine Intruparea Domnului. Dionisie 
abandonează era lui Dioclețian și acceptă anul 753 
a.u.c. ca an al Intrupării Domnului și punctul de la 
care începe era creștină. Calendarul său, cu o 
oarecare eroare, a fost adoptat de Italia (527), Franţa 
și Anglia (Sinodul de la Whitby, 664), extinzându-se 
treptat în întreaga lume creștină. 

a sec. V și decedat înainte de mijlocul sec. 

VI) din Sciţia Mică era arhimandrit într-o 
mănăstire aflată sub jurisdicţia episcopului Paternus 
de Tomis. Această mănăstire era un puternic centru 
teologic, vieţuitorii fiind foarte buni teologi, implicaţi în 
controversele Bisericii legate de hristologie. Mai mult, 
teologii sciți sunt cei care propun Constantinopolului, 
în timpul controverselor din 517 legate de Sinodul de 
la Calcedon din 415, noua formulă hristologică 
cunoscută și sub denumirea de formula teopaschită: 
„Unus de Trinitate passus est in carne”. Lucrarea lui 
loan Maxenţiu, De Christo professio, este discutată 
în Constantinopol și cu delegaţia din Roma. Călugării 
sciți, care sunt de acord cu sinodul de la Calcedon 
din 415 și propun chiar mărturisirea teopaschită, 
denunţă ereziile lui Pelagiu, Coelestius și ale 
adepților lui Teodor de Mopsuestia. 

Pregătirea 
cărturărească și grija 
pentru păstrarea credinţei 
| dreptmăritoare face ca 
monahii sciți să trimită 
o delegaţie formată din 
| călugării Achile, loan, 
Leonţiu și Mauriciu la 
| episcopul Romei pentru 
a-i prezenta învăţătura 
cristalizată. Călugării 
sciți au un mare rol în 
disputele teologice, 
adresându-se și 
episcopilor africani aflaţi 
în exil în Sardinia, prin 
apelul lui Maxenţiu către 
„Dacianus, Fortunatus, 
Albanus, Orontius, 
Boethus, Fulgentius, 
Januarius și cei împreună 
mărturisitori cu ei”. 

Din opera lui loan Maxenţiu s-au păstrat: Libellus 
fidei, adresată delegaţiei trimise de Papa Hormisda la 
Constantinopol; Professio brevissima catholicae fidei; 
Brevissima adnotationis ratio Verbi Dei ad propriam 
carnem,; Responsio contra acephalos; Contra 
nestorianos et pelagianos ad satisfactionem fratrum; 
Introducere la lucrarea colectivă făcută de călugării 
sciți în care expun doctrina lor trinitară, Prolegomena 
ad Maxentii aliorumque scytharum monachorum; 
Responsio adversus Hormisdae. Epistulam XXVIII 
care conţine disputa lui cu Hormisda. Este posibil 
ca și cele opt canoane cunoscute sub 
denumirea de Araussicane, sosite la 
Roma pentru conciliul de la Orange din 
529, să aparțină lui Maxenţiu. Vezi Migne, 
86, 1, 75-158. Opera lui loan Maxenţiu 
3 dovedește profunde cunoștințe și trăire 

i teologică înaltă, o rațiune clară și logică, 
] rafinament deosebit. 

Invăţătura călugărilor sciți, sintetizată 
1] de loan Maxenţiu, a fost acceptată în cele 
“| din urmă de Sinodul de la Roma din 532. 
| Episcopul Romei, loan al II-lea, a apărat și 
"| declarat corectă învăţătura călugărilor sciți. 

Sinodul de la Constantinopol din 553 a 
anatemizat pe toţi cei care au condamnat 
sau vor condamna învăţătura călugărilor 

| sciți. Preocuparea și grija pentru dreapta 

îi învățătură a călugărilor sciți dovedesc 

| pregătirea teologică, viața aleasă și 

| vigoarea comunităţilor creștinești din zonă. 
| Mărturisirea dreptei credinţe a fost 
concretizată prin lucrări speciale împotriva 
ereziei nestoriene, precum cele ale lui 
loan Cassian, loan Maxenţiu, Leonţiu și episcopul 
loan de la Tomis, dar și prin traduceri din Sfântul 
Chiril al Alexandriei și prefețe, ca Dionisie Exiguus, 
sau în lucrări generale adresate altor episcopi din 
lumea creștină de atunci cum este cea adresată 
episcopilor africani. 


P resbiterul loan Maxenţiu (n. în a doua parte 


creștină autentică și pregătirea teologică 

înaltă a monahilor sciți care au participat 
de-a lungul istoriei la toate momentele marcante din 
istoria Bisericii Creștine universale, având o singură 
dorinţă arzătoare: mărturisirea prin cuvânt și fapte a 
Evangheliei lui Hristos, Mântuitorul lumii. 


Ţic aceste realităţi istorice dovedesc trăirea 








din interiorul bisericii. Impresionează, 

apriori, părăsirea canoanelor erminiilor 
bizantine (nota 9). Aici, prin școala lui Constantinos 
și a elevilor săi, loan, Andrei, Neagoe, loachim, Stan 
(n.10), s-au adus elemente noi. 

In primul rând, s-a remarcat că în școala lui 
Constantinos, asemeni aceleia create de 
contemporanul său Pârvu Mutu Zugravu (n.11), 
meșterii zugravi au părăsit hieratismul chipurilor 
personajelor. A apărut expresia umană a fiecărui 
chip. S-a ajuns astfel la o individualizare a fiecărui 
individ pictat. 

In ceea ce privește portretul de grup al ctitorului 
și al familiei sale, se surprind ușor aspecte ale 
caracterului oamenilor și ale relaţiilor dintre ei. 
Desigur, figura dominantă este cea a domnului. 
Pictorul a surprins cu artă și cu tact relaţiile lui 
Constantin Vodă Brâncoveanu cu unchii săi 
Constantin Cantacuzino stolnicul și Mihai 
Cantacuzino spătarul. Primul dintre cei doi, stolnicul, 
are chipul întors de la domn, figura marcată de 
supărare și gura arcuită într-un rictus mustrător, 
disprețuitor (n.12). 

Cel de-al doilea unchi, spătarul, are și el figura 
oarecum întoarsă de la nepotul său, domnul. Nici el 
nu-l privește direct pe Vodă Brâncoveanu. Are pe 
chip, asemeni fratelui său, stolnicul, o expresie 
mustrătoare. 

Foarte probabil, artistul pictor 
portretist a redat ceea ce se știa atunci la 
Curtea Domnului: raporturile între nepot 
și unchi erau în curs de răcire. Desigur, a 
fost un act de curaj din partea artistului 
care a redat, a prefigurat acea situaţie, 
deoarece domnul era comanditar, plătea 
lucrarea și avea puterea de a lua 
hotărâri. Modul în care se exprima o 
situaţie, o idee, un îndemn, prin pictură, 
era foarte însemnat în epocă pentru 
oamenii care nu știau să scrie și să 
citească, dar înțelegeau exprimarea din 
pictura murală (n.13). 


| | n element aparte îl constituie pictura murală 


afirmat că imaginea de grup a 
familiei ctitorului, un portret votiv 

colectiv, ce îmbină membrii familiilor 
Brâncoveanu și Cantacuzino, ar fi o | 
noutate (n.14). Este o eroare. In realitate, | 
portretul votiv reprezentat de un grup, de | 
o familie, redă o idee care circula în 
epocă. Ea a fost materializată de cei doi 
mari pictori ai vremii și de școlile lor. Cele mai 
cunoscute exemple sunt ale lui Pârvu Mutu Zugravu 
la Filipeştii de Târg, unde apare grupul celor 55 de 
membri ai familiei Cantacuzino, dominati de 
postelnicul Constantin Cantacuzino, și al lui 
Constantinos, cu portretul votiv de la Hurezi și cel 
din Biserica cu hramul Adormirea Maicii Domnului 
din Curtea Domnească din Târgoviște (n.15). 

Mănăstirea Hurezi are meritul ca, în calitate de 
ctitorie domnească majoră, să fie un exemplu pentru 
celelalate biserici ridicate din porunca lui Constantin 
Vodă Brâncoveanu. Cel mai grăitor caz este al 
Bisericii Sf. Gheorghe Nou din București, o copie a 
Mănăstirii Hurezi, transpusă în mediul urban (n.16). 

Un element original, singular în pictura murală 
bisericească din tot Evul Mediu, în Țara 
Românească, îl constituie reprezentarea ctitorului de 
două ori. In primul rând, apare în cadrul portretului 
votiv. In al doilea rând, este reprezentat copil, având 
o coroană simbolică, princiară, plutind deasupra 
capului. Normal, pictorul, foarte probabil în urma 
sugestiei domnului, a încercat să îndemne privitorul 
să creadă că din pruncie Brâncoveanu a fost destinat 
ocupării Tronului. In niciun alt caz, ctitorul nu este 
reprezentat de două ori în aceeași biserică și nu 
sugerează că el va ocupa Tronul. S-ar putea crede 
că prin acest mesaj al picturii se forțează anunţarea 
cunoașterii predestinării divine, a preștiinţei divine 


|_zir de pictura de la Hurezi, s-a 


N 


F, 


a 

7$ 
fa 
[A 

9 
P- 

[=] 

= 





de către domn. Este o viziune de o îndrăzneală 
cutremurătoare. 

Mănăstirea Hurezi a mai constituit o atractie și 
prin biblioteca ei (n.17). Crearea unei biblioteci într-o 
mănăstire nu era o noutate. Sigur, ne-ar putea duce 
gândul la biblioteca din Mănăstirea Bistriţa, ctitorie a 
strămoșilor îndepărtați ai Brâncoveanului, boierii 
Craiovești. Ceea ce este deosebit, demn de 
remarcat, constă în aducerea la Hurezi, în flux 
continuu, a unei serii de lucrări valoroase. Crearea 
acestei biblioteci deschise, cu caracter teologic, are 
extremă importanţă pentru activitatea domnului în 
domeniul dezvoltării civilizaţiei românești. Desigur, 
exemplul unchiului său, stolnicul Constantin 
Cantacuzino, și al bibliotecii acestuia a fost crucial 
pentru domn. Nu trebuie să se uite însă că 
Brâncoveanu a mers mai departe. Pe lângă propria 
sa bibliotecă umanistă, din Palatul Domnesc 
bucureștean (n.18), pe lângă donațiile făcute 
Academiei Domnești, aceasta din urmă fiind susținută 
de eforturile bogatului unchi stolnic, domnul a 
dezvoltat și tipul de bibliotecă teologică, model în 
această direcţie fiind Hurezi. 


carte din Ţara Românească, în general, și 
de la Mănăstirea Hurezi în special, prin 

tipografii (n.19). In epoca brâncovenească, în Țara 
Românească au ființat cinci tipografii, la București, 
Snagov, Buzău, Râmnic 
și Târgoviște (n.20). Ele 
au fost completate prin 
imprimerii dăruite de 
domn la Alep și la Tbilisi 
(n.21), adevăraţi 
| „ambasadori” ai cărții și 
| culturii românești. Pe 

aceeași linie s-a înscris 
și tipărirea, în anul 1701, 
în Snagov, a 
Praschinatarului 
Ierusalimului și a toată 
Palestina (n.22). 
Lucrarea, realizată cu 
ajutorul monahilor de la 
Mănăstirea Hurezi, se 
pare că a fost prima din 
+] sud-estul Europei tipărită 
A în limba turcă osmană, 
cu alfabet osman (n.23), 
deoarece religia islamică 
-|] interzicea folosirea și 

răspândirea tiparului în 
Sublima Poartă. Și acest act a dovedit un curaj 
remarcabil al domnului care înfrunta clericii islamului. 

Legătura monahilor din Mănăstirea Hurezi cu 

intelectualii medievali români este vădită și de viata 
și faptele lui Andronache postelnic, fiul lui Pascale 
vornicul din Târgoviște (n.24). Acest postelnic 
Andronache a fost un produs tipic al boierimii 
românești, moștenitor al unei averi imense, dobândite 
rapid de tatăl său Pascale vornicul. Amintirea i se 
păstrează în capitala de vară a Ţării Românești prin 
ctitoria sa, Biserica Geartoglu, situată vizavi de 
Mănăstirea Stelea. La îndemnul domnului care, în 
anul 1710, a refuzat să primească pentru el darurile 
oferite de Andronache postelnicul, acesta, în anul 
următor, 1711, a donat cea mai mare parte a imensei 
sale avuţii Mănăstirii Hurezi. Apoi, tânărul orășean 
târgoviștean a plecat pentru studii la Veneţia. Acolo, 
în condiţii neclare, și-a pierdut banii lichizi. În acea 
situaţie, s-a călugărit sub numele de Athanasie, în 
micul schit Stavronichita de la Sfetagora (Muntele 
Athos). 


N eîncetat, domnul a îmbogăţit și fondul de 


Hurezi, daniile lui explică, pe de o parte care 

erau izvoarele bogăției sfântului lăcaș, ele 
nelimitându-se numai la ofrande domnești, pe de alta 
— profunzimea credinţei existente la toate nivelurile 
populaţiei. 


| egătura acestui orășean bogat cu Mănăstirea 


Mănăstirea Hurezi (II) 


Radu Ștefan VERGATTI 


Desigur că ar putea fi date încă 
multe exemple pe această linie 
deschisă, a credinţei creștine și a 
unei ample devoţiuni față de 
complexul monastic Hurezi. Dar, deoarece spaţiul 
este limitat, îmi rezerv dreptul și obligaţia de a face 
noi dezvăluiri despre Hurezi cu alt prilej, când voi 
completa observaţiile personale expuse aici. 


Note 


9. Cf. Andre Grabar, La peinture Byzantine. 
Etude historique et critigue, Skira, Geneve, 1953, p. 
31-47; |.D. Ștefănescu, La peinture religieuse en 
Valachie et Transylvanie depuis les origins jusqu'au 
XIX siecle, vol. |, Paris, 1930, p. 173-176 și urm.; 
idem, Iconografia artei bizantine și a picturii feudale 
românești, ed. cit., p. 130 și urm.; pictorii-zugravi, 
pietrarii-sculptori, artizanii argintului și broderiei s-au 
folosit în toată perioada vârstei de mijloc, a 
umanismului, a barocului și preiluminismului în sud- 
estul Europei, de erminii și caiete de modele ale unor 
zugravi; erminiile reprezintă manuale în care sunt 
cuprinse normele după care trebuia efectuate 
picturile religioase; cel mai vechi este al 
ieromonahului Dionisie din Furna, aflat la Sf. Munte, 
descoperit în 1839; este o compilaţie după textele 
altor erminii mai vechi; el a fost întocmit între anii 
1701-1733 și a fost tradus în franceză, germană și 
rusă; cuprinde tehnica picturii bizantine, pregătirea 
ustensilelor și a culorilor, modul de executare a 
copiilor de pe frescă sau ipsos, de sfărâmare a 
aurului pentru „vopsele de aur”, de lucru cu marmura 
etc.; partea a doua a erminiei este un tratat complet 
și sistematic de iconografie bizantină, care descrie 
felul în care trebuie realizate scenele din Vechiul 
Testament sau din vieţile și faptele sfinţilor, profeților 
etc., scenele din Noul Testament, sărbătorile lui lisus; 
se dau lămuriri despre poziţionarea acestor imagini în 
biserică (în altar — numai subiecte legate de Liturghie 
și Sfintele Taine; în naos — viaţa și minunile lui lisus, 
precum și unii sfinţi militari, pe peretele vestic 
tablourile votive ale ctitorilor; pe cupolă și în 
pantocrator — lisus împreună cu prorocii și apostolii; 
în pronaos și pridvor — 365 scene reprezentând 
calendarul bisericesc, cu toţi sfinţii, ce începe la 
1 septembrie și se termină la 31 august); nici una 
dintre erminiile cunoscute nu dă indicaţii despre 
frescele de la exterior (cf. Vasile Grecu, Versiunile 
românești ale erminiilor de pictură bizantină, 
Cernăuţi, 1942, passim); în bisericile și mănăstirile 
românești au fost păstrate numeroase erminii traduse 
în limba slavonă, originalele fiind în grecește; în anul 
1841, la Hurezi, Gheorghe Zugravul a întocmit o 
colecție de 330 pagini cu mai multe erminii; ea a fost 
tipărită de Episcopul Ghenadie al Râmnicului în anul 
1891, sub titlul Iconografie, arta de a zugrăvi tâmplele 
și icoanele bisericești (cf. Ștefan Meteș, Zugravii 
bisericilor românești, în Anuarul CMI, secția pentru 
Transilvania, 1926-1927, Cluj, 1929, p. 19-24); 
caietele de modele, în schimb, sunt colecţii de 
modele iconografice copiate de cele mai multe ori 
după erminii; acestea sunt asemeni tratatelor de 
pictură occidentală (Albrecht Durer, Proportionlehre, 
Nurnberg, 1588; Leonardo da Vinci, Trattato della 
pittura, ed. Ludwig, Wien, 1882 etc.); caietele de 
modele au circulat între meșteri, fiind îmbogăţite de 
aceștia de la o generaţie la alta; un astfel de caiet e 
cel început pe la anul 1740 de un Radu Zugravul; pe 
el se află modele adăugate de un alt zugrav, Mihai, și 
de mulți alţi meșteri-pictori-zugravi din sec. al XIX-lea; 
ei au notat și evenimente din viaţa lor în paginile 
caietului (BAR, secţia manuscrise, ms. rom. nr. 
4602), aceste caiete de modele nu erau lucrări cu 
canoane fixe, oficiale, ca erminiile bizantine; ele au 
fost impuse de nevoile practice și au fost și rezultatul 
experienței și inovației; ele au contribuit totodată, la 
formarea zugravilor, la asigurarea continuității picturii; 
prezintă un mare interes documentar pentru 
cunoașterea modului în care se alegeau și se formau 
zugravii de biserici (cf. Vasile Grecu, Cărţi de pictură 
bisericească bizantină, Cernăuţi, 1932, passim; 
Teodora Voinescu, Un caiet de modele de pictură 
medievală românească, în Pagini de veche artă 
românească, |Il, București, 1974, p. 148-243). 

> 






Altare românești 


10. victor Brătulescu, Zugravul Constantinos, în 
Mitropolia Olteniei, 1961, nr. 10-12, p. 688-698; 
Teodora Voinescu, $coala de pictură de la Hurezi, în 
Omagiu lui George Oprescu, București, 1961, p. 573- 
587; Vasile Drăgut, Nicolae Săndulescu, Arta 
Brâncovenească, București, 1971, p. 25. 


11. Teodora Voinescu, Pârvu Mutu Zugravu, 
București, 1968, passim; R.Șt. Vergatti (Ciobanu), 
Pe urmele stolnicului..., ed. cit., p. 39 și urm. 


12. R şt. Vergatti (Ciobanu), Pe urmele 
stolnicului...., ed. cit., p. 267 și urm.; idem, Constantin 
Vodă Brâncoveanu și Cantacuzinii, în Constantin 
Basarab Brâncoveanu, coord. de lon Pătroi, secretari 
ştiinţifici Dinică Ciobotea, Dorin Teodorescu, 
Universitaria Craiova, Slatina, 2004, p. 342-359. 


13. În fața întregii societăți, exprimarea separării 
domnului de unchii săi Cantacuzini s-a văzut la 14 
decembrie 1704, când spătarul Mihai 
Cantacuzino a târnosit biserica Mănăstirii 
Coltea și întregul complex ecleziastic din 
jurul ei; cronica oficială a Ţării Românești, di 
scrisă de Radu Greceanu, nu consemnează | 
participarea domnului la acest însemnat paru 
eveniment; se marca astfel tratarea cu pu 
superbie a actului de cultură al marelui boier Ba 
Cantacuzin (cf. Panait |. Panait, Ștefan 
lonescu, Constantin Vodă Brâncoveanu. 
Viața. Domnia. Epoca, București, 1969, p. 
226); ulterior, domnul a încercat o 
reapropiere de unchii săi, dar răul era făcut 
și nu mai putea fi reparat. 


14. Cf. I.D. Ștefănescu, Iconografia 
artei bizantine și a picturii feudale 
românești, București, 1973, p. 161. 


15. Cf. Radu Ștefan Vergatti, Neagoe 
Basarab, Curtea de Argeș, 2009, p. 55 și 
urm.; spre deosebire de alte portrete de 
grup, în această din urmă frescă apar numai 
ascendenţii pe linie masculină ai lui 
Constantin Vodă Brâncoveanu, ascendenți care au 
domnit ocupând Tronul Ţării Românești; se indică 
astfel o concepţie a lui Brâncoveanu, vrând să 
marcheze clar descendenta sa neîndoielnică din 
„sireaua” Basarabilor. 


16. Biserica de la Sf. Gheorghe Nou din 
București, iniţial, a fost o biserică mică, pe temeliile 
căreia în timpul lui Antonie Vodă cel Bătrân, în jurul 
anului 1671-1672, marele dragoman Panaiot 
Nicoussios Mammona, cu cheltuiala lui, a ridicat o 
nouă biserică, în jurul căreia a făcut un han de mici 
proporții; domnul Constantin Brâncoveanu a decis să 
facă un han de mari proporții, care să rivalizeze cu 
cel construit din porunca unchiului său, Șerban Vodă; 
despre construirea hanului Sf. Gheorghe și a Bisericii 
Sf. Gheorghe Nou din București, copie mărită a 
Hurezilor, cronicarul oficial al domnului, Radu 
Greceanu, a scris: „In această vară s-au isprăvit și 
chiliile hanului de la mănăstirea lui Sfeti Gheorghie de 
aicea din București, carele era făcute mai dă dămult, 
din zilele lui Antonie Vodă cel Bătrân, carele să 
făcuse cu cheltuiala unui Panaiotache, ce fusese 

dragoman mare împărătescu, însă numai așa, câte 
un rând de bolte era făcute. lar după aceia, când au 
fost în zilele mării sale lui Costandin Vodă, după al 

7 an din domniia mării sale, apucatu-s-au măria sa 
cu multă nevoinţă și multă cheltuială de au făcut pă 
dăsupra celorlalte altu rându de chilii foarte bune și 
boltite jur împrejur și case patrierșăști deosebi și alt 
rând de case igumenești, foarte bune, cum să cade, 
pre cum să și văd, care în 3 ani acestea toate s-au 
făcut, și acest bun lucru de folos, ce să începuse, 
s-au isprăvit. (...) Intr-acest an al șaisprăzecele, 
măriia sa vodă fiind mult rugat și supărat dă sfinţiia 
sa părintele patriarhul lerusalimneanu, chir Dositheu, 
pentru biserica lui Sfeti Gheorghie de aici din 
București, care fiind mică și întunecoasă și nefiind 
după potriva hanului carele înprejurul ei era, zicând: 
precum au nevoit de au făcut rândul chiliilor după 
înprejur, să facă și mănăstirea. Așa dar măriia sa, ca 
un milostiv și iubitoriu de a face pomeni, bine au voit 

și den temelie acea biserică stricându-o, au rădicat 

o mare și minunată și frumoasă mănăstire, după cum 
să vede. (...)Aici să însămnează ca să să știe că 
într-acest an al șaptesprezecele al domnii mării lui lon 
Costandin Băsărabă voevod, s-au isprăvit de toată 
zidirea și învălișul și cu toate cele den afară câte 
trebuescu, frumoasa și marea mănăstire a lui Sfeti 
Gheorghie dă aici den București, care den trecutul an 
a o zidi au început măriia sa, pe cum înapoi s-au 
pomenit, și într-acest an dă tot s-au isprăvit, cum ziși, 
dă cele după din afară.” (cf. Radu logofăt Greceanu, 
Istoria domniei lui Constantin Basarab Brâncoveanu 
voievod (1688-1714), publ. de Aurora llieș, București, 
1970, p. 124, 152, 156; pentru descrierea, înzestrarea 
etc. a Hanului Sf. Gheorghe Nou, a se consulta în 
special Dinu V. Rossetti, Panait |. Panait, Cercetări 
privitoare Ia ctitoria brâncovenească Sf. Gheorghe 
Nou din București, în Revista Muzeului de Istorie și 
Artă a Municipiului București, nr. VI, 1968, p. 97-117; 
Panait |. Panait, Șt. lonescu, op. cit., p. 94; a se 
vedea și G. lonescu-Gion, Istoria Bucureștilor, 
București, 1899, p. 487; G.D. Florescu, Din vechiul 


București, București, 1935, p. 136; G. Potra, Istoricul 
hanurilor bucureștene, București, 1985, p. 47-51, etc. 


17. Pe frontispiciul intrării în bibliotecă domnul a 
poruncit să se dăltuiască în piatră: „Biblioteca de 
hrană dorită sufletului, această casă a cărților îmbie 
spre înţeleaptă îmbelșugare”. Din catalogul bisericii, 
descoperit în anul 1791, rezultă că se păstrau în ea 
392 volume (cf. C. Dima Drăgan, Mihail Caratașu, 

Un catalog necunoscut al Bibliotecii Mănăstirii Hurez, 
în Biserica Ortodoxă Română, LXXXVII, 1969, nr. 5-6, 
p. 590; |. lonașcu, /storicul Mănăstirii Hurezi, în 
Arhivele Olteniei, XIX (1935), nr. 79-82, p. 339-344. 


18. Cf. Panait. Panait, Ștefan lonescu, 
Constantin Vodă Brâncoveanu. Viaţa. Domnia. 
Epoca, București, 1969, p. 351-353; ce s-a putut 
salva dintre cărţile aflate în biblioteca palatului 
domnesc din București a fost dus la Hurezi; s-au 
putut identifica ușor cărţile provenite de la București 
în urma citirii autografelor de pe filele de gardă (cf. 
ibidem; Al. Odobescu, Foletul novel, în Revista 
Română, l/1861, p. 661-662; |. lonașcu, Istoricul 
Mănăstirii Hurez, loc. cit., p. 339-344). 


19. cf. idem, Aspecte ale vieții spirituale în epoca 
lui Constantin Vodă Brâncoveanu prin prisma relațiilor 
cu Cantacuzinii, în Constantin Brâncoveanu, 
București, 1989, p. 225 și urm. 


20. Ibidem; G. Ștrempel susţinea că sunt trei 
tipografii (cf. Gabriel Ștrempel, Mărturii ale culturii și 
artei brâncovenești, în Constantin Basarab 
Brâncoveanu, ed. cit., p. 375); se poate emite 
această teză deoarece sunt unificate tipografiile: cea 
de la Râmnic cu cea de la Târgoviște, cea de la 
București cu cea de la Snagov, la care este adăugată 
aceea din Buzău. 


21. ci. Virgil Cândea, Opera lui Constantin 
Brâncoveanu în Orientul Apropiat, în Constantin 
Brâncoveanu..., ed. 1989, p. 172 și urm. 


22. Cf. C.C. Giurescu, Livres tures imprimes a 
Bucarest (1701-1768), în Revista Istorică Română, Il, 
1945, p. 278. 


23. se pare a fi fost prima carte tipărită în sud- 
estul Europei care a folosit alfabetul osman; lucrarea, 
cu binecuvântarea patriarhului Antiochiei, Athanasios 
al IV-lea Dabbas, a putut să fie imprimată la Snagov 
unde erau buni specialiști cunoscători ai limbii; a se 
vedea și punctul de vedere exprimat de Geoffrey 
Roper, Arabic biblical and liturgical texts printed in 
Europe in the 16th-18th centuries, în 550 ani de la 
prima atestare documentară a orașului București, 
lucrările Simpozionului Internaţional Cartea. România. 
Europa, ed. a Il-a, 20-24 septembrie 2009, București, 
2010, p. 179. 


24. Cf. George Potra, Informaţii documentare 
asupra istoriei Târgoviștei în secolele XVII-XVIII: II. 
Un târgoviștean student la Veneţia, în Acta Valachica. 
Studii și materiale de istorie și istorie a culturii, 3, 
Târgoviște, 1972, p. 201-208; idem, Tezaurul 
documentar al Județului Dâmbovița (1418-1800), 1, 
Muzeul Judeţean Dâmboviţa, Târgoviște, 1972, p. 
581-583, doc. nr. 755. 


Din învățături... 


i iarăși, voi, fiii mei și unșii lui Dumnezeu, iată cât am putut și eu să vă învăţ, cum se cuvine 

Stemnus să-și orânduiască dregătorii, când vrea [să pună] pe cineva în dregătorie pe potriva 

sa. Astfel, se cuvine, dacă vreţi să așezați pe dregătorii voștri în dregătorii, nu după fățărnicie și 
după Înrudire. Pentru că, dacă unii vor avea o mulţime de rude, sau dacă vor fi unii dintre rudele voastre, 
atunci să daţi o dregătorie mai mare celor ce vă sunt din familie sau celor care vor fi rude ale domniilor- 
voastre? Pentru că celui ce este domn adevărat, nu i se cuvine să aibă rude, ci numai slugi drepte. lar 
pe slugile care sunt mai sărace și se vor trudi pentru voi cu slujbă bună și dreaptă, voi să le daţi înapoi și 
să aveţi grijă numai de cei din familie și de rudeniile voastre? Sau de vor zice alţii astfel: „Noi suntem fii 
de boieri mari, nu se cuvine să ne dai să fim în urma celor săraci!” Dar când vor fi o mulţime de rude și 
vor fi plini de neomenie și de josnicie, sau dacă vă vor fi rude și nevrednici, sau dintre fiii de boieri, chiar 
dacă părinţii lor au fost buni, iar ei sunt nevrednici și netrebnici, de ce trebuinţă vor fi? Știi că nu te-au 
uns ei pe tine ca domn, ci te-a uns Dumnezeu, ca să fii drept faţă de toți. 

Intr-adevăr, dacă cei de neam mare, sau dintre rudele voastre sau dintre fiii de boieri, vor fi buni și 
| destoinici, este bine să fie aceia în dregătorii. Nu am spus că va fi rău, ci e bine să fie așa, pentru că i 
se cuvine lor să fie, și a fost și mai înainte. 

Insă pe cei săraci care se trudesc cu slujbă vouă, pe aceștia nu-i puneţi mai prejos de fiii de boieri, ci 
să fiți aproape de dânșii, pentru că și de aceștia veţi avea nevoie cândva, după cum le va îi cu putinţă cu 
mâinile lor. Dacă va fi dintre aceștia săraci unul mai bun decât cei de neam mare, sau din rudele 
voastre, sau din fiii de boieri, să nu daţi locul cel mai de cinste cu părtinire celor nevrednici, ci daţi-l celui 
vrednic, chiar dacă este sărac și va păzi dregătoria cu cinste. 








urtea de la Argeș 


Lacrima Anei 





Meșterul Manole 


care se îndeletnicesc cu descoperirea 

paielor din ochii aproapelui și a căror rasă 
nu e pe cale să se stingă, poreclise pe vremuri pe 
Vasile Alecsandri „meșterul Drege-Strică”. Numele 
acesta i se păruse meritat de poet, pentru modificările 
pe care le adusese poeziilor populare culese și 
publicate de el, modificări care, după măruntul critic 
de odinioară, dădeau o icoană falsă a inspiraţiei și a 
sentimentelor populare. 

Nu e locul să discutăm aici ce e adevărat și ce nu 
e în acuzaţiile ce se aduc, din acest punct de vedere, 
lui Alecsandri. E adevărat că modificările lui sunt 
destul de numeroase și deseori vizibile prin artificiul 
lor. Dar nu rămâne mai puţin adevărat că poeziile 
populare așa cum se găsesc în culegerea lui 
Alecsandri sunt mai frumoase decât în toate celelalte 
culegeri. Nu mai departe decât povestea Meșterului 
Manole, care în colecția lui G. Dem. Teodorescu e de 
trei ori mai lungă decât în cea a lui Alecsandri și care 
câștigă cel puţin tot de atâtea ori în forma concisă și 
sigură în care a îmbrăcat-o poetul moldovean. 

Dar oricare ar fi meritul lui Alecsandri în această 
privință, el rămâne, aici ca și în cazul Mioriţei, sau 
al tuturor celorlalte balade bătrânești, un simplu 
colaborator al muzei populare. Meritul lui e de a fi 
dat inspiraţiei străvechi o haină mai potrivită, de a fi 
introdus examenul unui spirit critic conștient de 
mijloacele și de efectele sale, de a fi îndiguit și 
îndreptat viguroasa revărsare de sevă care 
caracterizează opera poetului anonim. 

Povestea, după cum remarcă Alecsandri însuși, 
are rădăcini adânci în folclorul balcanic, și dacă vom 
avea răbdarea să căutăm mai departe, desigur că i le 
vom găsi și aiurea. In orice caz, Alecsandri însemna, 
în notele culegerii sale, indiscutabila asemănare a 
legendei construirii mânăstirii de la Argeș cu aceea a 
zidirii cetăţii Scutari, cu a podului de la Arta și cu alte 
monumente balcanice care, dintr-un motiv sau din 
altul, au izbit mai cu osebire închipuirea populară. 


Ceas: unul dintre acei pedanţi ai scrisului 


interesantă prin apropierile ce se pot face cu 
româneasca poveste a lui Manole. 

Acolo, ca și aci, zidirea abia începută se ruinează 
peste noapte. Pânza Penelopei se destramă și ea tot 
așa, dar acolo nu intervenea niciun factor 
supranatural. Aici, duhurile cele rele vin să șoptească 
celor doi constructori că zidirea lor nu va putea fi 
sfârșită decât în schimbul unui sacrificiu omenesc. 
Pentru Manole, ca și pentru Goiko din balada 
sârbească, sacrificiul acesta n-ar avea nimic 
extraordinar, pentru că folclorul balcanic ne-a obișnuit 
de mult cu ideea că la temeliile fiecărei clădiri stă o 
stafie, un înger al casei, acela pe care-l îmblânzesc 
sfeștaniile inaugurale. Atâtea obiceiuri sunt legate de 
această străveche credință: furatul umbrei care, 
într-un fel sau altul, a ajuns până la urechile lui 
Chamisso, sacrificarea de păsări de curte pe clădirea 
abia începută, introducerea în casa nouă în primul 
rând a icoanelor, care să izgonească sau cel puţin să 
potolească duhul cel rău. Intregul folclor european 
cunoaște legende în legătură cu această credinţă. 

In Germania, în Franţa, în regiunile cele mai sălbatice 
ale Savoiei, se povestește încă și acum legenda cu 
podul dracului, un pod pe care diavolul l-a făcut într-o 
noapte în schimbul celui dintâi suflet care avea să 
treacă a doua zi peste dânsul. 

La temelia celebrei mânăstiri de la Mont-Saint- 
Michel, ca și la aceea a Palatului Regal de la Madrid, 
legenda și închipuirea populară au așezat asemenea 
victime omenești. 

Tema legământului sângeros, în legătură cu o 


| egenda cetăţii de la Scutari mai cu seamă e 

construcţie importantă, n-ar avea 
deci nimic deosebit pentru 
imaginaţia populară. Dar ceea ce 
face interesul și valoarea legendei 
lui Manole e faptul că sacrificiul o 
privește tocmai pe fiinţa care i-a 
fost mai dragă. Primarul din Savoia 
izbutise să-l păcălească pe dracul 
pentru că a doua zi de dimineaţă 
avusese grijă să dea drumul pe 
pod unui câine, primul și singurul 
suflet asupra căruia duhul cel rău 
putea astfel să aibă vreo pretenţie. 
Aici însă problema e de o gravitate 
și de un interes omenesc, care arată cât de adâncă a 
fost intuiţia artistică a poetului popular. Nouă meșteri 
mari, zece cu vestitul Manole, sunt puși în dilema de 
a renunța la visul lor de artă, la dureroasa fantasmă 
care îi chinuiește și pe care o văd dărâmându-se în 
fiecare dimineaţă sub ochii lor, sau de a păși la 
realizarea ei prin sacrificiul conștient și liber consimțit 
al ființei celei mai scumpe, al primei soţii care va veni 
spre dânșii a doua zi. 

Se va spune că problema e aceeași și în balada 
populară sârbească. Acolo, însă, singurul care 
consimte la sacrificiu, și care prin aceasta se 
condamnă anticipat, e Goiko: ceilalți jură împreună 
cu dânsul, dar au grijă apoi să dea pe furiș de veste 
soțiilor, ca să nu vină a doua zi. Goiko e astfel un 

păcălit, un trădat, o victimă și nu un erou. Aici, cei 
zece meșteri sângerează la fel și cu o durere egală 
sunt împinși de aspiraţia lor spre un ideal imposibil, la 
monstruoasa hotărâre a sacrificiului menit să-i 
dezlege de cele pământești. Nici unul nu se ascunde, 
nici unul nu-și înșeală legământul: fiecare dintre ei e 
gata să treacă prin examenul sângeros al suferinţei 

și numai întâmplarea oarbă desemnează dintre ei 

pe cel ales. 


cu seamă în faptul că e solidară și nu e 

clintită în nici un moment, dând efortului lor 
spre desăvârșire ceva din răceala astrală și ireală, 
ceva din fiorul îngheţat al marilor minuni, asemănător 
cu cel din Luceafărul, de pildă. Dar a examina 
frumuseţea acestei creaţii a imaginaţiei populare 
înseamnă în același timp a aminti fiecare amănunt al 
baladei, atât de artistic îngemănate și cumpănite în 
vederea efectului unic. Așa încercările prin care 
străbate Ana pentru a ajunge, liberă și voioasă, la 
altarul supremului sacrificiu, așa felul duios și plin de 


Fe cană jertfei celor zece meșteri stă mai 

gingășie în care meșterul, 
îndrăgostit de două vise deodată, 
ucide pe cel dintâi pentru cel care 
va avea să dureze, transformând 
într-o tristă glumă supliciul femeii 
iubite. 


oate acestea, după cum 
| am spus, tind spre un 

singur scop, care e 
zugrăvirea unui implacabil destin. 
Intreaga noastră poezie populară e 
plină de superstiția grandioasă a 
„scrisei”, a locului fixat de mai 
înainte în astre pentru cursul vieţii 
fiecăruia dintre noi. E poate și 
aceasta o moștenire clasică, o 
amintire a Moirei stăpânitoare 
peste zei. Ori de unde ar veni, 
însă, ea face grandoarea celor mai alese dintre 
creaţiile sufletului popular. 

Prezenţa acestei intuiţii a universului s-a semnalat 
mai cu seamă în Miorița. Ea e însă aceeași în fiecare 
dintre inspiraţiile populare și le dă acel larg orizont de 
sensibilitate, acea vibrare cosmică, acea apropiere 
firească și familiară de marile probleme ale existenței, 
acel prelung fior care înseamnă artă adevărată. 

In Meșterul Manole, destinul e un la fel de puternic 
stăpân. De data aceasta, el seamănă mai degrabă cu 
un blestem; și se știe cât de puternică e superstiția 
blestemului în sufletul popular. Blestemul e o soartă 
nouă, un destin pervertit, un legământ la fel de 
puternic. Un blestem se vădește în faptul că meșterii 
au ales un loc fermecat, locul acelor ziduri înnegrite, 
acele ruine care nu mai suferă lângă ele o 
construcţie nouă. E un blestem al pământului și al 
tainicelor puteri, revoltate împotriva încătușării pe 
care vrea să le-o impună sforțarea omenească. Un 
blestem e și jurământul meșterilor, un blestem atât 
de puternic încât nimic nu-i va mai putea împiedica 
realizarea — nici cataclismele cosmice dezlănțuite de 
rugăciunea deznădăjduită a lui Manole, nici 
enormitatea păcatului făptuit. In sfârșit, un blestem e 
însuși păcatul acesta, care se va răzbuna prin pieirea 
tuturor celor ce i-au fost părtași; și aceasta e singura 
explicaţie a episodului final, care altfel ar putea să 
pară adăugat, acela al căderii meșterilor rău susținuți 
în văzduhuri de fragilele lor aripi de șindrilă. 


soartă rea plutește astfel peste întreaga 
(O) iesensa Un loc blestemat a fost ales ca să 


fie redat credinței, și pe el s-a clădit cea 
mai frumoasă biserică din ţară. Răscumpărarea 
aceasta nu se putea face decât printr-o ispășire; și 
ispășirea e cruntul sacrificiu al iubirii meșterului, al 
legăturilor lui lumești, sporit apoi cu pierderea vieții, 
care apare ca o simplă dezlegare. Aceasta pare a fi 
ideea poetului popular. Dacă avem dreptul să o 
interpretăm astfel și dacă nenumăratele glose ce s-au 
adăugat de atunci textului primitiv nu ne-au întunecat 
înțelegerea precisă a sentimentului primitiv, atunci se 
poate hotări că versiunea românească a legendei 
înfățișează, alături de cele balcanice, un incontestabil 
progres. Aceasta mă și face să cred că forma 
românească e cea mai nouă din toate. Celelalte au 
mai multă apropiere de înţelesul primitiv al legendei, 
de legăturile ei cu pământul. Sublimarea 
sentimentului până la un sacrificiu conștient, până la 
libera opțiune între ideal și real, până la această 
înălţare la stele care e de altfel exprimată și prin 
simbolul aripilor de șindrilă, aparține autorului Mioriţei, 
frate cu acela care avea să cânte Luceafărul de mai 
târziu. Sângele tracic e cel care vorbește în toate 
aceste închipuiri; acel ce le-a visat se vede a fi 
urmașul celor ce au luat parte la misterele lui Orfeu și 
au plecat pe vârfuri de lance să ducă vești lui 
Zalmoxis din lumea mizeră de la noi. 

Da 

mai limpede din această legendă e, ca și în 

Mioriţa, disprețul faţă de realităţile neesenţiale. 
După concepția care pare a sta la temelia tuturor 
acestor creaţiuni, omul nu trăiește decât pentru 
câteva adevăruri mari. Celelalte, constatările 
simțurilor, legăturile cu pământul, sunt servituţi care 
așteaptă o eliberare. Dragostea însăși, dragostea de 
mamă în Miorița sau cea de soţie în Meșterul Manole, 
nu e decât o piatră de încercare a suferințelor noastre 
sau, mai bine zis, o cutie de rezonanţă care amplifică 
și ne face să înţelegem mai bine puţinul pe care îl 
ducem cu noi. Și dacă, încă o dată, nu exagerăm 
înţelesul gândirii populare și valoarea ei artistică, siliţi 
vom fi să ne întoarcem cu mai multă evlavie spre 
constatarea, atât de banalizată astăzi, că „Românul 
e născut poet”. Intr-adevăr, asemenea condiţii 
psihologice mi se par pământul cel mai bun pentru 
floarea rară a poeziei. Ele explică abundența 
inspiraţiei populare și valoarea ei în anumite 
momente; ele dau substratul generos și fertil din care 
se hrănesc — și vor continua multă vreme să se 
hrănească — poeţii crescuți cu o palmă mai sus de 
glie, dar care nu s-au desfăcut niciodată din puternica 
ei îmbrăţișare. 

Căci legendele acestea sunt o forță vie. La izvorul 
lor au venit să soarbă câte un strop de azur scriitorii 
cei mai mari pe care i-a avut omenirea. Un Homer 
n-ar fi existat fără basme, nici un Boccaccio sau un 
Ariosto. Povestea lui Faust sau a lui Don Juan au 
plecat din aceleași închipuiri populare; și, într-un chip 
general, s-ar putea spune că nu există literatură mare 
fără o legătură adâncă și durabilă cu fondul ei popular. 

De aceea, rău ar fi fost de literatura noastră, dacă 
n-ar fi avut la temeliile ei această bogăţie de închipuiri 
populare. Ele au modelat și sufletul scriitorilor noștri, 
pregătindu-i pentru un anumit număr de sentimente și 
de idei, potrivite cu sufletul popular. Ele au dat însă 
acestor scriitori și un magazin de cunoștințe și de 
perspective asupra vieţii, care încă nu e pe cale de a 
se secătui. Poezia noastră cea mai înaltă trăiește și 
astăzi din seva populară; și ce dovadă mai bună 
decât aceasta, că ceea ce numim și astăzi poezie 
populară, ea însăși nu e altceva decât o poezie 
înaltă, pe care nu știm cum s-o numim? 

Pentru a nu merge mai departe decât legenda 
Meșterului Manole, interesul ei pentru dezvoltarea de 
mai târziu a literaturii așa-zise culte se poate ghici din 
chiar valoarea problemei omenești închise într-însa. 
Puţine subiecte populare se potrivesc mai bine pentru 
înaltele speculaţii ale gândirii. Problema e netedă și 
de o înspăimântătoare claritate: artistul se află, ca un 
Hercule adolescent, în fața a două drumuri deschise. 
La capătul celui dintâi se întrevede o fericire săracă și 
fără perspective, cu condiţia numai de a ascunde sub 
obroc făclia nestinsă. De cealaltă parte sunt 
vârtejurile mari ale artei, e patima creaţiei nemijlocite, 


| ntr-adevăr, ceea ce mi se pare că se desprinde 


care sfarmă orice împotrivire și nu suferă nicio 
vecinătate. Problema singurătăţii artistului, a turnului 
de fildeș, a culmilor singuratice, n-a fost pusă 
niciodată, în nicio literatură, cu atât de pregnantă 
limpezime. inta însăși către care se îndreaptă 
artistul e supraomenească și la fel va fi și sacrificiul 
ce i se cere. Stringenta celor două alternative face 
dramatismul temei literare a Meșterului Manole, 
dramatism care a fost atât de des exploatat în 
literatura noastră mai nouă. 

Nu e fără interes să amintesc, ca o simplă 
curiozitate literară, că legenda aceasta a plăcut și 
a fost tratată poeticește și de un romantic francez. 
E vorba de nebunul de Antony, fratele „burghezului 
diletant” Emile Deschamps. Intr-o vreme când 
încetase aproape orice activitate literară, din pricina 
acelei șubrezeli a minţii care avea să-i aducă 
sfârșitul, Antony Deschamps cunoscuse, prin cine 
știe care dintre românii noștri din Franţa, povestea lui 
Manole, și o tradusese — sau mai bine zis o imitase — 
în versuri. Tratarea e romantică, plină de umbre și 
lumini, de cântece zgomotoase și de aspectul 
fastuos, cum era și gustul acestui îndrăgostit de Italia 
și de decorurile multicolore. Păcat însă că în literatura 
universală nu s-a găsit un al doilea scriitor, de mai 
mare talie, care să dea temei locului pe care-l merită 
în circuitul european. 


înșine n-am știut să-l exploatăm. Legenda 

Meșterului Manole a dat naștere în România 
la nu mai puţin de șase piese de teatru, începând cu 
aceea a Carmen $ylvei. (Erau șase până la data 
respectivă, 1944. Intre timp au fost scrise și altele — 
Horia Lovinescu, Valeriu Anania, Radu Mărculescu 
etc. Nota red.) Ar fi prea lung să le înșirăm aici pe 
toate. Din punct de vedere al legendei populare și 
fără a vorbi de meritele dramatice, care se pot găsi 
și în celelalte, mi se par mai interesante cele ale lui 
Adrian Maniu, Lucian Blaga și lon Luca. 

In Meșterul, Adrian Maniu a căutat să pună 
accentul mai cu seamă pe rezistența tradiţiilor, pe 
inerția pământului și a forțelor lui oarbe. Curtea de 
Argeș e un fost templu păgân; pământul însuși 
e o păgânătate populată cu fauni pe care i-a izgonit 
vremea cea nouă și care mai apar odată cu umbrele 
nopții, ca niște stafii. Toate aceste puteri ale trecutului 
nu vor să moară și se împotrivesc credinţei care se 
străduiește să ridice temple noi. Oricât de nou ar 
părea acest element al tradiţiei atotputernice, el vine 
tot din legenda populară, din amintirea acelor ziduri 
părăsite pe care le caută Negru-Vodă ca să zidească 
deasupra lor mănăstirea creștinească. Meșterul e 
deci mai cu seamă omul în luptă cu elementele 
contrare, un fel de Columb care caută ţara cea nouă 
împotriva adversităţilor și a îndoielilor de care sunt 
chinuiţi până și cei mai aproape de el. 


A ceasta nu înseamnă cât de puţin că noi 


În drama lui Lucian Blaga, mi se pare că greutatea 
atârnă mai cu seamă de partea jurământului. Blaga e, 
dintre dramaturgii noștri, poate cel care a înţeles mai 
adânc resorturile dramatice ale fatalităţii și a 
reintrodus pe scena noastră vechea concepție 
elenică a Moirei. Jurământul celor zece meșteri 
înseamnă pentru totdeauna semnul sub care li se va 
desfășura destinul. Legământul acesta a fost de altfel 
primit și, ca să spun astfel, omologat în tribunalul 
ceresc; în chiar clipa lui, o arătare de biserică își 
desemnează umbrele pe pământ, făgăduind celor ce 
s-au legat împlinirea visului lor de artă, cu prețul 
sacrificiului consimțit. Ideea acestui sacrificiu 
transformă de altfel pe Manole într-un Christ al artei, 
în ispășitorul voluntar al marelui ideal care nu poate fi 
cumpărat altfel; întreaga dramă a lui Lucian Blaga e 
străbătută de un suflu mesianic, care se realizează 
prin îndoita jertfă a meșterului și a iubirii lui 
pământești răscumpărate, însă, printr-un vis de artă 
care rămâne. 

In sfârșit, drama recentă a lui lon Luca reia tema 
lui Adrian Maniu, aceea a împotrivirii din partea 
solului păgân, a inerţiei vechilor divinităţi. La aceasta 
se adaugă însă și o voinţă demonică vie, aceea a 
unui călugăr îndrăgostit de soţia lui Manole și care 
urzește toată scornitura zidurilor ce se dărâmă și 
trebuie răscumpărate printr-o jertfă omenească. 
Uneltirile lui duc la sacrificarea atât a Lăcrămioarei, 
cât și a meșterului însuși. Drama astfel concepută e 
mai apropiată de măsurile omenești, mai realistă, mai 
explicabilă în înlănţuirea ei, dar pierde în același timp 
o mare parte din suflul cosmic care agită personajele 
legendei, din visurile suprafirești de care nu avem noi 
înșine puterea de a ne vrea legaţi pentru totdeauna, 
dar a căror intuiţie ne doare deopotrivă la alţii și are 
darul de a răscoli atâtea flăcări uitate în adâncuri. 


cu mult interesul obișnuit al unei oarecare 

balade bătrânești. Ca și celelalte mari 
legende populare, ca și Mioriţa, cu care am fost silit 
să fac atât de dese apropieri, ca și Luceafărul, care 
poartă un nume, dar care s-a ridicat din același 
substrat popular și a înflorit din aceeași sensibilitate, 
legenda aceasta s-a încorporat în mod definitiv 
sufletului românesc. De atâtea veacuri de când trăim 
în mijlocul atâtor mari legende, ceva din esenţa lor a 
trebuit să pătrundă în sufletul fiecăruia dintre noi ca 
un element component. Prezenţa lor în zestrea 
sufletului românesc e unul dintre acei fermenţi care 
vor frământa sufletele nu numai ale noastre, dar și 
ale generaţiilor numeroase ce vor veni. Și trebuie să 
fim recunoscători cu atât mai mult genialului poet 
necunoscut, că pentru a pregăti atâtea suflete și 
atâtea sensibilități viitoare, din colțul lui de tară în 
care își va fi chinuit modesta lăută, s-a gândit să ne 
lase peste veacuri un atât de nobil ferment. 


|_aimut Meșterului Manole depășește astfel 





Nicolae CIOBANU 





România de pretutindeni 


Scrisoare din San Francisco 


ristotel spunea undeva, referitor la rolul mamei clasice în familie și societate: „Toată 
educaţia depinde de mamă”. Ea este cea care pune prima cărămidă la 
onsolidarea moralei și relaţiilor ce stau la baza unei naţiunii sănătoase și cu un 
fă viitor sigur. Noile teorii utopice susţin cu nerușinare că omul singur nu poate modela 
i evenimentele, rolul acesta revenind doar forțelor sociale și anumitor circumstanţe, speculate 
i] în modiresponsabil de așa-zișii mari oameni ai timpului prezent. Dacă analizăm bine 
situația, observăm că în epoca globalismului, aceste interese sociale vin din cele patru zări 
în mai toate societăţile și arareori coincid cu cele locale tradiționale. Nu-i de mirare că sub 
influenţa nefastă a acestor nocive teorii, mama apare ca un element ce perturbă cursul 
acestor interese prin educaţia dată viitoarelor generaţii în cei șapte ani de acasă. De aici și 
atenţia „deosebită” dată femeii și familiei în noile forme de organizare socială ce tind către globalizare. Prima grijă 
a fost implementarea „egalităţii” femeii cu bărbatul în raport cu munca, fapt ce a dus discret la neglijarea copilului 


și implicit a educaţiei lui ca viitor pilon al societăţii în care s-a născut. Copilul a fost aruncat astfel direct la 


discreţia societăţii în transformare, iar femeii i s-a creat iluzia că independenţa și falsa egalitate cu soțul în sfera 
resposabilităţilor familiale duce la o mai bună consolidare materială (ignorându-se ceea ce era mai important, cea 
spirituală), nu la degradarea rolului ei la o simplă verigă socială. Fiecare femeie este o „bijuterie” cu valoare strict 


personală în fiecare familie. Globalizarea acestei valori nu face decât să distrugă rolul personalităţii individuale în 
cadrul oricărei societăţi. Ceea ce s-a întâmplat ulterior în majoritatea societăţilor infestate de globalism este ceea 
ce se și urmărea, adică slăbirea și degradarea reperelor sociale sănătoase, precum etica și morala, ceea ce 
duce la ruperea coeziunii spirituale a membrilor familiei și societăţii și, în final, la distrugerea identităţii naţionale. 

Din fericire, „socoteala din târg nu se potrivește cu cea de acasă”, dar necesită încă o generaţie de sacrificiu 
spre o nouă verificare a valablităţii vechiului dicton. 















eși sunt mai obișnuit cu 
[_)iemaica Orientului, 

argeșeanul Mihai Epure m-a 
surprins în mod deosebit de plăcut prin 
tandrețea, fineţea, dar și seriozitatea cu 
care tratează viaţa unui mare român — 
general-maior Gheorghe Băgulescu, 
ofițer patriot, reprezentant de seamă al 
diplomației militare, scriitor 
de notorietate, mai ales în 
afara graniţelor, unul dintre | 
cei mai mari colecționari de 
artă extrem-orientală ai 


să revină acasă 


mai departe de casă, tocmai în Țara 
Soarelui Răsare. Era într-o dimineaţă 
de februarie 1935, când Gheorghe 
Băgulescu își începea misiunea de 


atașat militar român la Tokyo, adresând 


un salut Muntelui Sacru Fuji: „Bună 
dimineaţa, Fuji. Te rog să mă iei sub 


PETRE e, 
[_] 3 


timpului său. Toate acestea | Dor 


le găsim în volumul Dor de 
Sakura, publicat la Editura 
Cartega, în 2007. Cartea a 
fost pusă la dispoziţia 
participanţilor la reuniunea 
de comemorare a lui 
Gheorghe Băgulescu, care 
a avut loc la Fundaţia 
Europeană Titulescu, în 
luna decembrie 2010. 

A fost un moment solemn, 
când acest mare român 

a fost redat poporului din 
care provenea și pe care 
I-a servit cu credință și 
devotament. Numai astfel 
puteau fi interpretate 
aprecierile formulate de 
președintele Fundaţiei 
Titulescu, Adrian Năstase, 
și de directorul executiv al 
acesteia, George Potra, de 
academicianul Constantin 
Bălăceanu Stolnici, de 
ambasadorul Constantin Vlad. 
Ambasadorul Japoniei, E.S. domnul 
Natsuo Amemiya, l-a apreciat drept un 
strălucit promotor al raporturilor nipono- 
române. ȘI, în fine, doamna Alice 
Monica Negrescu, nepoata generalului 
Băgulescu, a venit cu amintiri din 
intimitatea familiei. 

Revenind la volumul Dor de Sakura, 
vă propun să urmărim împreună 
principalele ipostaze în care a fost 
surprins generalul Băgulescu de către 
scriitorul Mihai Epure. 


n destoinic ofițer român, cu o 

Ş puternică coloană vertebrală. 

A plecat voluntar pe front, în 
anii 1916-1917, unde a și fost rănit. La 
insistența sa, a fost prezent în calitate 
de delegat al armatei române la 
Adunarea de la Alba lulia, având 
onoarea să aducă la București actul 
oficial al Marii Uniri. 

A fost coleg de școală militară cu 
lon Antonescu, nu însă și de idei. Era 
în total dezacord cu politica acestuia, 
fapt pentru care a refuzat portofoliul ce 
i-a fost oferit la Ministerul de Interne. 
Motivarea refuzului a fost un mare act 
de curaj și demnitate românească: 

„Nu pot să fiu un executant al ordinelor 
concepute în cancelariile unde se 
acceptă salutul format din două cuvinte 
— Heil Hitler.” 


emarcabil reprezentant al 
[R aoematei militare. Având doi 
„mari prieteni”, respectiv pe 


lon Antonescu și Carol al II-lea, 
colonelul (la acea dată) a fost trimis cât 


de Sahura 





protectia ta și să mă consideri drept 
unul dintre supușii tăi loiali”. În 
misiunea sa de patru ani de la Tokyo, 
atașatul militar român ajunsese să fie 
mai bine cunoscut în cercurile 
politico-diplomatice și culturale ale 
Japoniei, decât la el acasă. În acele 
vremuri, Gheorghe Băgulescu era 
singurul străin admis în rândurile 
Academiei Naţionale Japoneze. De 
aceea, nu mai surprindea nici faptul 
că a primit înaltul ordin imperial 
Tezaurul Sacru. 


criitor de o sensibilitate 
O apare mai ales pe teme 
specifice ţării de reședință. 

Japonezii l-au apreciat nu numai 
pentru darul de a fermeca prin vasta 
sa cultură, prin eleganţă și maniere, 
prin vestimentația impecabilă și chiar 
prin vocea sa. Era apreciat, 
îndeosebi, pentru respectul său față 
de poporul nipon și cultura sa, lucru 
dovedit de la început prin însușirea 
rapidă a unei limbi japoneze de înaltă 
clasă. Pe japonezi i-a cucerit definitiv 
cu trilogia Yamato Domashi (Suflet 
japonez), scrisă în timpul misiunii sale 
la Tokyo, prin care aducea un omagiu 
epocii de onoare, demnitate și înflorire 
a spiritului nipon. Au mai trecut multe 
decenii până când un alt scriitor străin 
a reluat această temă. Îl am în vedere 
pe James Clavell, cu romanul său 
Shogun. 

să mă întorc, însă, la primii pași ai 
lui Băgulescu în ale scrisului. 
Experiența sa de pe front s-a regăsit 


lon PĂTRAŞCU 


destul de repede în volumul Zile de 
energie, despre care Nicolae lorga îi 
mărturisea scriitorului: „Crede-mă al 
dumitale mișcat cititor, care demult n-a 
avut în mână o carte ca a dumitale, o 
nobilă și mândră carte ca această 
BIBLIE DE OSTAȘI. 

Pentru atitudinea sa patriotică, 
Gheorghe Băgulescu intrase demult în 
colimatorul cercurilor progermane. Însă, 
volumul La Nouvelle religion (Noua 
religie) chiar că l-a adus în bătaia puștii 
lui Hitler, care decreta „Distrugeți 
opera, lichidaţi autorul”. Şi a fost foarte 
aproape de lichidare. Revenise la 
Tokyo, în calitate de șef de Legaţie, 
când a fost victima unui atentat chiar în 
biroul atașatului militar român. Fusese 
avertizat, în chipul cel mai clar cu 
putinţă, chiar de ambasadorul german: 
„Ce șansă aveţi, domnul meu? Să 
intraţi în istorie? Care istorie amice, din 
moment ce paginile ei le scriem noi, 
germanii, japonezii și italienii?” 


el mai mare colecţionar de 
artă extrem-orientală al 
CD era său. În 1939, când 

și-a încheiat misiunea la Tokyo, ducea 
cu el o colecţie ce abia a încăput în 
238 de lăzi, de o valoare inestimabilă. 
Mergea acasă cu gândul nobil de a 
fonda un muzeu, pe care să-l doneze 
poporului român. A primit vagi 
promisiuni pentru ridicarea unui muzeu 
în parcul Herăstrău, care nu s-au 
materializat niciodată. Nu i se ierta 


Gheorghe Băgulescu și fiica sa Elena-Georgia 





refuzul de a face parte din echipa 
guvernamentală a lui lon Antonescu. 
Nu l-a ajutat nici faptul că a rupt din 
agoniseala sa pentru cadourile făcute 
regelui Carol al II-lea și donația în 
favoarea statului român, care astăzi 
poate fi admirată la Muzeul Colecţiilor 
de Artă. Românii au fost privaţi de un 
tezaur oriental de neprețuit. Generalul 
Băgulescu și-a strâns din nou comoara 
și a pornit cu ea la drum. La început, 
tot la Tokyo, unde fusese numit șef de 


România de pretutindeni 


Românul care încă mai așteaptă 


Legaţie, apoi un 
scurt popas în 
China, de unde 





V va 


își începe drumul fără întoarcere al 
exilului. Va fi găzduit cu multă căldură 
într-o mică localitate din sudul Franţei, 
Menton, al cărui primar a găsit repede 
și clădirea necesară pentru a expune 
comorile lui Băgulescu. 


mul Băgulescu. Dacă pentru 
(Oe politico-diplomatice 
și culturale de la Tokyo 

generalul era un excelent interlocutor, 
pentru femei era ca un „magnet”. Așa 
a fost atrasă prințesa Akiko, măritată 
deja într-o familie japoneză de vază. 
Săgeţile lui Cupidon nu au întârziat 
să-și facă efectul. Idila s-a înfiripat 
repede, mai ales după ce ea și-a 
exprimat sentimentele în versuri de 
genul: 

„Vântului răcoros de primăvară 

Și omului pe care-l iubesc 

Îi deschid bucuroasă fereastra”. 
Atunci, Gheorghe Băgulescu și-a 
deschis și el larg sufletul și l-a așezat la 
poarta inimii ei. De aici încolo, Akiko 
devine „Sakura mea” pentru 
îndrăgostitul din Carpaţi. Sakura este 
numele acelor gingașe flori de cireși 
sălbatici, care oferă un festival naţional 
în fiecare primăvară. Și uite așa, 
diplomatul român ajunge să aibă două 
familii, una în ţară și alta la Tokyo. Deh, 
povestea cu mielul blând. 


Xilul. Când a pornit pe cărarea 
[E inonocneata a exilului, 
generalul Băgulescu cugeta 
cu amărăciune: „Am devenit ingrat din 
prea multă iubire de ţară.” El considera 
că fusese condamnat la cea mai grea 
pedeapsă, adică la „imposibilitatea de 
a-ţi revedea pământul natal”. Nu 
aștepta nimic de la cei ajunși la putere 
pentru că, „indiferent de orânduire, ei 
vor fi prea plini de orgolii și beţia 
înălţimii”. Nu i-a auzit nimeni „Ruga”, 
nici până în zilele noastre. Redau doar 
trei versuri impresionante: 
„.„„„E noapte-n casă și afară, 
iar întunericul îmi cântă 
La orga dorului de ţară...” 


iu al Argeșului? De ce nu? 
Ps: dorit mult să devină 

argeșean. A cumpărat o 
proprietate la Florica (Ștefănesști- 
Argeș), pe care ridicase și o căsuţă 
după arhitectura japoneză. De această 
proprietate se leagă și dorinţa lui 
testamentară: „Când timpul va permite, 
rog să fiu transportat la proprietatea 
mea de la Florica, dar numai într-o 
Românie liberă”. 

Ar fi suficiente argumente pentru ca 
argeșenii să-l primească pe Gheorghe 
Băgulescu cu braţele deschise, ca pe 
un demn fiu al ţării și, implicit, al lor. 
Merită din plin să fie așezat măcar 
printre Eroii Neamului din Argeș, dacă 
în Panteonul National nu este loc 
pentru el... 





Emil ŢÎIRCOMNICU 





în dreapta râului Timoc, se află 31 de sate 

locuite de populaţie de origine română, supusă 
asimilării bulgare vreme de peste 100 de ani. 
Românii timoceni vorbesc românește fără să știe să 
scrie sau să citească în limba lor maternă. In școli se 
predă exclusiv în limba bulgară, iar din anul 2007 s-a 
permis ca într-un sat, Rabrova, să se oficieze slujbele 
religioase și în limba română. 

La aproximativ 20 de km de orașul Vidin, între 
satele Gradeţ și Rabrova, ieșind dintr-o pădure 
situată în Valea Topolovăţului, se află o poiană 
străjuită de ruinele unei foste mănăstiri isihaste, 
datând din secolele XII-XIII. Locul este cunoscut 
sub numele de Albotina. Mănăstirea a avut hramul 
Invierea Domnului. 

Pentru românii timoceni există puternic 
înrădăcinată memoria acestui loc spiritual. In poiana 
Albotina, a doua zi de Paști, de sute de ani se adună 
românii din satele timocene, la mare sărbătoare. 

„La mănăstire, de când am crescut, noi am 
pomenit, de când lumea, acolo se face și se-adună, 
acolo se-adună [oamenii din] Rabrova, Deleina, 
Călinic, Drujba-Molălia, toate satele astea, tot, 
Boșneacu — zâcem Topoloveţ și al din Deal și al din 
Vale, acolo multă lume [vine]”, îmi spunea un bătrân 
de 75 de ani din satul 
Calenic. 

Istoria locului este 
strâns legată de 
vremea legendară a 
primilor Basarabi, 
întemeietorii Ţării 
Românești, înrudiți cu 
țarii de la Vidin. 
Localnicii, intelectuali ai 
comunității românilor 
timoceni, ne asigură că 
în aceste locuri a vieţuit 
fata lui Basarab Intâiul, 
căsătorită cu tarul Ivan A 
Alexandru, se pare pe la 1322. Atât Basarab Intâiul, 
cât și fiul său, Nicolae Alexandru, au încercat, prin 
alianţă familială cu țarii bulgari și sârbi, să asigure 
stabilitatea zonei împotriva maghiarilor și turcilor. La 
1335, ţarul Ivan Alexandru își alege o nouă soție, o 
evreică pe nume Sara, iar Teodora se călugărește, 
sub numele Teofana, retrăgându-se la o mănăstire de 
lângă Albotina. Mai apoi, urmașul lui Ivan Alexandru 
și al Teodorei, loan Stracimir, se căsătorește, la 
rândul său, cu fata lui Nicolae Alexandru Basarab, 
verișoara sa primară. 


n 
| n nordul Bulgariei, între Serbia, Vidin și Dunăre, 


mănăstirii, se află la o altitudine de 

aproximativ 25 de metri faţă de poiană, 
având forme bizantine. Se pare că a fost un complex 
de chilii în jurul unei biserici cu două nave. Fațada 
mănăstirii era probabil realizată din lemn, putându-se 
observa astăzi, în piatră, găurile de susţinere pentru 
stâlpi. Mănăstirea, aflată la jumătatea înălțimii 
dealului în care a fost săpată, avea avantajul că era 
apărată de vânt. Amplasarea deasupra poienii, 
într-un spațiu deschis, a permis accesul și implicit 
distrugerea ei. Astăzi, din picturi nu se mai poate 
desluși nimic. 

In faţa chiliilor se află găuri săpate în piatră, 
amplasate câte una, două sau trei, unde au fost 
înmormântați călugări. De asemenea, se spune că ar 
fi existat, jos în poiană, un cimitir în care ar fi fost 
înmormântați pelerinii care, bolnavi fiind, sperând în 
miracolul vindecător al mănăstirii, și-ar fi găsit aici 
sfârșitul. 

Vizibil este faptul că aceste ruine sunt complet 
neglijate, neexistând niciun proiect prin care să se 
încerce protejarea și conservarea acestora. 

Asemenea mănăstiri medievale, scobite în piatră, 


| | rmele, săpate în roca de calcar, ale vechii 





Albotina, loc de întâlnire 
a românilor timoceni 


se află și la 22 km de Ruse, la Ivanovo, și la Aladzha, 
la 17 km de Varna. Mănăstirea de la Ivanovo, cu 
hramul Sf. Arhanghel Mihail, este într-o stare de 
conservare foarte bună, fiind inclusă în patrimoniul 
UNESCO. Mănăstirea este asemănătoare celei de la 
Albotina, dar situată la aproximativ 40 de metri 
altitudine faţă de nivelul solului. Calea de acces era 
pe o cărare abruptă săpată în versantul muntelui, 
care, prăbușindu-se, a conservat lăcașul. Frescele 
din interiorul bisericii impresionează prin culori, 
calitate și valoare artistică. La intrarea în biserică se 
poate observa fresca întemeietorilor, țarul Ivan 
Alexandru cu țarina. 


de la Înviere, în sudul Olteniei, în satele 
Gângiova, Argetoaia, Perișor, Giubega, 

Galiciuica, Băilești și Intorsura, este atestat obiceiul 
frăsinelul. Bolnavii se deplasau în noaptea respectivă 
în poienile unde se știa că există o plantă 
miraculoasă, cu efect terapeutic. Dacă era vorba de 
bolnavi tineri, se practica și un alt obicei, acela al 
înfârtățitului sau învărucitului. Alături de bolnav, 
pentru a-l ajuta și a-l păzi noaptea, mergea un alt 
tânăr, care devenea astfel rudă spirituală celui lecuit. 
La plecare, se lăsau în poiană ofrande alimentare. 

Există la românii din satele timocene amintirea că 
în Poiana Albotina se duceau 
oamenii la frăsinel (frăsânel în 
graiul timocean), în lunea de 
după Paști. Mănăstirea a avut 
hramul Invierea Domnului, de 
aceea obiceiul se făcea la 
| această dată și nu la Inălţare. 
Efectul terapeutic sau 
autosugestiv al slujbelor 
religioase s-a îmbinat cu 
credinţa în puterea 
vindecătoare a frăsinelului. 

„Aicea se mai practică un 
| obicei, frăsânelul îi mai zâce. 
Frăsânelul este o plantă foarte 
frumos mirositoare, o plantă ale cărei foi seamănă cu 
pomu' ăsta, jugastru sau nu știu cum îi zâce. Și 
această plantă se strânge doar în ziua de frăsânel, 
care coincide cu a doua zi de Paști. Lumea credea 
că cine vine și strânge planta, în a doua zi de Paști, 
dacă era bolnav se tămăduia” ne spune Ivo 
Gheorghiev, reprezentantul românilor timoceni din 
Bulgaria. 


Pin. La Înălțarea Domnului, la 40 de zile 





satele timocene, la sărbători, este hora 

pentru morții din anul respectiv, numită și 
hora de pomană. Rudele mortului vin și dau de 
pomană o horă, în amintirea celui mort. „Bandele” 
(alcătuite din trompetiști) cântă și rudele se prind 
într-o horă, astăzi dansând cu poza celui mort. Apoi 
toată lumea prezentă face o altă horă. Diferite 
alimente, „peșchire” (prosoape) și bani, sunt oferite 
lăutarilor. Acest obicei este atestat atât în Oltenia cât 
și în zona timoceană cu sate românești din Serbia. 
La Albotina, luni după Paști, rudele vin și comandă o 


| [ea de pomană. Un alt obicei practicat în 


horă, pentru ca cel plecat din 
lumea aceasta, auzind-o, să se 
bucure. 

„La Albotina se face de mult, 
sigur este două, trei sute de ani 
înainte. Care are ceva rudă moartă 
împarte horă și joacă cu poza lui” 
spune un „bandagiu” de 29 de ani. 
„Horă pentru morţi se dă de-a avut 
tinereață, mai tineri, a murit, se duc și dau acolo, dar 
joacă iar la tinereaţă, cântă și dă dar, maramă, ce dă 
acolo. Și pune într-un polomiac acolo vin și dă”, ne 
transmite altă persoană. „De Paști se împarte horă. 
Cheamă rudenii și le cumpără câte un cadou. [In 
horă se prind] rudele lui și la urmă și dăilalţi. Se pune 
horă, cozonac, bani într-un plic, peșchir. La alţii se dă 
șoarțe, cămăși. La muzicanți atârnă peșchir. [Cântă] 
ce ceri tu, ăla care dă horă. De obicei [se cântă], noi 
spunem Coconiţă de pe țară. [Obiceiul se face] de 
vreme nepomenită, de ziua de două. Care a murit 
mai tânăr ia portretul, poza, să-l vadă care e” 
(„bandagiii” care cântă la horă). 





Hora este asemănătoare cu Boiereasca, horă de 
mână, cu doi pași înainte și unul înapoi, progresul 
fiind totdeauna spre dreapta. De cele mai multe ori se 
dansează în cerc, dar când sunt persoane mai puţine 
se dansează și horă spartă, un bărbat conducând hora. 

Ivo Gheorghiev ne asigură că hora morţilor, așa 
cum o numește el, se făcea la 40 de zile de când 
murea omul, la înălţarea sufletului. „Era dezgropat 
după ce a fost înmormântat, era dezgropat la cele 
patruzăci de zile după ce murea mortu'. Era 
dezgropat și se juca hora cu el. Mai târziu a fost 
interzisă chestia asta. Și eu știu că în Serbia, acuma, 
se mai păstrează într-un anumit sat, dar nu mai au 
tupeul să dezgroape mortu' și îmbracă un om, rudă 
de-a lui, cu hainele celui ce a murit”. Această 
informaţie noi o coroborăm cu o alta relatată de 
Tihomir Georgevici i în lucrarea Printre românii noștri, 
apărută în anul 1906: „În multe sate românești din 
Serbia există un obiceiu foarte interesant care constă 
în aceea că familia, în ziua când se împlinesc 40 de 
zile de la moartea cuiva, îl dezgroapă pentru a-l mai 
vedea încă o dată, după care îl îngroapă la loc. Cu 
toate că preoţii au căutat să-l stârpească, unii din 
românii noștri continuă totuși să-l săvârșească în 
taină, noaptea”. 


autentic românesc, ajuns în anul 2010 la a 

IV-a ediţie, este organizat de Uniunea 
Etnicilor Români din Bulgaria „AVE”. Aici au venit 
ansambluri artistice din satele românești din Timoc, 


FF azenie folcloric al cântecului și dansului 


| dar și de pe Valea Dunării. Poiana Albotina, pentru 


câteva ore, se umple de oameni, costumele populare 
dând o aură de sărbătoare de altădată. 

Festivalul ne arată că există încă, în satele din 
Bulgaria, o numeroasă populaţie românească, ce 
dorește să-și păstreze tradiţiile și cultura specifică. 
Aceasta nu este posibil fără ca principalul element 
identitar, limba, să nu fie cultivată și promovată la 
nivel educaţional. 

Considerăm că păstrarea și prezervarea identității 
și culturii românești în regiunea nordică a Bulgariei 
este indispensabilă, mai ales pentru promovarea 
proiectelor de cooperare transfrontalieră între 
Bulgaria și România, care au ca scop complementa- 
ritatea spaţiului dunărean. Cultura românească 
timoceană îmbogățește patrimoniul cultural și spiritual 
românesc și bulgăresc, parte a patrimoniului material 
și imaterial european și universal. 





Ștefan Munteanu 


țară în timpul regimului comunist de sub 

Nicolae Ceaușescu, Stefan Munteanu a 
avut o evoluţie diferită față de confrații săi de breaslă. 
EI și-a păstrat profilul spiritual de poet, prozator, 
grafician, scenarist și regizor de film. 

S-a născut la 4 noiembrie 1926, în Caracal, 
judeţul Olt, ca fiu al lui lon Munteanu, comerciant, și 
al Alexandrei (născută Lefakis), profesoară de pian. 
Urmează clasele primare și generale la Turnu- 
Măgurele, Liceul Militar la Mănăstirea Dealu, unde 
mama sa era profesoară (1946). Frecventează, apoi, 
Academia Militară din București, pe care o absolvă în 
1952. Intre 1952-1953 este desenator tehnic la 
Ministerul de Război, după care face specializarea în 
desene animate la Institutul Cinematografic din 
București (1953—1955), unde rămâne ca pictor 
animator, apoi scenarist și regizor de film la 
studiourile cinematografice „București“ și „Animafilm“, 
până în 1972, când pleacă din ţară. Pentru un an se 
află în Grecia, iar din 1973 în SUA, la San Francisco 
— Oakland, California (1973-1977), apoi la Los 
Angeles, până la 9 
decembrie 1990 
când încetează din 
viaţă. In Los 
Angeles î își 


Di: scriitorii români din diasporă, plecaţi din 


de scenarist și 
regizor de film, își 
întemeiază o 
editură unde își 
publică volumele 
de versuri 
întotdeauna 
ilustrate cu grafica 
sa excelentă. Intre 
1976 și 1981 
editează revista 
lunară de poezie 
Micron la care au 
colaborat scriitori 
români plecaţi din 
țară: Ștefan Baciu, 
Vintilă Horia, 
Alexandru Lungu, 
loan Mirea, Teodor 
Scarlat, Horia 
Stamatu etc. Colaborează la revista Mele (poezie, în 
limba hawaiană) a lui Ștefan Baciu, la revista Limite a 
lui Virgil lerunca, dar și la Drum, Apoziţia din 
Mănchen (unde i-au apărut poezii și sceneta Nou! 
magazin). 

Ștefan Munteanu debutează publicistic cu poemul 


Târgul 


Aida VÂLCEANU 


arcel Proust spunea 
VI că cititul este 
prietenie („la lecture 


est une amitie”). Organizatorii 
au plasat deci și anul acesta 
sub semnul prieteniei Târgul de 
Carte de la Paris, care s-a ţinut pentru a treizeci și 
una oară în Parcul Expoziţiilor de la Porte de 
Versailles. 

Anul acesta târgul a schimbat puţin forma: patru 
zile în loc de șase, seri speciale, fu nocturna 
până la ora 23 (dar care n-a 
avut succes). 

Târgul de carte de la Paris 
este o ocazie interesantă pentru 
cititori de a-și întâlni idolii: 
prestigioșii scriitori de la 
Gallimard, academicieni, 
precum zâmbitorul și mereu 
tânărul Jean d! Ormesson, foarte 





Nothomb, sau scriitori tineri, 
descoperiţi la un cot de alee 
printr-o fericită întâmplare. 
Târgul e însă mai ales o ocazie 
deosebită pentru profesioniștii 
din lumea cărții, librari, editori, 
traducători, agenţi, de a se 
întâlni, de a încheia contracte. 





în versuri Orașele multicolore, în 1951, în cadrul 
Cenaclului scriitorilor din armată condus de Sașa 
Pană; editorial, cu volumul Zâpezile violete apărut în 
editura proprie, Micron, din Los Angeles, în 1976. 
Volumul a fost prezentat favorabil, între alţii, de Al. 
Lungu și Ștefan Baciu. 

Au urmat volumele: Povestiri într-un milimetru, 
Editura Micron, Los Angeles, 1977; Liceul militar, 
Editura Micron, Los Angeles, 1977; Un nor cu număr 
de provincie, Editura Micron, Los Angeles, 1978; The 
Flower and the Weed, Editura Micron, Los Angeles, 
1978, Vacanta de seară, Editura Micron, Los 
Angeles, 1979; All Right, Editura 
Micron, Los Angeles, 1979; 
Dreams, Editura Micron, Los 
Angeles, 1980; Arhitectura 
memoriei. Pictopoeme, Ed. 
Universal Dalsi, București, 
(Cu o Postfaţă — Patimile 
artistului în exil, de Geo Serban); 
Poeţii beau din apa cerului 
(antologie îngrijită de George 
Vulturescu, prefaţă de lon 
Negoitescu), Piatra Neamţ, 1995. 


omentându-i opera 
| poetică, |. Negoitescu îl 
apropie de Leonid 

Dimov și de Emil Brumaru, 
relevând că Ștefan Munteanu 
„proclamă lirismul retragerii în 
sine, viziunea oglindită înlăuntrul 
sensibilităţii proprii, ferită de iluzia 
a tot ce este exterior și consumându-se, printr-un fel 
de asceză mistică, în întunericul înnoitor, generator al 
adâncului unic și individual...“ 

lată câteva poezii care reflectă trăirile interioare 
și-l reprezintă pe autor: „Am scris/ așa cum/ un ţăran 
sapă/ o femeie naște/ un bătrân se roagă// am scris,/ 
după cum/ alţii respiră,/ până când/ am pierdut/ 
oxigenul/ din peniţă./ Atunci,/ a trebuit să plec/ după 
oxigen/ pe altă lume...“ (Biografie); sau poezia 
Drumeag: „In fiecare dimineaţă/ Umblu în mine, prin 
ceaţă./ Intâlnesc câte un cunoscut.../; Mă privește 
tăcut/ Cu gândul departe/ Și intră într-o carte./ Fetele 
albe, fragile,/ Nici mature, nici copile,/ Cu buzele 
ofilite,/ Trec spre casă grăbite/ s-aprindă lampa de 
vise/ pentru legende închise./ Urmează câmpia 
goală,/ Ruine de cetate, o școală/ Pustie. Până-n 
zare/ Duc făgașe de care./ Viaţa îmi pune o pânză pe 


de carte de la 


Pentru toate acestea, pentru calitatea întâlnirilor, a 
conferințelor, pentru cei 180.000 de vizitatori, și 
anul acesta Târgul de Carte de la Paris rămâne o 
referinţă și primul salon cultural grand public din 
Europa. 

Citam mai devreme pe Marcel Proust și 
prietenia. Prietenia e obiectivul târgului de carte 
care în fiecare an invită o ţară ca oaspete de 
marcă. Anul acesta, la mare cinste au fost scriitorii 
nordici: 40 de scriitori venind din Danemarca, 


1994 


Finlanda, Islanda, Norvegia și Suedia au 





Paris 


Florea FIRAN 


față./ (Permisul de viată)“ 

In aceeași manieră este și 
poezia Soroc: „Intraseră în apă 
casele,/ Bisericile își scuturau 
scufiile,/ Pe trecători îi împrăștia 
vântul,/ Cei ascunși în restaurante umede/ Curgeau 
lent printre mese,/ Începuse o ploaie îndelungă/ Ce 
se putea auzi în spatele frunţii/ Ameninţând cu 
inundaţții/ lar populaţia fugea ziua și noaptea/ Să n-o 
prindă anotimpul durerii“. 

Volumul Arhitectura memoriei (1994), în care 
versurile sunt însoțite de grafica autorului, este o 
carte-album, valoarea ei crescând și 
prin felul în care este realizată 
tipografic. Postfaţa (Patimile artistului 
în exil), semnată de Geo Șerban, 
este deosebit de interesantă, 
lămurind unele aspecte din viaţa 
scriitorului, necunoscute până atunci. 
E o reconstituire, pe de o parte din 
scrisorile adresate de autor 
prietenilor de breaslă din diferite ţări, 
iar pe de altă parte din scrisorile 
primite de către acesta, conturându-i 
profilul de scriitor. Importante rămân 
reflecţiile autorului și destăinuirile din 
laboratorul de lucru pe marginea 
operelor sale și a receptării lor de 
critica literară. 


tefan Munteanu scrie 
CS scenar și regizează filme, 

fiind distins cu numeroase 
premii: Medalia de brohz la Festivalul Internaţional al 
Filmelor pentru Tineret de la Veneţia, pentru filmul 
Zgribulici (1962); Diploma de merit a Festivalului 
Filmelor de Autor de la Bergamo — Italia, pentru filmul 
Dimensiuni (1966); Diploma Festivalului Internaţional 
de Filme din Trieste, pentru filmul Vade mecum (1972). 

Grafician și pictor, Ștefan Munteanu este autor a 

numeroase expoziţii de grafică și pictură apreciate de 
critica de specialitate și de iubitorii de artă. In grafică 
se manifestă într-o notă originală, expoziţiile sale 
bucurându-se de mare audienţă: expoziţii personale 
de grafică de șevalet, ilustraţii de carte, acuarele — la 
Predeal (1948), București (1957, 1960, 1968), 
Livornia, Michigan (1974), Oakland (1975), San 
Francisco (1975, 1978), Munchen (1980), Los 
Angeles (1981), Malibu (1981), Laguna Beach, 
California (1984). 





reușit să încânte 
publicul francez. 

Buenos Aires, 
capitala mondială a 
cărții în 2011, a venit cu 
20 de scriitori (Quino, 
Alan Pauls, Pablo de Santis), care au adus soarele 
și tangoul languros pe aleile salonului. 


pentru expozanți; 500 de standuri; 1.200 

de editori și actori ai lanţului cărţii; 2.500 
de scriitori prezenţi; peste 100.000 de cărți 
disponibile; 180.000 de vizitatori, din care 30.000 
de elevi; peste 500 de conferinţe și ateliere; cărți și 
tranzacții editoriale în jur de 10 milioane de euro. 


== diția 2011 în câteva cifre: 40.000 mp 











Originea numelui Moldova (|) 


lon POPESCU-SIRE TEANU 


numelui Moldova, 
cercetătorii au ajuns la 
următoarele concluzii: (1) se 
explică prin Molda ca nume al 
râului; (2) este nume moștenit; (3) este un împrumut 
gotic (din mulda sau din Mulde cu sensul „praf”); (4) 
este creaţie românească din molid cu suf. slav -ova. 

Incercarea de a explica acest nume prin Mollis 
Dava, mol dava etc. nu a dat rezultat pentru că nu 
poate fi probată prin nimic; originea gotică este 
exclusă, câtă vreme nu s-au păstrat mai multe nume 
autohtone. Originea slavă este definitiv exclusă, 
explicarea prin molid și suf. -ova ține de domeniul 
etimologiei populare. 

Teodor Bălan a realizat un istoric al părerilor 
privitoare la originea acestui nume în scrierea 
Numele Moldova. O istoriografie a problemei, în 
Studii și materiale. Istorie, Suceava, 1973, p. 77-112. 

Alte informaţii prezintă Eugenia Neamţu, Vasile 
Neamţu și Stela Cheptea, în lucrarea Orașul 
medieval Baia în secolele XIV-XVII, p. 16-17; Dragoș 
Moldovanu, în Ipoteza originii săsești a numelui 
Moldova, în Studii de onomastică, III, Cluj-Napoca, 
1982, p. 145-183; lon Popescu-Sireteanu, Numele 
Moldova, în același volum, p. 290-300 (cu o variantă 
în Ateneu, Bacău, 1983, p. 2-3); idem, Nucleul lexical 
autohton *mold și numele Moldova, în Teologie și 
viață, |, 1991, nr. 4-8, p. 93-133). 

Legenda prezentată de Ureche despre căţeaua 
Molda care ar fi dat nume râului: „Și căteaua cu care 
au gonit fiara aceia au crăpat, pre carea o au 
chiemat-o Molda, iară apei de pre numele căţelii 
Moldii, i-au zis Molda, sau cumu-i zic unii, Moldova. 
Așișderea și ţării dipre numele apei i-au pus numele 
Moldova”. Misail Călugărul, Miron Costin, Nicolae 
Costin și D. Cantemir prezintă aceeași legendă. 

Hasdeu credea că numele râului este gotic, 
explicabil prin apelativul got mulda, „praf”, prin care 
se explică hidronimul Mulde din Saxonia și numele 
Moldau al apei Wltawa din Boemia. 

T. Bălan constată că explicaţia lui Hasdeu a fost 
preluată de Xenopol, de Onciul, însă „ei nu s-au 
ocupat special de originea numelui Moldova, dar, din 


| n legătură cu originea 


intuiţie, s-au oprit la aceste două nume germane, 
pentru ca, în cele din urmă, să se creadă că numele 
Moldova derivă din ele”. Bălan spune că rom. Molda 
etc., nu derivă din cuvântul gotic pentru că „nu a 
putut primi acest nume un râu care este lipsit de praf 
și pentru că vizigoții au locuit în părţile dunărene între 
anii 260 și 375 și nu în nord; poate că este un nume 
gepid”. 

Mai răspândită este explicaţia lui lorgu lordan, 
potrivit căreia numele vine de la molid cu suf. slav - 
ov(a); râul s-a numit „apa sau valea molizilor”. Aici 
am reţine rezerva lui V. Tufescu potrivit căruia „cele 
două cuvinte, având tulpini diferite, [e] greu de derivat 
una din alta”. Cu rezerve, a admis și G. Ivănescu 
etimologia lui lordan. 

O încercare de etimologie are și Emil Vârtosu, 
care crede într-o origine săsească a numelui. 

Noi avem mari rezerve în ce privește originea 
săsească a acestui nume, ca și cu privire la data 
apariţiei numelui Moldova. Insistăm asupra faptului că 
numele Molda ca și Moldova / Muldua au o mare 
vechime și că ele ţin de moștenirea noastră 
autohtonă. Teoria lui Emil Vârtosu este plină de erori 
grave. Numele săsesc Mulda, der Mulde al orașului 
Baia este numele românesc Molda / Mulda preluat de 
către sași. De altfel, între apelativul moldă / muldă și 
baie, „mină”, este o sinonimie încă nepusă în 
evidență. 

Am și spus că V. Tufescu crede într-o origine 
veche germanică a numelui Moldova, fiind „unul 
dintre elementele de temelie ale existenţei noastre ca 
neam” și că „denumirea aceasta are o semnificaţie 
teritorială”. 

Dragoș Moldovanu, în studiul citat mai sus, 
respinge ipoteza lui Emil Vârtosu, care „trebuie 
definitiv abandonată”. El crede că Moldova este un 
nume izolat și nu are nicio legătură cu săsescul 
Molde, Mulde, dar scrie: „împrumutul românesc este 
relativ recent: repartiţia sa geografică, restrânsă la 
zonele contingente domeniului săsesc, exclude 
ipoteza originii gotice”. Moldova este un împrumut 
„relativ recent”, fără să putem ști din ce limbă. Ideea 
originii românești nu a fost defel în atenţia acestui 
autor. (Va urma) 

Cartea care vă așteaptă 





9 4 Victor STEROM 


- j orța emoţională a unei 
încărcături estetice nu-și 
poate afla sursa de 

N comunicare decât în descriere și 
—>——| inovaţie ideatică, semantică sau 
lexicală, în permanenta luciditate 
vizionară. Capabil să dezvolte registre epico-tematice 
variate, prozatorul Mihai Antonescu, în romanul 

Marianty (Editura Rora, Târgoviște, 2011), aspiră la 

recompunerea unui spațiu ficțional inedit, a unui 

univers de imagini devenite unitate de măsură a 

trăirilor asumate, într-un fel, lumea recreată aproape 

liric, meditativ, axiomatic, însetat mai mult de concret 
decât de ireal. Treptat, proza aceasta prinsă parcă de 

o mână cerească în vâltoarea unui vis în care 

Marianty se lasă a fi cunoscută în tot ce are sufletul ei 

mai libirintic, de la copilărie până la maturitate, de la 

candoarea unui OI de numai treisprezece ani până 
la durerea incurabilă a pierderii unicului său fiu, 
descoperă alte și alte noi orizonturi sau lasă locul — 
uneori — al trecerii în amintiri simulate, alteori în 
meditații filosofice, dezvoltând ample și neașteptate 
sensuri. „Tăcerile ei sunt ca umbra mișcându-se pe 
aria unui cerc. Lumina interioară îi determină 
gândurile, prefăcându-le în umbră rotitoare. Dar și în 
cercul acela fără sunete, numai ea locuiește. |i 
convine singurătatea asta, în preajma celuilalt. Reţine 
numai ce-i PS e ia din lumea exterioară exact cât 
trebuie să facă mai interesantă rotirea umbrei. Să nu 
se destrame gândul, ba chiar să se îndesească, 
precum coroana unui arbore nemuritor, îmbogăţind-o. 

Are obsesii, dar nu și le mărturisește oricui. Obsesiile 

sunt profunde și pot deveni ţinte de atins într-un timp 

determinat de voinţă și cunoaștere. Oamenii sunt și ei 

o verigă din lanţul misterelor ce o înconjoară, fluxul 

vital probabil într-o realitate mult mai amplă, oglinda în 


ÎN 

Vâltoarea unui vis cu Marianty 


care ea se contemplă iubindu-se pe sine, bineînţeles. 
Narcisismul îi dă echilibru. E aerul necesar în care se 
mișcă și respiră, veșmântul de neîmpărțit cu 
altcineva.” (p.64) 


împinsă într-o persuasivă ancorare în 

realitatea prozei moderne. Fraza epică, tot 
timpul sugestivă, subtilă, provoacă interferenţe 
culturale și livrești, oferindu-ne, lecturând-o, prilejul 
meditaţiei şi, de ce nu, al descifrării. Proza din această 
carte — mai mult reflexivă decât erotică — deși nu 
lipsesc scenele erotice memorabile de mare interes, 
este, încercând să sintetizez, o elegie văzută ca loc 
inițiatic, ca spirit, ca existenţă cotidiană. Lumea astfel 
adusă în fluxul romanului pare a fi fixată în rigorile 
contrariilor, dar mereu temporală și etern activă. 

Să descoperim — pare a ne spune naratorul — 
acest timp plin de clipe ferice și nu numai, dar acela 
care a înnobilat fiinţa lui Marianty, acela care a făcut 
din orice un act al vieţii, un „element de succesiune” 
(CICI), devenind o verigă dintr-un lanţ simbolic și 
infinit. Astfel, consider că toate derapajele vieții devin 
trăiri sub dimensiunea amplă a timpului. Când omul a 
zgâriat prima dată silueta unui animal, a făcut asta ca 
să vadă și alţii ce a văzut el — spunea G. Călinescu... 
Plec de aici și afirm că toate secventele de viaţă ale 
personajului principal Guiu din acest roman sunt 
umbre de iubire ce nu mai trebuie să fie parafrazate. 
Căutând să descifrezi aceste fragmente în configuraţia 
complexă a realității unui timp și unui spațiu, ajungi să 
pătrunzi în esenţa lucrurilor, să descoperi intrinsec 
acele zone unde viaţa celor doi, Marianty și Guiu, 
pulsează ori a pulsat extrem de puternic, unde nu de 
puţine ori ni se dezvăluie conflicte lăuntrice 
semnificative. Nevoia prozatorului Mihai Antonescu de 
a lua în posesie imensa dispută declanșată în eul, în 


Vine romantică a cunoașterii este adesea 


subconștientul și chiar în 
conștientul său, duce la 

această luare de poziţie 

implicaţivă ce poate 


„îmbrăca” printr-un acces de 
pătimire, de patetism, cele 
mai variate forme. lată una 
din ele Busa sub lupă de autor. „Azi-noapte, am avut 
un vis. Eu și Marianty trebuia să trecem prin vadul 
unui râu lat, curgând volburos dinspre niste munţi 
întunecaţi. Câteva stânci ieșind ici, colo din ape îmi 
dădeau încrederea că ne-am fi putut agăța de ele la 
nevoie, să nu ne lăsăm târâti la vale, ori chiar să ne 
înecăm. Am pășit în unde ţinându-ne strâns, având 
grijă să fiu eu în avalul apelor. Pe umeri duceam un 
rucsac SIEU în care habar nu aveam ce se află, nici 
cine mi-l dăduse în grijă, cu ce rost. Știam numai că 
trebuia să ajungem pe malul celălalt, iar faptul că 
eram cu Marianty într-o așa neprielnică împrejurare 
îmi înzecea puterile. Mai înspre mijlocul vadului, ceva 
ca o lumină oarbă mi-a șters țărmul dinainte, făcân- 
du-mă să înţeleg într-o clipită că n-o să-l ajungem 
amândoi. Râul ivise un val uriaș, mult prea mare 
pentru gângăniile care eram, prăbușindu-ni-l drept în 
creștet, risipindu-ne cu vuiet asurzitor, depărțindu-ne 
unul de celălalt să nu ne mai găsim. M-am zvârcolit în 
adâncuri. Trupul, o lance mi s-a făcut atunci, 
spintecând apele în sus până să răzbat la lumină, 

ână să o văd pe Marianty luptând în cercuri 
inspumate ce se străduiau să o cuprindă. Am țâșnit 
spre ea să o împing spre mal, însă tălpile mi se tot 
adânceau în mâlul greu, ca într-o vrăjmașă, 
necruțătoare temelie. Dinspre munţi, grăbeau alte 
valuri înalte să ne lovească, iar Marianty s-a uitat la 
mine cu disperarea celei ce simte că totul e zadarnic, 
că până acolo la apele alea ne fusese viaţa. Atunci, 
am strigat din toţi rărunchii la ele să stea, scuturân- 
du-mi toată neputinţa somnului, și smulgând-o pe 
Marianty din vâltoare, am aruncat-o înspre țărmul 
îndepărtat cu așa multă nădejde, că am văzut-o | 
ajungându-l, prinzându-se cu unghiile de ierburi și 
pietre, înălțându-se deasupra lor, făcându-mi semn 
să o urmez!” (p.55) 


Un experiment eșuat 


n 1973, Alexandr Soljeniţin publica, la Paris, 
| romanul documentar Arhipelagul Gulag (după 
acronimul Glavnoe Upravlenie Lageri, pe 

scurt „Direcţia generală a lagărelor”). Ecoul a fost 
imens, lumea liberă având pentru prima dată 
revelaţia integrală și deplină asupra atrocităților 
comise în lagărele și închisorile politice din fosta 
URSS cu precădere, și indirect din întreaga sferă 
de influenţă a Sovietelor. Cartea invocată este o 
mărturie de primă mână despre soarta oponenților 
politici în comunism, despre rezistenţă și 
persecuție. Odată cu premiul Nobel, Soljeniţin a 
câștigat un imens prestigiu public, risipit, din 
păcate, în ultimii ani ai vieţii scriitorului prin 
afișarea noilor sale opţiuni politice panslaviste. 

Românii, în special cei din Basarabia și 
Bucovina, au avut încă din anii '40 ocazia 
nefericită să ia cunoștință cu sistemul penitenciar 
de tip Gulag, odată cu ocupaţia sovietică. Istoria 
consemnează noaptea de 12/13 iunie 1941, când 
mii de familii de români au fost deportate în 
taigaua siberiană, mulţi fără să se mai întoarcă 
vreodată pe meleagurile natale. Vina lor era aceea 
că aparţineau etniei majoritare, într-o regiune ce 
se dorea pe vecie un ţinut al experienţelor multi- 
etnice și al înstrăinării. Din nefericire, după 1945 
sistemul sovietic de exterminare a fost „exportat” 
integral în România odată cu noua orânduire, 
astfel încât, începând cu luna mai 1948, când au 
loc masive arestări în rândul oponenților guvernării 
staliniste, se poate spune că s-au pus și bazele 
introducerii oficiale a modelului concentraționar 
aplicat în URSS. Rolul principal în organizarea și 
funcționarea acestei adevărate „uzine” a terorii 
revine, după 10 iulie 1948, când oficial este 
creată, Direcţiei Generale a Securităţii, pe scurt 
Securităţii, având o structură de tip militar, 
inspirate după modelul KGB-ului. In cadrul 
Securităţii funcționa inclusiv Direcţia Generală a 
Penitenciarelor, ambele fiind conduse nemijlocit de 
cadre și consilieri cu puternice rădăcini etnice 
minoritare. In fapt, puţinele documente de arhivă 
ce pot fi astăzi consultate — arhivele Securităţii au 
fost, de-a lungul anilor, inclusiv după 1990, masiv 
prelucrate și expurgate de către forțe direct 
interesate în ascunderea adevărului — relevă rolul 
nefast al tripletei Ana Pauker — Teohari Georgescu 
— Vasile Luca, la rândul lor „unelte” docile ale 
Cominternului. 

Cu toate aceste neajunsuri de ordin 
documentar, după 1990 au apărut numeroase 
studii, mărturii și dovezi ale terorii, astfel încât, 


Florian COPCEA 


incolo de orgoliile de 
[) grup, spaţiul voivodean 
literar, la început de 

secol XXI, își dispută o imagine 
marcantă de luptă pentru ieșirea din provincialism. 
Mulţi poeţi, conștienți că vor supravieţui, cultural 
vorbind, numai dacă abandonează logos-ul mioritic, 
fac eforturi sisifice de a se depărta cât mai repede 
cu putinţă, lăsând în urmă, fără complexe, 
marginea unei geografii relative, către un Centru în 
care contrariile se contopesc într-o totală armonie. 

Unul dintre aceștia poate fi Teodor Groza 
Delacodru, a cărui carte — Silabe îngândurate, 
fascinează. Desigur, raportarea acestuia la o 
relativă condiţie necesară „,construirii” propriei sale 
statui nu trebuie înțeleasă ca o șovăire în măsură 
să-i pună la îndoială eul artistic. Versurile sale, în 
cele mai multe cazuri pornind de la evenimente 
cotidiene sau sufletești, de la o impresie sau 
senzaţie, declanșează resorturile ascunse ale 
sensibilităţii poetice: „,Streșinile lacrimi varsă/ După 
iarna care trece/ Soarele-a trezit pe coastă/ Un 
pârâu din somnu-i rece// Plânge promoroaca-n 
crânguri/ Codrii făr-de vânt s-agită/ Obosit de iarnă, 





Marian NENCESCU 


chiar în lipsa unei istorii complete 

și corecte a sistemului 

concentraţionar românesc, faptele 

pot fi reconstituite în mare 

măsură. Dovadă este și cartea istoricului și 
universitarului buzoian Constantin |. Stan, Crucea 
reeducării. O istorie a „reeducărilor” în temnitele 
comuniste din România (1948-1964), Ed. 
Christiania, 2010, București, 304 p., ce cuprinde o 
bogată bibliografie — peste 180 de titluri — cele mai 
multe apărute la edituri obscure sau în tiraje 
confidenţiale. Din păcate, Raportul final al 
Comisiei Prezidenţiale pentru analiza dictaturii 
comuniste în România, apărut în 2007 și publicat 
de Editura Humanitas, în loc să facă lumină în 
acest caz, operează cu jumătăţi de măsură și 
partis-pris-uri, prezentând schematic și subiectiv 
evenimente și fapte de un dramatism neobișnuit. 


penitenciarele românești autorul cărții 
oferă o viziune echilibrată și, mai ales, 
bine plasată în context istoric. Meritul principal al 
studiului rămâne acela al 
operării cu unele intervale de 
timp bine cumpănite, necesare 
în cazul unui fenomen derulat 
pe parcursul a 16 ani. 
Rememorând destinele unor 
veritabili martiri, „sfinţi ai 
închisorilor”, C.I. Stan face 
implicit și un act de necesară 
dreptate, indicând cu argumente 
temeinice pe cei ce merită cu 
adevărat acest apelativ. 
Cronologic, istoria 
„reeducării” începe în iunie 
1948, la Penitenciarul Suceava 
și sfârșește în 1964, la Aiud. 
Autorul insistă asupra faptului 
că întreaga acţiune s-a 
desfășurat cu acordul și deplinul 
sprijin al autorităților comuniste. 
Chiar și în lipsa dovezilor 
oficiale, dispărute în condiţiile 
evocate anterior, există temeiuri 
să considerăm că Organizaţia 
Deţinuţilor cu Convingeri 
Comuniste (ODCC) a fost o 
veritabilă celulă de partid controlată și dirijată de 
autorităţile politice de la cel mai înalt nivel, fire 
nevăzute conducând spre amintita „tripletă”. In 


D espre procesul „reeducării” aplicat în 


norul/ Câte-un vers ne mai recită” (Nostalgie în alb) 
sau „Calea nu mai este cale/ Valea nu mai este 
vale/ Sura nu mai este șură/ Gura nu mai este 
gură// (...) Poarta nu mai este poartă/ Soarta nu 
mai este soartă/ Vara nu mai este vară/ Scara nu 
mai este scară.” (Nu mai este). 

Ajutat deopotrivă de intuiţie și de inteligentă, 
Teodor Groza Delacodru, identificându-se cu 
„bătrânul șoim” care, de sus, vede tot ce se mișcă 
chiar și atunci când, de „valurile vremii sfărâmat”, 
pune „cruce de onoare” tumultoaselor sale trăiri. 
Vizarea parodică a multor motive, bine susţinute 
liric, te face să ajungi la concluzia că poezia sa 
este o „,etică” și o „,estetică”, un „,cod”al 
rezistenţei la renunţări, tristeţe și intolerantă. De 
multe ori moralizator, poetul convertește timpul 
social în unul artistic care își revendică valoarea 
autentică, parnasiană. Alternanţa dintre gravitate 
(afișată cu obstinație în poemele Si/abe 
îngândurate, Mi-e dor, Insomnie, Căutându-mă în 
Zadar) și un fel de râsu — plânsu, ușor ironic, îl 
recomandă pe Teodor Groza Delacodru ca un poet 
risipit. El scrie simplu, în ritm și rimă (ceea ce nu 
este de neglijat acum, în epoca versului alb), pentru 


Constantin |. Stan 


O istorie a areeducăriloru 
în temnițele comuniste 
din România (1948-1964) 


același timp, Alexandru Bogdanovici și Eugen 
Țurcanu, exponenţii cel mai des evocaţi ai 
sistemului de „reeducare”, au fost nu doar liderii 
locali, torționari sângeroși, cât mai ales „unelte” 
ale unui sistem căruia îi vor cădea ei înșiși 
victime. 


în utilizarea unor deținuți cu înclinații 
agresive pentru aplicarea de pedepse fizice 
și psihice acelora care refuzau „reeducarea”. Mai 
mult, bătăile erau însoţite de lipsuri alimentare și 
de alte pedepse corelative. Pentru istorici și 
politologi „reeducarea” rămâne o formă extremă de 
eliminare a adversarilor și poate chiar de „golire pe 
cale naturală” a pușcăriilor deja supraaglomerate. 
Bazându-se pe mărturii de primă mână, istoricul 
C.I. Stan rememorează și un fapt ce întărește 
ideea de „sfânt al închisorilor”, apelativ aplicat lui 
Valeriu Gafencu. Acesta, bolnav de plămâni, 
cedează o doză de streptomicină în favoarea unui 
pastor baptist, Richard Wurmbrand, în fapt un 
agent sovietic deghizat. In urma gestului său, 
Gafencu moare, la 18 februarie 1952, salvând 
viața semenului său, ce va supravieţui până în 
2002 fără a lăsa, din păcate, niciun cuvânt de 
multumire la adresa salvatorului său. 
Cartea cuprinde și alte mărturii despre 
„reeducarea” intelectualilor și pregătirea lor pentru 
„integrare socială”. Fără a 
intra în amănunte, lăsăm 

| cititorului plăcerea dea se 
informa cu privire la 

| comportamentul lui Valeriu 
Anania și C. Noica în 
închisoarea de la Aiud. 


crisă sobru, 
concentrat, cu un 
suport documentar 


imbatabil, cartea lui C.I. Stan 
este ea însăși un document 
istoric ce ne oferă o altă 
perspectivă asupra efectelor 
secundare ale experienţei 
concentraționare. Referindu- 
se la recrutarea foștilor 
deţinuţi în calitate de 
informatori, autorul justifică, 
U|| oarecum, gestul lor prin 
prisma judecății divine: 
„Acești oameni trecuţi prin 
chinuri inimaginabile, purtând 
crucea reeducării, sunt greu 
de judecat în afara sistemului 
concentraţionar. Singur în măsură să-i judece e 
bunul Dumnezeu...” O idee la care subscriem 
necondiționat. 


Las e aia 
| n esenţă, experimentul „reeducării” a constat 


„a 





Un romantic în labirint 


a ne desfăta cu muzica spectaculoasă a realităţii 
de lângă noi, care, nu?, îi conferă accesibilitatea la 
meditații apropiate de filosofie. Umorul și 
dexteritatea de limbaj sunt câteva din atributele 
originalității acestui poet adormit și apoi trezit „în 
cuib de curcubeu”. 

Întâlnim în destule poezii spiritele lui Eminescu, 
Goga și Arghezi. Putem spune că acestora poetul 
nostru le este, pe undeva, tributar, dar, remarcăm, 
își păstrează jocul său propriu, savuros, printre 
cuvinte. 


um sugeram la început, Teodor Groza 

Delacodru poate deveni un vizionar cu 

vocație, capabil de a trece râzând peste 
orice obstacol al vieţii. Și poate ajunge la acest 
ideal, cu siguranţă, dacă nu se va mai limita la 
statutul liturgic al poeziei. El trebuie să renunţe la 
tentaţiile (impuse de clasicism) ale versului jilav 
sufletesc și să apuce calea sacralizării marilor teme 
ale poeziei. 

În substraturile profunde ale inconștientului, 

poetul dispune de atâta substanţă poetică încât, cu 
ușurință, poate dramatiza eternitatea întru cuvânt. 





Orizont SF 





Mircea OPRIȚĂ 


azetar, romancier și 

traducător, pionier al 

anticipaţiei noastre, este 
văzut de biografii săi (în termenii 
folosiți de C.I. Parhon în 1921) ca un „apostol al 
științei”, pentru devotamentul arătat în popularizarea 
subiectelor de astronomie. Și Mircea Eliade se simțea 
îndemnat să-i dedice, în 1924 și 1926, două articole 
rememorând rolul jucat de Anestin pentru generaţia 
interbelică. Din perspectiva prezentului, Florin 
Manolescu îl numește fără ezitare „una dintre figurile 
cu adevărat istorice ale literaturii SF românești, o 
personalitate de format impresionant”, ziarist, 
astronom și prezentator al științelor într-o vreme când 
performanţele acestora își făceau încă, la 
noi, cu greu drum spre conștiința publicului. 





-a născut la 17 septembrie 1875, 

în Bacău, ca fiu al unor actori 

originari din Craiova, aflaţi în 
turneu prin localitate. A urmat clasele 
primare la București, după care, ca angajați 
ai Teatrului Naţional din Craiova, părinţii i 
s-au stabilit în Bănie, iar viitorul pionier al 
SF-ului românesc a putut astfel termina 
Liceul „Carol !” din Craiova. Unul dintre 
textele sale autobiografice menţionează că 
ar fi debutat în publicistică precoce, la 14 
ani, cu traducerea unui fragment din 
Merveilles câlestes de Camille Flammarion, 
astronom francez de notorietate în epocă și 
ale cărui cărți și-au imprimat adânc 
amprenta asupra personalităţii 
adolescentului în plin exerciţiu de formare 
intelectuală. Autodidact, n-a putut urma studii 
superioare din lipsa unor necesare resurse 
financiare, trebuind, prin urmare, să se resemneze cu 
condiţia unui „proletar intelectual”: corector, reporter, 
câteodată redactor la vreo 30 de ziare din capitală 
(după unele mărturii). Pe baza vocației sale pentru 
astronomia „populară”, dar și datorită relaţiilor 
epistolare cu autorul 
incitantului volum La 
pluralit& des mondes 
habites (pentru care 
făcuse un adevărat 
cult), a mai fost 
supranumit în epocă 
„un Flammarion al 
României”. Personaj 
entuziast și, fără 
îndoială, pitoresc, 
idealist contemplativ, 
dar cu iniţiative 
organizatorice în 
domeniul pasiunii sale, 
a înființat Societatea 
astronomică română 
„Camille Flammarion” și | 
cerceta meticulos cerul 
înstelat al nopţilor 
bucureștene printr-o 
lunetă primită în dar de 
la mentorul său 
francez. A scris un considerabil număr de articole de 
popularizare, cu subiecte din sfera astronomiei, fizicii 
cerești și aeronauticii. În marea lor majoritate, 
acestea s-au tipărit în revista proprie Orion (1907- 
1912) și în seria a doua (1912-1916) a Ziarului 
științelor populare și al călătoriilor, publicaţie înființată 
de Luigi Cazzavillan (1852-1902) și patronată de 
ziarul Universul. Sprijinit de Flammarion, a cărui 
personalitate și operă le prezentase românilor nu 
numai prin traducerea unora dintre cărțile sale, ci și 
printr-o broșură integral dedicată, și-a văzut 
cercetările personale apărând în prestigioase reviste 
din Franţa, SUA, Anglia (L'Astronomie, Monthly 
Register, English Mechanics, The Nature), chiar și în 
Mexic. Sărac, consumat fizic de munci prea 


S4u 





D 0 CĂLĂTORIE LA VENUS 


istovitoare, a murit la 5 noiembrie 1918, în București, 
dispariția prematură conferindu-i — cum scrie Cornel 
Robu într-o prefaţă la reeditarea din 1986 a uitatelor 
sale romane „astronomice” — „o dimensiune a 
patosului, o aură de idealitate și de tragism ce l-au 
ținut încă viu o vreme, și după război, în amintirea 
celor ce-l cunoscuseră”. 


primul autor specializat de literatură 

științifico-fantastică din România. După 
câteva încercări prin care, la noi, anticipaţia tatona 
ezitant terenul cu povestiri scurte și încă vag 
structurate în sensul pretențiilor sale generice, În anul 


Rim scrise de Victor Anestin fac din el 





4000 sau O călătorie la Venus (1899) reprezintă cel 
dintâi roman SF apărut în literatura română. Exemplul 
nu pare să fi fost imediat molipsitor, întrucât abia în 
1914 vom mai avea romanul lui Henric Stahl, Un 
român în Lună, apărut simultan cu al doilea roman al 
lui Anestin: O tragedie cerească. Romanul În anul 
4000 este o „călătorie extraordinară” pe trasee 
cerești, pornită dintr-un vag nucleu anticipativ, mai 
degrabă convenţional decât prezentând 
interes în sine. Şi asta în ciuda faptului 
| că autorul, într-o pagină ce elogiază 
| știința și inteligența superioară pretinsă 
| de ea, o știință sectară, distantă și fără 
sentimente, ține să impună asemenea 
| calități controversabile drept principii 
directoare pentru lumea viitorului, din 
care se lansează expediţia venusiană. 
Situaţia se răsfrânge 
| ca într-o oglindă 
| superlativă în cazul 
societăţii descoperite 
| de pământeni pe 
planeta vecină: „Pe 
Venus omenirea nu s-a 
dezvoltat ca și la noi. 
Omenirea de pe Venus 
s-a bifurcat de la 
| începutul ei: o parte era 
formată din oamenii- 
păsări pe cari îi 
văzusem la 
descinderea noastră pe planetă, iar 
o altă parte, cea mai inteligentă, din 
aceia cu cari ne puteam înţelege. La 
început, însă, cea din urmă rasă nu 
era cu mult superioară celei dintâi și 
a trebuit o dezvoltare gradată a 
inteligenţei ei pentru a putea fi 
proclamată regina planetei pe care 
ne aflam.” In mare, acest 
conglomerat extraterestru respectă 
cerinţele tradiționale ale unei utopii, condiţie în care 
este văzut „adevăratul scop al vietii”. În figurarea 
modelului său de utopie, autorul se războiește 
încontinuu cu mizeriile printre care omul Anestin își 
ducea existența cotidiană, excluzându-le sistematic 
din ficțiunea sa astronomică. 

Un precursor, Victor Anestin 


acțiunea tot pe planeta Venus, coordonată 

siderală devenită loc favorit al acestui 
„cetățean al cerului”, cum — pe urmele lui Camille 
Flammarion — s-a imaginat în reveriile sale 
astronomice și Victor Anestin. Acum, însă, ambițiile 
autorului sunt crescute, unghiul său de cuprindere 
tinde să includă în convenţia naraţiunii și alte planete: 
Pământul si Marte. Îmbrăţisând cu fervoare 
convingerile lui Flammarion despre pluralitatea 
lumilor populate cu ființe umanoide, Anestin 
consideră că toate planetele la care apelează ar avea 
astfel de locuitori. Însă, în baza poziției proprii, în 
sistemul solar vede civilizațiile lor decalate în timp și 
deosebite ca grad de progres atins. În raport cu 
Pământul, Marte ar fi leagănul unei civilizaţii mai 
vechi, mult avansate sub raportul cuceririlor tehnico- 
științifice, iar Venus al uneia de dată recentă, tânără 
spiritual și plină încă de energii în ebuliţie. Romanul 
îmbrățișează și o altă ipoteză care a creat senzaţie 
în epocă: perspectiva ciocnirii Pământului cu un 
corp ceresc de mari dimensiuni. La data scrierii cărții, 
panica stârnită în 1910 de cometa Halley era încă 
vie, așa că Anestin putea broda comod în marginea 
unor evenimente reale. Proza se alătură astfel unei 
serii de naraţiuni cataclismice despre „sfârșitul lumii” 
prin coliziune cosmică, între care romanul lui Jules 
Verne Hector Servadac, povestirile Steaua de 
H.G. Wells, Forța misterioasă de J.-H. Rosny Aîne 
și Centura otrăvită de Arthur Conan Doyle (ultimele 
două apărute în 1913, așadar cu puţin timp înainte 
de ilustrarea oferită de autorul nostru). O tragedie 
cerească rămâne, în esenţă, un scenariu apocaliptic 
pe care, ca să se ajungă la un roman veritabil, ar fi 
trebuit adăugată „carnea”, materia densă și trăirile 
convingătoare ale unui scriitor mai înzestrat decât 
acest publicist fascinat și copleșit totodată de 
imaginea Universului, în care vede singurul lucru 
absolut. 

În 1916, Anestin își tipărea cel de-al treilea și ultim 
roman, Puterea științei sau Cum a fost „omorât” 
Războiul European. Autorul imaginează aici o soluţie 
utopică de a rezolva, prin inspiratele roade ale 
științei, conflicte de dimensiunile primei conflagrații 
mondiale. Cu fondurile generoase ale unui miliardar 
american, Arthur Shaw, urmașul unui moldovean 
emigrat în Lumea Nouă cu ani buni în urmă, o mână 
de savanţi europeni pun la punct niște arme de o 
comică eficienţă, precum ceața artificială și bombele 
cu gaz ilariant. Acestea sunt aduse deasupra 
fronturilor de pe Vechiul 
Continent cu o sută de dirijabile, 
având la bordul lor echipaje 
alcătuite din transilvăneni. Gazul 
ilariant pune stavilă, în roman, 
ciocnirilor militare, iar distrugerea 
uzinelor de armament lasă 
Europa într-o dispoziție potrivită 
pentru încheierea păcii 
universale. 

unoscându-și, dar 

nerecunoscându-și 

limitările, Anestin a 
elogiat în articole știința din 
perspectiva unor calități 
idealizate și mult supradimensi- 
onate, contrapunând-o ostentativ 
fictiunii și fanteziei, artei și 
literaturii în general. Ironia sorții 
face ca multe dintre subiectele 
și ideile prezentate de el drept 
știință veritabilă și infailibilă să 
fie în fond marcate de germenii fanteziei hulite public, 
în vreme ce incursiunile sale epice, partea cea mai 
durabilă totuși a operei sale, să circule pe o orbită din 
periferia literaturii, tocmai din acest refuz al fanteziei, 
de care ele ar fi avut nevoie, oricum, într-o mai mare 
măsură decât cele dintâi. 





Elena Stoica: o artistă originală 


şi inovatoare 


publicaţii. 

lar pe coperta din spate a 
cărții O provocare artistică. Carte 
pentru desen și pictură, în care-și 
prezintă metoda sa de creativitate 
(Interactiv Sports Media SRL) 
citim, sub semnătura pictorului 
Eugen Vasile: „Elena Stoica, un 
artist modest, cu o structură 
interioară de o rară delicateţe, a 
reușit să se impună și să atragă 
atenţia asupra originalității 





Corbeni acum 
—, articol cu subtitlul „Artistă 
extraordinară, ea a pus la punct o 
metodă și o tehnică ce fac acum turul 
lumii, adresându-se mai ales copiilor 
dotați”. Și, într-adevăr, copiii devin brusc 
dotați după ce ajung la cercurile de 
pictură ale Elenei Stoica, mărturie stând 
sutele de premii, diplome, medalii, titluri 
obținute de ei de-a lungul și de-a latul 
lumii. Am prezentat în numerele 
anterioare ale revistei, vom mai prezenta 
și în numerele care vin elevi care s-au 
remarcat, eventual au și urmat o carieră 
artistică după ce au părăsit cercul de 
pictură. 









Dar nu despre profesorul Elena 
Stoica vrem să vorbim aici, ci despre 
pictorul Elena Stoica, tot mai activă 
expozițional în ultimii ani. 


Plastice, Universitatea din 

Timișoara, în 1972, a fost 
profesor de educație plastică la 
Fetești-lalomiţa, Albești și Corbeni- 
Argeș. In 1976 înfiinţează la Albeștii 
de Argeș cercul de artă plastică 
„Cromo”, căruia în 2001 îi schimbă 
numele în „Culoare și vis” și îl mută 
la Corbeni — astfel a început 
„Cucerirea lumii”: din SUA până în 

cesta China, India, Japonia, din Egipt până în 
este Norvegia. Ca artist plastic, a avut mai 
titlul multe expoziţii în Franta și Statele Unite 
unui articol (aproape anual după 1991), în România, 
apărut acum Italia, Belgia. Expune mai ales acuarele — 
câțiva ani peisaje și flori — de un colorit subtil, 
într-un ziar rafinat, cu o tușă sigură, profesionistă. 
francez, în In ciuda unei modestii și delicateți 
urma unei personale aproape nefirești în raport cu 
expoziții a palmaresul (și cu vremurile...), presa a 
„profesoarei- răsfăţat-o, și prin țară și prin lume. In 
minune” de Tribuna Invățământului, Alexandru 
pe Argeșul de 
Sus — Albești 
la început, 


Mironov o numește „Doamna Trandafir”, 
scriitorul Marin loniţă îi dedică un elogios 
articol în Curierul Artelor, de curând a 
primit diploma „Femeia anului. 
Ambasador al Artei” din partea revistei 
Avantaje — pentru a aminti numai trei 





Nicolae CIOBANU -— arhitect, SUA 

lon PĂTRAȘCU -— diplomat, București 

Emil ȚÎRCOMNICU — etnolog, București 
Florea FIRAN — scriitor, Craiova 

Aida VÂLCEANU — jurnalist, Franța 

lon POPESCU-SIRETEANU -— scriitor, Pitești 

llustraţiile de la paginile 3 - 5, 7 - 10 și 12 sunt 


preluate din volumul Chipuri de odinioară din Muscel, 
de Adrian Săvoiu, Gheorghe Chiţa și loan Crăciun (Ed. 
Ars Docendi, București, 2010) 


desenului său. Opera sa apare mereu 
nouă, mai profundă și interesantă, 
datorită tocmai semnificaţiilor sale. Există, 
desigur, în opera sa o unitate care 
apartine personalităţii artistei transformată 
în emotie pură, umanismul și înțelegerea 









unică, de o profunzime extraordinară. 
Lumea de basm și lirismul poetic, coloritul 
viu și spontan sunt doar aparenţe, căci 
artista caută semnificaţiile, sensurile 
mitice, originea vieții spirituale și a creaţiei 
înseși. Comunitatea omului cu natura 
pare a fi preocuparea sa principală.” 

In imaginile alăturate apar acuarele și 
ilustraţii la cartea Spirit de haiku, de Dan 
Doman, transformate în tablouri și 
expuse la Clubul lubitorilor de Cultură din 
Curtea de Argeș, în decembrie 2009. 

